കോപ്പര്‍നിക്കസ് ഒരു ശാസ്‌ത്ര പ്രതിഭ - Malayalivartha.com Widgets Magazine\nകോപ്പര്‍നിക്കസ് ഒരു ശാസ്‌ത്ര പ്രതിഭ\n05 NOVEMBER 2012 04:56 AM IST\nലോകത്തിലെ ഏറ്റവും വലിയ ഐസ്ബര്‍ഗ് ഉരുകി തീർന്നു !\nപ്രപഞ്ചകേന്ദ്രത്തില് ഭൂമി നിശ്ചലമായി വര്‍ത്തിക്കുന്നു എന്ന അഭിപ്രായമാണ് പ്രാചീന ജ്യോതിശാസ്‌ത്രജ്ഞര് പൊതുവെ പുലര്‍ത്തിപ്പോന്നത്. എ.ഡി. രണ്ടാം ശതകത്തില് ടോളമി എന്ന ജ്യോതിശാസ്‌ത്രജ്ഞന് ആവിഷ്‌ക്കരിച്ച ഈ സിദ്ധാന്തം ടോളമിയുടെ സിദ്ധാന്തമെന്നാണ് അറിയപ്പെട്ടിരുന്നത്. ഏതാണ്ടു പതിനാലു ശതാബ്‌ദത്തോളം ഈ സിദ്ധാന്തത്തിനാണു ലോകമൊട്ടുക്കും പ്രചാരവും അംഗീകാരവും സിദ്ധിച്ചത്.\nഎന്നാല്, ഭൂമിയാണു പ്രപഞ്ചകേന്ദ്രം എന്ന ടോളമിയുടെ സിദ്ധാന്തത്തെ തൂത്തെറിഞ്ഞുകൊണ്ടു തത്‌സ്ഥാനത്തു തന്റെ സൗരകേന്ദ്രീകൃത സിദ്ധാന്തത്തെ പ്രതിഷ്‌ഠിച്ചു, കോപ്പര്‍നിക്കസ്.\n1473 ഫെബ്രുവരി 19 നു പോളണ്ടിലെ ടോറണ് പട്ടണത്തില് കോപ്പര്‍നിക്കസ് ജനിച്ചു. ചെറുപ്പത്തില്‍തന്നെ മാതാപിതാക്കളെ നഷ്‌ടപ്പെട്ട കോപ്പര്‍നിക്കസിനെ മാതൃസഹോദരനാണു വളര്‍ത്തിയത്. ലഭ്യമായതില് ഏറ്റവും മികച്ച വിദ്യാഭ്യാസം അവനു നല്‌കാന് അദ്ദേഹത്തിനു കഴിഞ്ഞു. പോളണ്ടിലെ സാംസ്‌കാരിക കേന്ദ്രമായിരുന്ന ക്രാക്കോവ് സര്‍വകലാശാലയില് കോപ്പര്‍നിക്കസ് ഗണിതവും ജ്യോതിശാസ്‌ത്രവും അഭ്യസിച്ചു. 1496ല് അദ്ദേഹം ഇറ്റലിയിലെ ബൊളോഞ്ഞാ സര്‍വകലാശാലയില് ചേര്‍ന്നു. ക്രൈസ്‌തവ കാനോന് നിയമം, ജ്യോതിശാസ്‌ത്രം, ഗണിതം എന്നിവയില് ഉപരിപഠനം നടത്തി. പിന്നീടു പാദുവാ, ഫെറാറ സര്‍വകലാശാലകളില് നിന്നും ഗ്രീക്ക് ഭാഷയും റോമന് നിയമവും വൈദ്യശാസ്‌ത്രവും തത്വചിന്തയും പഠിച്ചു.\nജ്യോതിശാസ്‌ത്രപരമായ ഗവേഷണങ്ങളിലായിരുന്നു കോപ്പര്‍നിക്കസ് കൂടുതല് താത്‌പര്യം കാണിച്ചിരുന്നത്. ബൊളോഞ്ഞായില് വച്ച് അക്കാലത്തെ ഏറ്റവും പ്രശസ്‌ത ജ്യോതിശാസ്‌ത്രകാരനായ ഡൊമിനിക്കോ നൊമാറോയുടെ കീഴില് പഠിക്കാന് അവസരം കിട്ടി. ഇവിടെ നിന്നും ലഭിച്ച പരിശീലനമാണു കോപ്പര്‍നിക്കസിന്റെ ശാസ്‌ത്രചിന്തകളെ പരിപോഷിപ്പിച്ചത്. അക്കാലത്തു ലഭ്യമായിരുന്ന ജ്യോതിശാസ്‌ത്രഗ്രന്ഥങ്ങളത്രയും അദ്ദേഹം പഠിച്ചു. വാനനിരീക്ഷണ പരിശീലനവും നേടി. ഇക്കാലത്താണു ടോളമിയുടെ പ്രപഞ്ച മാതൃകയെപ്പറ്റി അദ്ദേഹത്തിനു സംശയം ഉദിക്കുന്നത്. പ്രപഞ്ചകേന്ദ്രം ഭൂമിയാണെന്ന ടോളമിയുടെ സിദ്ധാന്തം പതിനാലു നൂറ്റാണ്ടുകളായി ചോദ്യം ചെയ്യപ്പെട്ടിരുന്നില്ല. എന്നാല്, പ്രപഞ്ചകേന്ദ്രം ഭൂമിയാണെന്നും സൂര്യനും മറ്റു ഗ്രഹങ്ങളും ഭൂമിയെ വലംവച്ചുകൊണ്ടിരിക്കുന്നുവെന്നുമുള്ള സിദ്ധാന്തത്തെ കോപ്പര്‍നിക്കസ് തന്റെ പഠനങ്ങളുടെ വെളിച്ചത്തില് തള്ളിക്കളഞ്ഞു. ടോളമിക്കു മുമ്പു പൈതഗോറസ്, അരിസ്റ്റാര്‍ക്കസ് എന്നിവര് സൂര്യകേന്ദ്രസിദ്ധാന്തത്തില് വിശ്വസിച്ചിരുന്നു. സിസെറോ, പ്ലൂട്ടോര്‍ക്ക് എന്നിവരുടെ രചനകളിലും ഇതിനനുകൂലമായ പരാമര്‍ശങ്ങള് ഉണ്ടായിരുന്നു. കൂടാതെ, ഡൊമിനിക് നൊമാറോയും ഇതേ ആശയം പങ്കുവച്ചിരുന്നു. എന്നാല്, അവര്‍ക്കാര്‍ക്കും തന്നെ തങ്ങളുടെ വാദഗതിക്ക#് ഉപോദ്‌ബലകമായ, യുക്തിഭദ്രമായ വ്യാഖ്യാനങ്ങളോ തെളിവുകളോ നല്‌കാന് കഴിയാതിരുന്നതിനാലായിരിക്കാം ഈ ശാസ്‌ത്രസത്യം അംഗീകരിക്കപ്പെടാതെ പോയത്. മാത്രമല്ല, നിലവിലിരിക്കുന്ന മതവിശ്വാസങ്ങള്‍ക്കെതിരാകുമെന്നതിനാല് പ്രപഞ്ചത്തില് ഭൂമിയുടെ അനന്യത ചോദ്യം ചെയ്യപ്പെടുന്ന സാഹചര്യം മതമേധാവികള് വച്ചുപൊറുപ്പിച്ചിരുന്നുമില്ല.\nദീര്‍ഘകാലത്തെ പര്യവേഷണങ്ങളുടെ ഫലമായി കോപ്പര്‍നിക്കസ് ഭൂമിയുടെ ചലനങ്ങളെപ്പറ്റി ചില നിഗമനങ്ങളിലെത്തി. നിരീക്ഷിക്കപ്പെടുന്ന ഒരു വസ്‌തുവിന്റെ സ്ഥാനമാറ്റം എന്ന തോന്നല് നിരീക്ഷിത വസ്‌തുവിന്റെയോ നിരീക്ഷകന്റെയോ ചലനങ്ങള് കൊണ്ടുണ്ടാകാം. ഭൂമിക്കു ചലനമുണ്ടെങ്കില് അതു മനസ്സിലാക്കാന് ഇതര ഗോളങ്ങളുടെ നിരീക്ഷണം സഹായിക്കും. ഭൂമി അവയെ കടന്നുചെല്ലുമ്പോള് അവ ഭൂമിക്കെതിരായി ചലിക്കുന്നെന്ന തോന്നലായിരിക്കും ഭൂമിയിലുള്ളവര്‍ക്ക് ഉണ്ടാവുക. കപ്പല് തുറമുഖം വിട്ടുകൊണ്ടിരിക്കുമ്പോള് അതിലുള്ള യാത്രക്കാര്‍ക്കു കര അവരെ വിട്ടകലുന്ന പ്രതീതിയാണുണ്ടാവുക. സ്ഥിര നക്ഷത്രങ്ങള്‍ക്കുള്ളതായി തോന്നുന്ന ചലനം-ദിവസേനയുളള പ്രദക്ഷിണചലനം- ഇത്തരത്തിലുള്ള ഒരു തോന്നലാകുന്നു. അതായതു ഭൂമിക്കാണു ചലനം, സ്ഥിരനക്ഷത്രത്തിനല്ല.\n1514ല് കോപ്പര് നിക്കസ് തന്റെ സൗരകേന്ദ്രിത പ്രപഞ്ചമെന്ന സിദ്ധാന്തം വിശദമാക്കുന്ന ഒരു ലഘു പ്രബന്ധം പ്രസിദ്ധീകരിച്ചു. ടെലിസ്‌കോപ്പുകള് പോലും ഇല്ലാതിരുന്ന അക്കാലത്ത് അദ്ദേഹം ഒരു വാനനിരീക്ഷണാലയം രൂപപ്പെടുത്തി നഭോഗോളങ്ങളെ നിരീക്ഷിക്കാന് തുടങ്ങി. ടോളമിയുടെ വാദങ്ങളും കണക്കുകളും പൊരുത്തപ്പെടുന്നില്ല എന്നദ്ദേഹം കണ്ടെത്തി. ദീര്‍ഘമായ നിരീക്ഷണങ്ങള്‍ക്കും കണക്കുകൂട്ടലുകള്‍ക്കുശേഷം ഭൂമിയല്ല സൂര്യനാണു ഗ്രഹങ്ങളുടെ ഭ്രമണകേന്ദ്രമെന്ന് അദ്ദേഹം ഉറപ്പിച്ചു. എന്നാല്, തന്റെ കണ്ടെത്തലുകള് പ്രസിദ്ധപ്പെടുത്താന് അദ്ദേഹം ധൈര്യപ്പെട്ടില്ല. അംഗീകൃത വിശ്വാസങ്ങളെ തള്ളിപ്പറഞ്ഞാല് മതമേധാവികളുടെ വിരോധം സമ്പാദിക്കേണ്ടി വരുമെന്നു ഭയന്നായിരുന്നു അത്. തുടര്‍ന്നും പരീക്ഷണ-നിരീക്ഷണങ്ങളിലേര്‍പെട്ട കോപ്പര്‍നിക്കസ് 30 വര്‍ഷത്തെ പഠനങ്ങളുടെ വെളിച്ചത്തില് സൗരയൂഥ സിദ്ധാന്തം ആവിഷ്‌ക്കരിച്ചു. ഈ കണ്ടെത്തലുകള് അടങ്ങിയ ലാറ്റിന് ഭാഷയിലുള്ള അദ്ദേഹത്തിന്റെ രചനയുടെ കൈയെഴുത്തുപ്രതി പത്തൊമ്പതാം നൂറ്റാണ്ടില് പ്രാഗില് നിന്നും കണ്ടെടുക്കുകയുണ്ടായി. പിന്നീട് 1543ല് കോപ്പര് നിക്കസ് അന്തരിച്ച അതേ വര്‍ഷമാണ് അതു പ്രസിദ്ധീകരിച്ചത്. ശാസ്‌ത്രമണ്ഡലത്തില് ഒരു വിപ്ലവം തന്നെ സൃഷ്‌ടിച്ച കൃതിയാണു `ഗോള മണ്ഡലങ്ങളുടെ ഭ്രമണത്തെപ്പറ്റി' എന്ന ഈ ഗ്രന്ഥം. പ്രപഞ്ചത്തില് കേന്ദ്രസ്ഥാനത്തു സൂര്യന് സ്ഥിതിചെയ്യുന്നു എന്ന സിദ്ധാന്തത്തെ അടിസ്ഥാനമാക്കിയുള്ള സൗരകേന്ദ്രിത പ്രപഞ്ച സംവിധാനം അഥവാ കോപ്പര്‍നിക്കസ് സംവിധാനം വിശദമായി പ്രതിപാദിച്ചിരിക്കയാണ് ഈ ഗ്രന്ഥത്തില്.\nകോപ്പ അമേരിക്കയിലെ ആദ്യ ജയം സ്വന്തമാക്കി അര്‍ജന്റീന (24 minutes ago)\nഇന്ത്യയില് മുഖ്യപരാതി പരിഹാര ഓഫീസറെ എന്തുകൊണ്ടു നിയമിച്ചില്ല? ഇന്ത്യന് നിയമങ്ങള് അനുസരിച്ചേ പറ്റൂ... ട്വിറ്ററിനോട് തരൂര് അധ്യക്ഷനായ പാര്‍ലമെന്ററി സമിതി (31 minutes ago)\nരണ്ടു ദുരന്തങ്ങൾ മണിക്കൂറുകൾക്കുള്ളിൽ... നിസ്സഹയരായി നോക്കുന്നവർക്ക് മുൻപിൽ ആ അച്ഛൻ പൊട്ടിക്കരയാതെ പിടിച്ച് നിന്നു...18 വർഷം നടത്തിയ കളിപ്പാട്ടക്കട കത്തിയമർന്ന് രാത്രി പുലർന്നതോടെ 21 വർഷം സ്നേഹവാത്സല (32 minutes ago)\nമലപ്പുറത്ത് ഒറ്റയ്ക്ക് താമസിക്കുന്ന വയോധിക കൊല്ലപ്പെട്ടനിലയില്... ഭാരമേറിയ വസ്തുകൊണ്ട് തലയ്ക്ക് അടിച്ചാണ് കൊലപാതകമെന്നാണ് പോലീസിന്റെ പ്രാഥമിക നിഗമനം , അന്വേഷണം ഊര്‍ജ്ജിതത്തില് (36 minutes ago)\nലക്ഷദ്വീപ് സന്ദര്‍ശനത്തിനെത്തിയ അഡ്മിനിസ്‌ട്രേറ്റര് പ്രഫുല് ഖോഡ പട്ടേല് മടങ്ങുന്നു.... പാത്രം കൊട്ടി പ്രതിഷേധിച്ച് പട്ടേലിനെ യാത്രയാക്കി ദ്വീപുനിവാസികള് (51 minutes ago)


jnu | ഐഷി ഘോഷിന്റെ കൈ തല്ലി ഒടിച്ചു; തലയ്ക്കുള്ളത് 15 തുന്നൽ; തെളിവുകൾ വിരൽ ചൂണ്ടുന്നത് എബിവിപിയിലേക്ക്; സംശയങ്ങൾ നീളുന്നത് പരിവാറുകാരൻ വികാസ് പട്ടേലിലേക്ക്; ആരേയും അറസ്റ്റ് ചെയ്യാതെ പൊലീസും; ഇനി അന്വേഷിക്കുക ക്രൈംബ്രാഞ്ച്; വൈസ് ചാൻസലർ സ്ഥാനം ഒഴിയണമെന്ന് കോൺഗ്രസും ഇടതുപക്ഷവും; ഓക്‌സ്ഫഡിലും അക്രമത്തിൽ പ്രതിഷേധം; ജെഎൻയുവിൽ നടന്നത് നരനായാട്ട്; എല്ലാത്തിനും കാരണം ശൈത്യകാല രജിസ്ട്രേഷൻ നടപടി തടസപ്പെടുത്തിയ സമരമെന്ന് സർവ്വകലാശാലയും - MarunadanMalayalee.com\nJanuary 07, 202006:37 AM IST Permalink\nന്യൂഡൽഹി: ജവാഹർലാൽ നെഹ്‌റു സർവകലാശാലയിൽ (ജെഎൻയു) വിദ്യാർത്ഥികൾക്കും അദ്ധ്യാപകർക്കും നേരെയുണ്ടായ അതിക്രൂരമായ ആക്രമണത്തിനെതിരായ പ്രതിഷേധം ആളിക്കത്തുന്നു. വളരെ ആസൂത്രിതമായിരുന്നു ആക്രമണമെന്ന ആരോപണത്തിനു പിന്നാലെ കേസന്വേഷണം ക്രൈംബ്രാഞ്ചിനു കൈമാറിയെങ്കിലും ആരേയും പൊലീസ് അറസ്റ്റ് ചെയ്തിട്ടില്ല. ശനിയാഴ്ചയാണ് പ്രശ്‌നങ്ങളുടെ തുടക്കം. ഞായറാഴ്ച രാത്രി ഇതിന് ഭീകരതയുടെ ഭാവം കൈവന്നു. രാത്രി ഒൻപതു വരെ മുഖംമൂടിധാരികൾ സർവകലാശാലയിലെ7ഹോസ്റ്റലുകളിൽ കയറിയിറങ്ങി. വിദ്യാർത്ഥികളെ അക്രമിച്ചു, മുറികൾ തല്ലിത്തകർത്തു. സംഭവത്തിൽ രാജ്യവ്യാപകമായി പ്രതിഷേധം രൂപപ്പെട്ടിട്ടുണ്ട്. ഓക്‌സ്ഫഡ് ഉൾപ്പെടെയുള്ള വിദേശ സർവകലാശാലകളിലും പ്രതിഷേധ പ്രകടനം നടന്നു.\nസംഭവത്തിൽ കോൺഗ്രസ് ജുഡീഷ്യൽ അന്വേഷണം ആവശ്യപ്പെട്ടു. ആൾക്കൂട്ട ആക്രമണം സംബന്ധിച്ച 2018ലെ സുപ്രീം കോടതി ഉത്തരവു ലംഘിച്ചെന്നാരോപിച്ചു ഡൽഹി പൊലീസിനെതിരെ കോൺഗ്രസ് അനുഭാവി തെഹ്‌സീൻ പൂനാവാല കോടതിയലക്ഷ്യ ഹർജി നൽകി. അദ്ധ്യാപിക സുചരിത സെൻ, മലയാളി അദ്ധ്യാപകൻ അമീത്ത് പരമേശ്വരൻ, വിദ്യാർത്ഥി യൂണിയൻ പ്രസിഡന്റ് ഐഷി ഘോഷ് എന്നിവരടക്കം 34 പേരെയും ഡിസ്ചാർജ് ചെയ്തു ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ ട്രോമാ വിഭാഗത്തിൽ ചികിത്സയിലായിരുന്നു. ഐഷി ഘോഷിന്റെ ഇടതു കൈ ഒടിഞ്ഞിട്ടുണ്ട്. തലയ്ക്കു 15 തുന്നലുണ്ട്.\nഅക്രമം ആരംഭിക്കുന്നതു ശനിയാഴ്ചയാണ്. സെക്യൂരിറ്റി ജീവനക്കാർ പെൺകുട്ടികളടക്കമുള്ള വിദ്യാർത്ഥികളെ അപമാനിക്കുകയും അക്രമിക്കുകയും ചെയ്തതും പ്രതിഷേധത്തിനു കാരണമായിരുന്നു. ഫീസ് വർധന പിൻലിക്കാൻ തയാറാകാതെ ഓൺലൈൻ വഴി റജിസ്‌ട്രേഷൻ നടപടി പൂർത്തിയാക്കാനുള്ള ശ്രമം വിദ്യാർത്ഥികൾ ചെറുത്തതോടെയാണു സംഘടിത ആക്രമണങ്ങൾ ആരംഭിച്ചത്. ഇതിനെതിരെ എബിവിപി രംഗത്തു വന്നു. ഇടതുപക്ഷ നേതാക്കളെ ലക്ഷ്യം ഇട്ടു. അങ്ങനെ പ്രശ്‌നങ്ങൾ തുടങ്ങി. ഞായറാഴ്ച വൈകിട്ട് 3.45ഓടെ മുഖംമൂടി ധരിച്ച അക്രമിസംഘം പെരിയാർ ഹോസ്റ്റലിലെത്തി. എസ്എഫ്‌ഐ നേതാക്കൾക്കു മർദനമേറ്റു. മലയാളിസൂരി കൃഷ്ണനും പരുക്കേറ്റു. നാല് മണിയോടെ സബർമതി ഹോസ്റ്റലിനു സമീപത്തെ നാൽക്കവലയിൽ ജെഎൻയു അദ്ധ്യാപക അസോസിയേഷന്റെ പ്രതിഷേധ മാർച്ചും സംഘടിപ്പിച്ചു. ഇതോടെയാണ് അക്രമികൾ ഭീകര സ്വഭാവം കാട്ടിയത്. പ്രതിഷേധിച്ചിടത്ത് അദ്ധ്യാപകരും വിദ്യാർത്ഥികളും ഇവിടെ ഒത്തുചേർന്നു.\nഇതോടെ മുഖംമൂടി ധരിച്ച കൂടുതലാളുകൾ ക്യാംപസിനുള്ളിൽ കറങ്ങിനടക്കുന്നുവെന്ന വിവരം പുറത്തെത്തി. പൊലീസ് കൺട്രോൾ റൂമിലേക്കു വിളിച്ച് വിവരം അറിയിക്കുന്നു. വിദ്യാർത്ഥികളുടെ വിവരമറിയാൻ പെരിയാർ ഹോസ്റ്റലിലേക്കു പോയ അദ്ധ്യാപകൻ അമിത് തോറത്തിനു നേരെ ആക്രമണം. മുഖംമൂടി സംഘം സബർമതി ഹോസ്റ്റൽ പരിസരത്തേക്ക്. അദ്ധ്യാപകർ ഇവരുമായി സംസാരിക്കാൻ ശ്രമിച്ചെങ്കിലും കല്ലുകളും ലാത്തിയുമായി അക്രമം. രാത്രി ഏഴരയോടെ ജെഎൻയു വിദ്യാർത്ഥി യൂണിയൻ പ്രസിഡന്റ് ഐഷി ഘോഷിനു നേരെ ആക്രമണം നടക്കുന്നു. ഇതിനിടെ എല്ലാ ഹോസ്റ്റലിലും കയറി ഇവർ ഇടതുപക്ഷക്കാരെ തെരഞ്ഞുപിടിച്ച് മർദ്ദിക്കുന്നു. സിസിടിവി ദൃശ്യങ്ങൾ ഉണ്ടായിട്ടും സംഭവം നടന്ന് 24 മണിക്കൂറിനു ശേഷവും ആരെയും അറസ്റ്റ് ചെയ്തിട്ടില്ല. അക്രമികൾ3മണിക്കൂറിലേറെ ക്യാംപസിനുള്ളിൽ അഴിഞ്ഞാടിയിട്ടും പൊലീസും സർവകലാശാല സുരക്ഷാജീവനക്കാരും നോക്കിനിന്നുവെന്നു വിദ്യാർത്ഥികളും അദ്ധ്യാപകരും ആരോപിച്ചു.\nഅക്രമികളെക്കുറിച്ചു വ്യക്തമായ സൂചന പുറത്തുവന്നിട്ടും എല്ലാ പരാതികളും ചേർത്ത് ഒരു കേസ് മാത്രമാണു ഡൽഹി പൊലീസ് രജിസ്റ്റർ ചെയ്തത്. ആരോപണങ്ങൾ ഡൽഹി പൊലീസ് തള്ളി. അക്രമത്തിനു നേതൃത്വം നൽകിയതു എബിവിപി പ്രവർത്തകരാണെന്നു വ്യക്തമാക്കുന്ന തെളിവുകളും പുറത്തുവരുന്നുണ്ട്. പുറത്തു വന്ന ദൃശ്യങ്ങളിൽ അക്രമികൾക്കൊപ്പം വടിയുമായി നിൽക്കുന്നതു ജെഎൻയു പൂർവ വിദ്യാർത്ഥിയും എബിവിപി നേതാവുമായ വികാസ് പട്ടേലാണെന്നു സൂചന ലഭിച്ചിട്ടുണ്ട്. അതിനിടെ സർവകലാശാല അധികൃതരുമായി സംസാരിച്ചു ക്യാംപസിൽ സമാധാന അന്തരീക്ഷമൊരുക്കാൻ കേന്ദ്ര ആഭ്യന്തര മന്ത്രി അമിത് ഷാ, ഡൽഹി ലഫ്. ഗവർണർ അനിൽ ബൈജലിനെ ചുമതലപ്പെടുത്തി.\nസംഭവത്തെ തുടർന്ന് ഡൽഹിയിലെ സർവകലാശാലകളിൽ കൂടുതൽ സുരക്ഷ ഏർപ്പെടുത്തി. അലിഗഡ് മുസ്‌ലിം സർവകലാശാല അവധിക്കു ശേഷം തുറക്കുന്നതു നീട്ടി. കേന്ദ്ര മാനവശേഷി മന്ത്രാലയത്തിലെ ഉന്നത വിദ്യാഭ്യാസ സെക്രട്ടറി അമിത് ഖേര ജെഎൻയു രജിസ്റ്റ്രാർ, പ്രോ വൈസ് ചാൻസലർ എന്നിവരെ ഓഫിസിലേക്കു വിളിച്ചുവരുത്തി വിശദീകരണം തേടി. ജെഎൻയു ക്യാംപസിലെ സബർമതി ഹോസ്റ്റൽ വാർഡൻ മീന രാജിവച്ചു. ഹോസ്റ്റലിൽനിന്നു വിദ്യാർത്ഥികൾ ഇന്നലെ പ്രതിഷേധ മാർച്ച് നടത്തി. ബിജെപി അനുഭാവമുള്ള അദ്ധ്യാപകരും ജീവനക്കാരും അക്രമത്തിന് ഒത്താശ ചെയ്‌തെന്ന യൂണിയൻ പ്രസിഡന്റ് ഐഷി ഘോഷ് ആരോപിച്ചു.\nഅക്രമം ഒറ്റപ്പെട്ട സംഭവമല്ല. കുറച്ചു ദിവസങ്ങളായി ഇതിനുള്ള ഗൂഢാലോചനകൾ ക്യാംപസിൽ നടക്കുന്നുണ്ട്. ക്യാംപസിനുള്ളിൽ പുറത്തുനിന്നുള്ളവർ സംഘം ചേരുന്ന വിവരം ഞായറാഴ്ച തന്നെ പൊലീസിന്റെ ശ്രദ്ധയിൽ പെടുത്തിയിരുന്നു. എന്നാൽ അവർ ഇതു ചെവിക്കൊണ്ടില്ല ഐഷി പറഞ്ഞു.\nജെഎൻയുവിയിൽ നടന്ന അക്രമത്തിൽ ഇടതു വിദ്യാർത്ഥി യൂണിയൻ പ്രവർത്തകരുടെ പങ്ക് വെളിവാക്കി സർവകലാശാലയുടെ പത്രക്കുറിപ്പ്. ഫീസ് വർധനയെ അനുകൂലിച്ച് ആയിരക്കണക്കിന് വിദ്യാർത്ഥികൾ മുന്നോട്ടു വരുന്നത് ഇടത് സംഘടനകളുടെ പ്രതിഷേധ സമരങ്ങൾക്ക് തിരിച്ചടിയാകുമോ എന്ന ആശങ്കയാണ് ആക്രമണമുണ്ടാകാൻ കാരണമെന്ന് ജെഎൻയു അധികൃതർ വ്യക്തമാക്കുന്നു\nശൈത്യകാല രജിസ്ട്രേഷൻ നടപടി തടസപ്പെടുത്താൻ സമരം ചെയ്യുന്ന വിദ്യാർത്ഥികളുടെ നേതൃത്വത്തിൽ ദിവസങ്ങളായി നടക്കുന്ന അതിക്രമമാണ് അക്രമത്തിലേക്ക് വഴിമാറിയത്. കുറച്ചു ദിവസങ്ങളായി ക്യാമ്പസിനുള്ളിലേക്ക് സമരവുമായി സഹകരിക്കാത്ത വിദ്യാർത്ഥികളേയോ ജീവനക്കാരേയോ അദ്ധ്യാപകരേയൊ പ്രവേശിപ്പിക്കുന്നുണ്ടായിരുന്നില്ല. എന്നാൽ, ഇന്നലെ വൈകിട്ട് ശൈത്യകാല രജിസ്ട്രേഷനിൽ പങ്കെടുക്കണം എന്ന ആവശ്യവുമായി കുറച്ചു വിദ്യാർത്ഥികൾ എത്തി. ഇവരെ സമരം ചെയ്യുന്ന വിദ്യാർത്ഥികൾ മർദിച്ചു. ഒപ്പം, രജിസ്ട്രേഷൻ നടപടി നടക്കുന്ന കെട്ടിടത്തിൽ അക്രമം അഴിച്ചു വിട്ടു.\nഞായറാഴ്ച വൈകിട്ട് നാലരയോടെ സമരം ചെയ്യുന്ന വിദ്യാർത്ഥികൾ അഡ്‌മിൻ ബ്ലോക്കിലും ഹോസ്റ്റലിലും കടന്നുകയറി. ഇവരെല്ലാം മുഖംമൂടി ധരിച്ച നിലയിലായിരുന്നു. ഇവർ രജിസ്ട്രേഷൻ നടപടിയുമായി സഹകരിക്കുന്ന വിദ്യാർത്ഥികളെ ക്രൂരമായി മർദിച്ചു. ഇതോടാപ്പം മുഖംമൂടിധാരികൾ പെരിയാർ ഹോസ്റ്റലിൽ കടന്നു കയറി കമ്പും കല്ലുകളും ഇരുമ്പുദണ്ഡുകളുമായി വിദ്യാർത്ഥികളെ മർദിച്ചു. സമരക്കാരുടെ മർദനത്തിൽ സുരക്ഷാജീവനക്കാർക്കും പരുക്കേറ്റെന്നും ജെഎൻയു. കുറച്ചു സമരക്കാരായ വിദ്യാർത്ഥികളുടെ ഇടപെടൽ മൂലം ആയിരക്കണക്കിന് വിദ്യാർത്ഥികളുടെ അക്കാദമിക് സമയം നഷ്ടമാവുകയാണെന്നും ജെഎൻയു വൈസ് ചാൻലസർ വ്യക്തമാക്കി.\nജനുവരി ഒന്ന് വരെ രജിസ്ട്രേഷൻ നടപടികൾ സുഗമമായി നടന്ന് വരികയായിരുന്നു. എന്നാൽ മൂന്നാം തീയതി മുതലാണ് ഇതിനെതിരെ ക്യാമ്പസിൽ ഇടത് സംഘടനകളുടെ നേതൃത്വത്തിൽ അക്രമം ആരംഭിച്ചത്. രജിസ്ട്രേഷനായി എത്തിയ നിരവധി വിദ്യാർത്ഥികളെ എസ്എഫ്ഐ പ്രവർത്തകർ ആക്രമിച്ചതായി റിപ്പോർട്ടുകളുണ്ട്.\nനെഹ്‌റു കുടുംബം പരമ്പരാഗത മോഷ്ടാക്കൾ; ദേവികുളം എംഎൽഎ


Title: 1. കടലിന്റെ ആഴമളക്കുന്ന യൂണിറ്റാണ് ഫാതം. ഒരു ഫാതം എത്ര അടിയാണ്?\nDescription: This isaMost important question of gk exam. Question is : 1. കടലിന്റെ ആഴമളക്കുന്ന യൂണിറ്റാണ് ഫാതം. ഒരു ഫാതം എത്ര അടിയാണ്? , Options is : 1.3അടി, 2. 12 അടി, 3.10 അടി, 4.6അടി, 5. NULL\nThis isaMost important question of gk exam. Question is : 1. കടലിന്റെ ആഴമളക്കുന്ന യൂണിറ്റാണ് ഫാതം. ഒരു ഫാതം എത്ര അടിയാണ്? , Options is : 1.3അടി, 2. 12 അടി, 3.10 അടി, 4.6അടി, 5. NULL\n📌 പെസഫിക് സമുദ്രം ഒറ്റയ്ക്ക് തുഴഞ്ഞ് റെക്കോഡ് നേടിയ വനിത?


ദിലീപിനെതിരെ സംസാരിച്ചെന്ന വാര്‍ത്ത വന്ന ശേഷം തനിക്ക് സമാധാനമില്ലെന്നു ലക്ഷ്മി രാമകൃഷ്ണന് | Malayalam UK\nAugust 14 11:38 2017 by News Desk 1\tPrint This Article\nബ്ലസി സംവിധാനം ചെയ്ത കൊല്‍ക്കട്ട ന്യൂസ് എന്ന ചിത്രത്തില് നിന്നും ലക്ഷ്മി രാമകൃഷ്ണനെ ഒഴിവാക്കിയതിനു പിന്നില് ദിലീപാണെന്ന തരത്തില് കഴിഞ്ഞ ദിവസം സമൂഹമാധ്യമങ്ങളില് വലിയ വാര്‍ത്തകള് വന്നിരുന്നു. എന്നാല് ഇതിനെതിരെ ശക്തമായി രംഗത്ത് വന്നിരിക്കുകയാണ് നടി ലക്ഷ്മി രാമകൃഷ്ണന്.\nനടന് ദിലീപിനെതിരെ താനൊന്നും പറഞ്ഞിട്ടില്ലെന്ന് നടി ലക്ഷ്മി രാമകൃഷ്ണന്. സാമൂഹ്യമാധ്യമങ്ങളില് പ്രചരിക്കുന്നത് അടിസ്ഥാനരഹിതമായ വാര്‍ത്തകളാണെന്നും ലക്ഷ്മി രാമകൃഷ്ണന്. ബ്ലസി സംവിധാനം ചെയ്ത കൊല്‍ക്കട്ട ന്യൂസ് എന്ന ചിത്രത്തില് നിന്നും ലക്ഷ്മി രാമകൃഷ്ണനെ ഒഴിവാക്കിയിരുന്നു. ഭാഗ്യമില്ലാത്ത താരം എന്ന് പറഞ്ഞാണ് ലക്ഷ്മിയെ ഒഴിവാക്കിയത്. അതിന് പിന്നില് ദിലീപാണെന്ന് ലക്ഷ്മി പറഞ്ഞതായി വാര്‍ത്ത പ്രചരിച്ചിരുന്നു. ഇതിനെതിരെയാണ് നടിയുടെ പ്രതികരണം.\nദിലീപിനെക്കുറിച്ച് യാതൊരു പ്രതികരണവും ആരോടും നടത്തിയിട്ടില്ല. ജേക്കബിന്റെ സ്വര്‍ഗരാജ്യം ഹിറ്റായ സമയത്ത് കൊല്‍ക്കത്ത ന്യൂസില് നിന്നും ഒഴിവാക്കിയതിനെക്കുറിച്ച് പറഞ്ഞിരുന്നു. ഭാഗ്യം കെട്ടവളെന്ന് പറഞ്ഞാണ് കൊല്‍ക്കത്ത ന്യൂസില് നിന്നും ഒഴിവാക്കിയത്. ഇപ്പോള് ഭാഗ്യമുള്ളവളാണെന്ന് തെളിഞ്ഞില്ലേ എന്നാണ് അന്ന് അഭിമുഖത്തില് പറഞ്ഞത്. അത് വായിച്ചിട്ട് ദിലീപ് വിളിച്ചിരുന്നു. ചേച്ചീ ഞാന് അങ്ങനൊന്നും പറഞ്ഞിട്ടില്ല, ഞാന് കാരണമല്ല ഒഴിവാക്കിയത്-എന്ന് ദിലീപ് പറഞ്ഞു.\nആ വാര്‍ത്ത വന്നതിന് ശേഷം മനസമാധാനം തന്നെ നഷ്ടപ്പെട്ടുവെന്ന് ലക്ഷ്മി പറഞ്ഞു. താന് അങ്ങനെ പ്രതികരിച്ചോ എന്നറിയാന് നൂറകണക്കിന് ഫോണ് കോളുകളാണ് വന്നതെന്ന് ലക്ഷ്മി പറഞ്ഞു. ദിലീപ് റിമാന്‍ഡിലിരിക്കുന്ന വ്യക്തിയാണ്. കോടതിയുടെ പരിഗണനയിലിരിക്കുന്ന വിഷയത്തെക്കുറിച്ചോ വ്യക്തിയെക്കുറിച്ചോ പ്രതികരിക്കാനും മാത്രം ബുദ്ധിശൂന്യത തനിക്കില്ലെന്നും ലക്ഷ്മി രാമകൃഷ്ണന് പറഞ്ഞു.\nനടന് കലാഭവന് മണിയുടെ മരണവുമായി ബന്ധപ്പെട്ട് ദിലീപിനെതിരെ ആരോപണങ്ങളുമായി ബന്ധുക്കള്\nബ്ലസി ഒരുക്കുന്ന ആടുജീവിതം; അമ്പരപ്പിക്കുന്ന മേക്കോവറിൽ പൃഥ്വി, കാൽനൂറ്റാണ്ടിനു ശേഷം സംഗീത മാന്ത്രികൻ എ.ആർ. റഹ്മാൻ മലയാളത്തിലേക്കും


കൈതക്കൽ ജാതവേദൻ - വിക്കിപീഡിയ\nകൈതയ്ക്കൽ ജാതവേദൻ മലയാളത്തിലെ ഒരു കവിയാണ്.. മലപ്പുറം ജില്ലയിലെ മഞ്ചേരിയിലാണ് ഇദ്ദേഹം ജനിച്ചത്.\nമലയാളഭാഷയിലെ മഹാകവികളുടെ സമൂഹത്തിലേക്ക് വീരകേരളം എന്ന ലക്ഷണയുക്തമായ മഹാകാവ്യത്തിലൂടെ പ്രവേശിച്ച വ്യക്തിയാണ് കൈതക്കൽ ജാതവേദൻ. അക്ഷരശ്ലോകരംഗത്തും കവിതാരചനാ രംഗത്തും മുമ്പുതന്നെ തിളങ്ങിനിന്നിരുന്ന ഇദ്ദേഹം ഒട്ടേറേ അവാർഡുകൾക്കും മെഡലുകൾക്കും അർഹനായിട്ടുണ്ട്. ചെറുപ്പം മുതലേ ശ്ലോക പഠനത്തിൽ തൽപരനായിരുന്നു. കേരളവർമ്മ പഴശ്ശിരാജായുടെ ജീവചരിത്രം പ്രതിപാദിക്കുന്ന വീരകേരളം എന്ന മഹാകാവ്യവും ഇദ്ദേഹം രചിച്ചിട്ടുണ്ട്.\n1951 ഓഗസ്റ്റ് 24 ന് ജനനം. പിതാവ് കൈതക്കൽമനക്കൽ ജാതവേദൻ(കുഞ്ചുണ്ണി) നമ്പൂതിരിപ്പാട്. അമ്മ പാണ്ടമ്പറമ്പത്ത് മഹൾ ദേവി അന്തർജ്ജനം. 1970ൽ ടി ടി സി പാസായശേഷം അതെ വർഷം മുതൽ വിവിധ സർക്കാർ സ്കൂളുകളിൽ അധ്യാപകൻ.2007 ൽ ഹെഡ്മാസ്റ്റരായി വിരമിച്ചു..\nചെറുപ്പം മുതലേ ശ്ലോകപഠനത്തിൽ ആകൃഷ്ടനായി . ഏഴുപതുകളുടെ മധ്യത്തിൽ അക്ഷരശ്ലോകരംഗത്തും ശ്ലോകരചനയിലും പ്രശസ്തനായി. തൃശ്ശൂരിലെ അഖിലകേരള അക്ഷരശ്ലോകപരിഷത്ത് ന്റെ ആഭിമുഖ്യത്തിൽ നടത്തുന്ന മത്സരങ്ങളിൽ പങ്കെടുത്ത അവതരണത്തിനുള്ള ചക്കോളാ സുവർണ്ണമുദ്രയും ഏകാക്ഷരത്തിനുള്ള ഫാഷൻ ട്രോഫിയും നേടിയിട്ടുണ്ട്.\n2014-ലെ വെണ്മണി സ്മാരക പുരസ്കാരത്തിന് "വീരകേരളം" മഹാകാവ്യം അർഹമായി.\nകവനകൈരളി ഗുരുവായൂർ പ്രസിദ്ധികരിച്ചത്\nപഞ്ചാംഗം പ്രസ്സ് കുന്നംകുളം പ്രസിദ്ധീകരിച്ചത്\nസംസ്കൃതം അടിസ്ഥാനമായി പഠിച്ചിട്ടില്ലെങ്കിലും ഭർത്തൃഹരി യുടെ ശതകത്രയം, മേല്പുത്തൂരിന്റെ ശ്രീപാദസപ്തതി എന്നിവ വൃത്താനുവൃത്തം തർജ്ജമ ചെയ്തിട്ടുണ്ട്\nകൂടാതെ ഒട്ടേറെ മുക്തകങ്ങളും രചിച്ചിട്ടുണ്ട്. ഇപ്പൊഴും ഓർക്കുട്ട് ൽ സൗപർണ്ണീക കമ്യൂണിറ്റിയിൽ ശ്ലോകങ്ങൾ രചിക്കാറുണ്ട്.\n↑ "മലയാളത്തിന് ഒരു മഹാകാവ്യം കൂടി; പഴശ്ശിയുടെ ജീവിതവുമായി വീരകേരളം". മാദ്ധ്യമം. 8 ജൂൺ 2012. മൂലതാളിൽ നിന്നും7മെയ് 2013-ന് ആർക്കൈവ് ചെയ്തത്. ശേഖരിച്ചത്7മെയ് 2013. Check date values in: |accessdate=, |archivedate= (help)\n↑ "വെണ്മണി അവാർഡ് കൈതയ്ക്കൽ ജാതവേദന്". മാതൃഭൂമി. 27 ഏപ്രിൽ 2014. മൂലതാളിൽ (പത്രലേഖനം) നിന്നും 15 മേയ് 2014 11:29:23-ന് ആർക്കൈവ് ചെയ്തത്. ശേഖരിച്ചത് 15 മെയ് 2014. Check date values in: |accessdate=, |archivedate= (help)\n↑ പ്രസാദ് മുല്ലപ്പള്ളി (04 സെപ്റ്റംബർ 2010). "മലയാളത്തിൽ വീണ്ടും ഒരു മഹാകാവ്യം; ഇതിവൃത്തം പഴശ്ശി ചരിത്രം". മാതൃഭൂമി. മൂലതാളിൽ (പത്രലേഖനം) നിന്നും4സെപ്റ്റംബർ 2012 16:24:12-ന് ആർക്കൈവ് ചെയ്തത്. ശേഖരിച്ചത് 15 മെയ് 2014. Check date values in: |accessdate=, |date=, |archivedate= (help)\n"https://ml.wikipedia.org/w/index.php?title=കൈതക്കൽ_ജാതവേദൻ&oldid=2314767" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 09:57, 15 ഫെബ്രുവരി 2016.


മെഗാ തൊഴിൽ മേള- 101 കമ്പനികൾ, 10,000 ഒഴിവുകൾ. - KERALA JOB NEWS\nഎംപ്ലോയർ ലൈവ് 101 വിവിധ കമ്പനികളിലേക്ക് യോഗ്യതയുള്ള അപേക്ഷകരെ നിയമിക്കാൻ ഒരു മെഗാ തൊഴിൽ മേള നടത്താൻ പോകുന്നു. താൽപ്പര്യമുള്ളവരും യോഗ്യതയുള്ളവരുമായ ഉദ്യോഗാർത്ഥികൾ താഴെ നൽകിയിരിക്കുന്ന ലിങ്കിലൂടെ ഓൺലൈനിലൂടെ രജിസ്റ്റർ ചെയ്യേണ്ടതുണ്ട്. അഭിമുഖ വിശദാംശങ്ങൾ താഴെ വിവരിക്കുന്നു.\nഅഭിമുഖ തീയതി : 09 ജനുവരി, 2022,\nഅഭിമുഖ സമയം : രാവിലെ9മുതൽ വൈകുന്നേരം5വരെ.\nഅഭിമുഖ വേദി :മഹാരാജാസ് കോളേജ്, എറണാകുളം.\nഓൺലൈൻ രജിസ്ട്രേഷൻ ലിങ്ക് : www.employerlive.com.\nഒഴിവുകളുടെ എണ്ണം :10,000..\nവിദ്യാഭ്യാസ യോഗ്യത : എസ്.എസ്.എൽ.സി, പ്ലസ് ടു, ബിരുദം, പി.ജി, ഐടിഐ, ഡിപ്ലോമ, ബിടെക്, പാരാമെഡിക്കൽ, അവിദഗ്ധ തൊഴിലാളികൾ.\nരജിസ്റ്റർ ചെയ്യേണ്ട രീതി : താൽപ്പര്യമുള്ള ഉദ്യോഗാർത്ഥികൾ ഔദ്യോഗിക വെബ്സൈറ്റ് (www.employerlive.com) വഴി ഓൺലൈൻ രജിസ്ട്രേഷൻ സമർപ്പിക്കേണ്ടതുണ്ട്. കൂടുതൽ വിശദാംശങ്ങൾക്കായി താഴെ നൽകിയിരിക്കുന്ന നമ്പറിൽ ബന്ധപ്പെടുക അല്ലെങ്കിൽ ഔദ്യോഗിക വിജ്ഞാപനം വായിച്ചു മനസ്സിലാക്കുക.


Vivo X60 gets price cut in India, now on sale for Rs 34,990: Check offers and other details\nഇന്ത്യയിൽ വിവോ എക്സ് 60 യുടെ വില കുറച്ചു; ഓഫറും സവിശേഷതകളും അറിയാം\nഇന്ന് മുതൽ വിവോ ഇന്ത്യയുടെ ഓൺലൈൻ സ്റ്റോറിലും പ്രമുഖ ഇ-കൊമേഴ്‌സ് വെബ്‌സൈറ്റുകളിലും എല്ലാ ഓഫ്‌ലൈൻ റീട്ടെയിൽ ഔട്ലറ്റുകളിലും പുതിയ വിലയിലും ഓഫറിലും ഫോൺ ലഭിക്കും\nUpdated: August 22, 2021 11:44:00 am\nഇന്ത്യയിൽ വിവോ എക്സ്60 യുടെ വില കുറച്ചു. 3,000 രൂപ വരെ വിലക്കിഴിവാണ് ചൈനീസ് കമ്പനി വിവിധ മോഡലുകൾ വാഗ്ദാനം ചെയ്യുന്നത്. വിവോ എക്സ്60 ന്റെ 8ജിബി റാം + 128ജിബി സ്റ്റോറേജ് പതിപ്പിന്റെ വില 37,990 രൂപയിൽ നിന്ന് 34,990 രൂപ ആയാണ് കുറച്ചത്. 12 ജിബി റാം + 256 ജിബി സ്റ്റോറേജ് മോഡലിന് ഇപ്പോൾ 39,990 രൂപയാണ് വില. 41,990 രൂപയ്ക്കാണ് ഈ മോഡൽ ആദ്യം പുറത്തിറക്കിയിരുന്നത്. 2,000 രൂപയുടെ കിഴിവാണ് ഇതിൽ ലഭിക്കുന്നത്.\nകൂടാതെ, എച്ഡിഎഫ്സി ബാങ്ക്, ഐസിഐസിഐ ബാങ്ക് ക്രെഡിറ്റ് കാർഡ്, ക്രെഡിറ്റ്/ഡെബിറ്റ് കാർഡ് ഇഎംഐ ഇടപാടുകൾ എന്നിവയിൽ വിവോ 5,000 രൂപ വരെ ക്യാഷ്ബാക്കും നൽകുന്നു. ഇന്ന് മുതൽ വിവോ ഇന്ത്യയുടെ ഓൺലൈൻ സ്റ്റോറിലും പ്രമുഖ ഇ-കൊമേഴ്‌സ് വെബ്‌സൈറ്റുകളിലും എല്ലാ ഓഫ്‌ലൈൻ റീട്ടെയിൽ ഔട്ലറ്റുകളിലും പുതിയ വിലയിലും ഓഫറിലും ഫോൺ ലഭിക്കും. 12 മാസം വരെ നോ-കോസ്റ്റ് ഇഎംഐ ഓപ്ഷനും ഉണ്ട്.\nVivo X60 series: Specifications, features – വിവോ എക്സ് 60 സീരീസ്: സവിശേഷതകൾ\nവിവോ എക്സ് 60ൽ 120ഹേർട്സ് റിഫ്രഷ് റേറ്റും 240ഹേർട്സ് പ്രതികരണ നിരക്കും നൽകുന്ന 6.56 ഇഞ്ച് അമോഎൽഇഡി ഡിസ്പ്ലേയാണ്. ഫുൾ എച്ഡി+ റെസല്യൂഷനിലാണ് ഡിസ്പ്ലേ പ്രവർത്തിക്കുന്നത്. കോർണിംഗ് ഗൊറില്ല ഗ്ലാസ് 6ന്റെ സംരക്ഷണം ഡിസ്‌പ്ലേയ്ക്ക് നൽകിയിരിക്കുന്നു. മിഡ്‌നൈറ്റ് ബ്ലാക്ക്, ഷിമ്മർ ബ്ലൂ നിറങ്ങളിൽ ഫോൺ ലഭ്യമാണ്.\nക്വാൽകോം സ്‌നാപ്ഡ്രാഗൺ 870 പ്രോസസറാണ് ഫോണിന് കരുത്ത് നൽകുന്നത്. ഇതിനെ അഡ്രിനോ 650 ജിപിയുവുമായി ജോഡി ചേർത്തിരിക്കുന്നു.33 വാട്ട് ഫാസ്റ്റ് ചാർജിങ് പിന്തുണ നൽകുന്ന 4,300എം എഎച്ബാറ്ററിയാണ് ഇതിൽ വരുന്നത്. ആൻഡ്രോയിഡ് 11 അടിസ്ഥാനമാക്കിയുള്ള ഫൺടച് ഒഎസ് 11.1ലാണ് വിവോ എക്സ് 60 പ്രവർത്തിക്കുന്നത്.\n48 എംപി സോണി ഐഎംഎക്സ് 598 പ്രധാന ക്യാമറ, 13 എംപി സെൻസർ, 13 എംപി ഷൂട്ടർ എന്നിവയുൾപ്പെടുന്ന ട്രിപ്പിൾ റിയർ ക്യാമറ സജ്ജീകരണവുമായാണ് വിവോ എക്സ് 60 വരുന്നത്. പ്രധാന സെൻസർ ഒപ്റ്റിക്കൽ സ്റ്റെബിലൈസേഷനെ പിന്തുണയ്ക്കുന്നു. മുൻവശത്ത് 32 എംപി സെൽഫി ക്യാമറയുമുണ്ട്.\nWeb Title: Vivo x60 gets price cut in india now on sale for rs 34990 check offers and other details


അല് ബുറൂജ് - സൂക്തങ്ങള്: 1-9 - Quran Padanam\nوَالسَّمَاءِ ذَاتِ الْبُرُوجِ ﴿١﴾ وَالْيَوْمِ الْمَوْعُودِ ﴿٢﴾ وَشَاهِدٍ وَمَشْهُودٍ ﴿٣﴾ قُتِلَ أَصْحَابُ الْأُخْدُودِ ﴿٤﴾ النَّارِ ذَاتِ الْوَقُودِ ﴿٥﴾ إِذْ هُمْ عَلَيْهَا قُعُودٌ ﴿٦﴾ وَهُمْ عَلَىٰ مَا يَفْعَلُونَ بِالْمُؤْمِنِينَ شُهُودٌ ﴿٧﴾ وَمَا نَقَمُوا مِنْهُمْ إِلَّا أَن يُؤْمِنُوا بِاللَّهِ الْعَزِيزِ الْحَمِيدِ ﴿٨﴾ الَّذِي لَهُ مُلْكُ السَّمَاوَاتِ وَالْأَرْضِۚ وَاللَّهُ عَلَىٰ كُلِّ شَيْءٍ شَهِيدٌ ﴿٩﴾\n(1-9) സുഭദ്രമായ കോട്ടകളുള്ള വാനലോകമാണ,1 വാഗ്ദത്തം ചെയ്യപ്പെട്ടിട്ടുള്ള ദിനമാണ,2 കാണുന്നതും കാണപ്പെടുന്നതുമാണ,3 കിടങ്ങുകാര് ശപിക്കപ്പെട്ടിരിക്കുന്നു. (ആ കിടങ്ങ്) തീ ആളിക്കത്തുന്ന വിറകുള്ളതായിരുന്നു. അവര് അതിന്റെ വക്കില് ഇരിക്കുകയും സത്യവിശ്വാസികളോട് ചെയ്യുന്നതൊക്കെ നോക്കിക്കാണുകയും ചെയ്തതോര്‍ക്കുക.4 ആ സത്യവിശ്വാസികളോട് അവര്‍ക്കുണ്ടായിരുന്ന വിരോധത്തിനു കാരണം, അവര് അജയ്യനും സ്തുത്യനുമായ, ആകാശ-ഭൂമികളുടെ ആധിപത്യത്തിനുടയവനായ അല്ലാഹുവില് വിശ്വസിച്ചു എന്നതു മാത്രമായിരുന്നു. അല്ലാഹുവോ, ഒക്കെയും നോക്കിക്കൊണ്ടിരിക്കുകയാകുന്നു5 .\n1. ذَاتِ الْبُرُوج (കോട്ടകളുള്ള) എന്നാണ് മൂലത്തിലുള്ള വാക്ക്. ഖുര്‍ആന് വ്യാഖ്യാതാക്കളില് ചിലര് ഇതിന് പൗരാണിക വാനശാസ്ത്രപ്രകാരമുള്ള 12 മണ്ഡലങ്ങള് എന്നാണ് വിവക്ഷ കല്‍പിച്ചിട്ടുള്ളത്. ഇബ്‌നു അബ്ബാസ്, മുജാഹിദ്, ഖതാദ, ഹസന് ബസ്വരി, ദഹ്ഹാക്ക്, സുദ്ദി എന്നിവരുടെ വീക്ഷണത്തില് ആകാശത്തിലെ വന് താരങ്ങളും ഗ്രഹങ്ങളുമാണിതുകൊണ്ടുദ്ദേശ്യം.\n2. അന്ത്യനാളാണ് വിവക്ഷ.\n3. ‘കാണുകയും കാണപ്പെടുകയും ചെയ്യുന്നത്’ എന്നു പറഞ്ഞതിനെക്കുറിച്ച് ഖുര്‍ആന് വ്യാഖ്യാതാക്കള് പലവിധ അഭിപ്രായങ്ങളാണ് പ്രകടിപ്പിച്ചിട്ടുള്ളത്. നമ്മുടെ വീക്ഷണത്തില് പ്രഭാഷണസന്ദര്‍ഭവുമായി യോജിപ്പുള്ള വീക്ഷണം ഇതാണ്: കാണുന്നത് എന്നതുകൊണ്ടുദ്ദേശ്യം അന്ത്യനാളില് ഹാജരാക്കുന്ന എല്ലാ മനുഷ്യരുമാകുന്നു. കാണപ്പെടുന്നതുകൊണ്ടുദ്ദേശ്യം കാഴ്ചയുള്ളവരൊക്കെ നേരില് കാണുന്ന, അന്ത്യനാളിന്റെ ഭീകരതകളും. മുജാഹിദും ഇക്‌രിമയും ദഹ്ഹാക്കും ഇബ്‌നു നുജൈഹും മറ്റു ചില മുഫസ്സിറുകളും അംഗീകരിച്ചിട്ടുള്ള വ്യാഖ്യാനമിതാണ്.\n4. വലിയ വലിയ കിടങ്ങുകള് കുഴിച്ച് അതില് തീയിട്ട്, സത്യവിശ്വാസം കൈക്കൊണ്ടവരെ അതിലേക്കു വലിച്ചെറിഞ്ഞ് അവര് കത്തിയെരിയുന്നത് കണ്ടുരസിച്ച ആളുകളാണ് ‘കിടങ്ങുകാര്’ എന്നതുകൊണ്ട് വിവക്ഷിക്കപ്പെട്ടിട്ടുള്ളത്. നശിച്ചു എന്നതുകൊണ്ടുദ്ദേശ്യം അവരുടെ മേല് ദൈവശാപം പതിച്ചുവെന്നും അവര് ദൈവിക ശിക്ഷക്കര്‍ഹരായിത്തീര്‍ന്നുവെന്നുമാകുന്നു. ഇക്കാര്യത്തിന് മൂന്നു സംഗതികളെ സാക്ഷിയാക്കി സത്യംചെയ്തിരിക്കുന്നു: ഒന്ന്, കോട്ടകളുള്ള ആകാശം. രണ്ട്, വാഗ്ദാനം ചെയ്യപ്പെട്ട അന്ത്യനാള്. മൂന്ന്, അന്ത്യനാളിലെ ഭീകരതകളും അതു കാണുന്ന മനുഷ്യരഖിലവും. ഒന്നാമത്തെ സംഗതി സാക്ഷ്യപ്പെടുത്തുന്നതിതാണ്: പ്രപഞ്ചത്തിലെ മഹാനക്ഷത്രങ്ങളെയും വന് ഗ്രഹങ്ങളെയും ഭരിച്ചുകൊണ്ടിരിക്കുന്ന സര്‍വശക്തമായ അസ്തിത്വത്തിന്റെ പിടിയില്‍നിന്ന് ഈ നിസ്സാരനും ക്ഷുദ്രനുമായ മനുഷ്യന്ന് എങ്ങനെയാണ് രക്ഷപ്പെടാനാവുക? രണ്ടാമത്തെ സംഗതി സാക്ഷ്യപ്പെടുത്തുന്നതിതാണ്: അക്കൂട്ടര് ഭൂമിയില് അക്രമം ചെയ്യാനാഗ്രഹിച്ചു, ചെയ്തുവിട്ടു. പക്ഷേ, മനുഷ്യന് വാഗ്ദത്തം ചെയ്യപ്പെട്ടിട്ടുള്ള ആ നാള് ഏതായാലുംവരുന്നുണ്ട്. അന്ന് ഏതു മര്‍ദിതന്റെയും ആവലാതിക്ക് പരിഹാരമുണ്ടാകും. എല്ലാ അക്രമികളെയും പിടികൂടുകയും ചെയ്യും. മൂന്നാമത്തെ സംഗതി സാക്ഷ്യപ്പെടുത്തുന്നതിതാണ്: ആ നിസ്സഹായരായ വിശ്വാസികള് അഗ്നിയില് കിടന്ന് വെന്തെരിയുന്നത് മര്‍ദകര് കണ്ടു രസിച്ചതെങ്ങനെയാണോ അതേപ്രകാരം അന്ത്യനാളില് അവര് കൈകാര്യം ചെയ്യപ്പെടുന്നത് സകല സൃഷ്ടികളും കണ്ടുനില്‍ക്കും. കിടങ്ങുകളില് തീകൂട്ടി സത്യവിശ്വാസികളെ അതിലിട്ട് ചുട്ടുകരിച്ച പല സംഭവങ്ങളും നിവേദനങ്ങളില് പ്രസ്താവിക്കപ്പെട്ടിട്ടുണ്ട്. ലോകത്ത് ഇത്തരം അക്രമങ്ങള് പലവട്ടം അരങ്ങേറിയിട്ടുണ്ടെന്നാണതില്‍നിന്ന് മനസ്സിലാകുന്നത്. അതില് ഒരു സംഭവം റോമക്കാരനായ സുഹൈബ്(റ) നബി(സ)യോട് പറഞ്ഞതാണ്: ഒരു രാജാവിന്റെ അടുക്കല് ഒരാഭിചാരകനുണ്ടായിരുന്നു. അയാള് വൃദ്ധനായപ്പോള് രാജാവിനോട് പറഞ്ഞു: എന്നില്‍നിന്ന് ഈ ആഭിചാരവിദ്യ അഭ്യസിക്കാന് തിരുമനസ്സ് ഒരു ബാലനെ നിയോഗിക്കണം. രാജാവ് ഒരു ബാലനെ നിയോഗിച്ചു. ഈ ബാലന് ആഭിചാരകന്റെ അടുത്തു വന്നുപോയ്‌ക്കൊണ്ടിരുന്നപ്പോള് ഒരു പുരോഹിതനെ (മിക്കവാറും ക്രൈസ്തവനായിരിക്കണം) കാണാറുണ്ടായിരുന്നു. അദ്ദേഹത്തിന്റെ വാക്കുകള് അവനെ ആകര്‍ഷിച്ചു. അവന് വിശ്വാസിയായി. അങ്ങനെ ആ പുരോഹിതന്റെ ശിക്ഷണത്തിലൂടെ അവനൊരു സിദ്ധനായിത്തീര്‍ന്നു. അവന് അന്ധന്‍മാര്‍ക്ക് കാഴ്ച കൊടുക്കാനും കുഷ്ഠരോഗികളെ സുഖപ്പെടുത്താനും തുടങ്ങി. ഈ ബാലന് സത്യവിശ്വാസിയായതറിഞ്ഞ രാജാവ് ആദ്യം പുരോഹിതനെ വധിച്ചു. അനന്തരം ബാലനെ കൊല്ലാന് തുനിഞ്ഞു. പക്ഷേ, വാളുകളോ കുന്തങ്ങളോ ഒന്നും അവന്ന് ഏശിയില്ല. ഒടുവില് കുട്ടി പറഞ്ഞു: ”അങ്ങേക്ക് എന്നെ കൊല്ലുകതന്നെ വേണമെങ്കില് അതിന് ഒരു വഴിയേ ഉള്ളൂ. ജനക്കൂട്ടത്തിനു മുന്നില് വച്ച് بِسْمِ رَبِّ الْغُلاَم (ഈ ബാലന്റെ നാഥന്റെ നാമത്തില്) എന്ന് ഉരുവിട്ടുകൊണ്ട് എന്റെ നേരെ അമ്പെയ്യുക. ഞാന് മരിച്ചുകൊള്ളും.” രാജാവ് അങ്ങനെത്തന്നെ പ്രവര്‍ത്തിച്ചു. ബാലന് മരിക്കുകയും ചെയ്തു. ഇതു കണ്ട പുരുഷാരം വിളിച്ചു പറഞ്ഞു: ”ഞങ്ങള് ഈ ബാലന്റെ നാഥനില് വിശ്വസിച്ചിരിക്കുന്നു.” അപ്പോള് രാജാവിന്റെ സഹചാരികള് ഉണര്‍ത്തി: ”അങ്ങ് രക്ഷപ്പെടാന് ആഗ്രഹിച്ചത് എന്തില്‍നിന്നാണോ അതുതന്നെയാണല്ലോ ഇപ്പോള് സംഭവിച്ചത്. ജനം തിരുമനസ്സിന്റെ മതം വെടിഞ്ഞ് ആ ബാലന്റെ മതം സ്വീകരിച്ചിരിക്കുന്നു.” ഇതു കണ്ട രാജാവ് കോപാന്ധനായിത്തീര്‍ന്നു. അയാള് നിരത്തോരങ്ങളില് കിടങ്ങുകള് കുഴിപ്പിച്ചു. അതില് വിറകു നിറച്ചു തീയാളിച്ചു. സത്യവിശ്വാസം കൈയൊഴിക്കാന് വിസമ്മതിച്ചവരെയെല്ലാം അയാള് അതിലേക്ക് തള്ളിച്ചു. (അഹ്മദ്, നസാഇ, മുസ്‌ലിം, തിര്‍മിദി, ഇബ്‌നുജരീര്, അബ്ദുര്‍റസാഖ്, ഇബ്‌നു അബീശൈബ, ത്വബ്‌റാനി, അബ്ദുബിന് ഹുമൈദ്.) മറ്റൊരു സംഭവം അലി(റ)യില്‍നിന്ന് ഇബ്‌നുജരീര് ഉദ്ധരിച്ചിട്ടുള്ളതാണ്. അദ്ദേഹം പറയുന്നു: പേര്‍ഷ്യയിലെ ഒരു രാജാവ് മദ്യലഹരിയിലായിരുന്നപ്പോള് സ്വന്തം സഹോദരിയെ സംഗംചെയ്തു. അവരുടെ അവിഹിതബന്ധം തുടര്‍ന്നും നിലനിന്നു. സംഗതി പുറത്തായപ്പോള് രാജാവ് പ്രഖ്യാപിച്ചു: ”സഹോദരിയെ വിവാഹം ചെയ്യുന്നത് ദൈവം അനുവദനീയമാക്കിയിരിക്കുന്നു.” ആളുകള് അതംഗീകരിച്ചില്ല. രാജാവ് പലതരം മര്‍ദന നടപടികളിലൂടെ ജനങ്ങളെ അതംഗീകരിക്കാന് നിര്‍ബന്ധിച്ചുകൊണ്ടിരുന്നു. ഒടുവില് രാജാവ് ഒരു തീക്കിടങ്ങ് നിര്‍മിച്ച്, തന്റെ പുതിയ നിയമം അംഗീകരിക്കാന് കൂട്ടാക്കാത്തവരെയെല്ലാം അതിലിട്ട് ചുട്ടുകളഞ്ഞു. അന്നുമുതലാണ്, രക്തബന്ധുക്കളെ വിവാഹം ചെയ്യുന്ന സമ്പ്രദായം മജൂസികളില് നടപ്പായതെന്നും അലി(റ) പ്രസ്താവിക്കുകയുണ്ടായി (ഇബ്‌നുജരീര്). മൂന്നാമത്തെ സംഭവം ഇബ്‌നുജരീറും അബ്ദുബിന് ഹുമൈദും ഇബ്‌നുഅബ്ബാസില്‍നിന്ന് നിവേദനം ചെയ്തതാണ്. അദ്ദേഹമത് മിക്കവാറും ഇസ്‌റാഈലീകഥകളില്‍നിന്ന് സ്വീകരിച്ചതായിരിക്കണം. ബാബിലോണിയN654ക്കാര് ഇസ്‌റാഈല്യരെ മൂസാ(അ)യുടെ മതം കൈയൊഴിക്കാന് നിര്‍ബന്ധിച്ചുകൊണ്ടിരുന്നു. ഒടുവില് അവര് മൂസാ(അ)യെ നിഷേധിക്കാന് വിസമ്മതിച്ചവരെയെല്ലാം തീ നിറച്ച കിടങ്ങുകളിലേക്കെറിഞ്ഞുകളഞ്ഞു. ഏറ്റവും പ്രസിദ്ധമായ സംഭവം നജ്‌റാനില് നടന്നതാണ്. ഇബ്‌നുഹിശാം, ത്വബരി, ഇബ്‌നു ഖല്‍ദൂന്, മുഅ്ജമുല് ബുല്‍ദാനിന്റെ കര്‍ത്താവ് തുടങ്ങിയ ഇസ്‌ലാമിക ചരിത്രകാരന്‍മാര് ഈ സംഭവം വിവരിച്ചിട്ടുണ്ട്. അതിന്റെ ചുരുക്കമിതാണ്: യമനിലെ ഹിംയര് രാജാവായിരുന്ന തുബാന് അസ്അമ് അബൂകരിബ് ഒരിക്കല് യസ്‌രിബ് സന്ദര്‍ശിച്ചു. അവിടത്തെ ജൂതന്‍മാരില് ആകൃഷ്ടനായ അയാള് ജൂതമതം സ്വീകരിക്കുകയും ഖുറൈള ഗോത്രത്തിലെ ജൂതപണ്ഡിതന്‍മാരെ തന്നോടൊപ്പം യമനിലേക്ക്കൊണ്ടുപോവുകയും ചെയ്തു. അയാള് യമനില് വന്‍തോതില് ജൂതമതം പ്രചരിപ്പിച്ചു. അയാളുടെ പിന്‍ഗാമിയായി വന്ന പുത്രന് ദൂനവാസ് ദക്ഷിണ അറേബ്യയിലെ ക്രൈസ്തവ മേഖലയായിരുന്ന നജ്‌റാന് ആക്രമിച്ചു. അവിടെനിന്ന് ക്രിസ്തുമതത്തെ നിഷ്‌കാസനം ചെയ്യണമെന്നും ജനങ്ങളെല്ലാം ജൂതമതം സ്വീകരിക്കണമെന്നും അയാള് നിര്‍ബന്ധിച്ചു. (ഈ ക്രിസ്ത്യാനികള് ഈസാ(അ) പ്രബോധനം ചെയ്ത യഥാര്‍ഥ ദീനില് നിലകൊണ്ടവരായിരുന്നുവെന്ന് ഇബ്‌നുഹിശാം പ്രസ്താവിച്ചിട്ടുണ്ട്). ദൂനവാസ് നജ്‌റാനിലെത്തി, ജനങ്ങളെ ജൂതമതത്തിലേക്ക് ക്ഷണിച്ചു. ജനം കൂട്ടാക്കിയില്ല. അതിനെത്തുടര്‍ന്ന് നിരവധിയാളുകളെ തീക്കിടങ്ങുകളിലെറിഞ്ഞു ചുട്ടുകളഞ്ഞു. നിരവധിയാളുകളെ വധിക്കുകയും ചെയ്തു. മൊത്തം ഇരുപതിനായിരം ആളുകള് കൊല്ലപ്പെടുകയുണ്ടായി. ദൗസ്ദൂസഅ്‌ലബാന് എന്ന ഒരു നജ്‌റാന്‍കാരന് അവിടെനിന്ന് ഒളിച്ചോടി. ഒരു നിവേദനപ്രകാരം അയാള് റോമിലെ സീസറുടെ അടുത്തെത്തി. മറ്റൊരു നിവേദനപ്രകാരം അബിസീനിയന് രാജാവ് നജ്ജാശിയുടെ അടുത്താണെത്തിയത്. അയാള് ഈ ആക്രമണത്തെക്കുറിച്ച് രാജാവിനോട് ആവലാതിപ്പെട്ടു. ആദ്യനിവേദനപ്രകാരം സീസര് അബിസീനിയയിലെ നജ്ജാശിക്ക് എഴുത്തയച്ചു. രണ്ടാമത്തെ നിവേദനപ്രകാരം നജ്ജാശി സീസറോട് നാവികപ്പട സജ്ജീകരിച്ചുകൊടുക്കാന് അഭ്യര്‍ഥിച്ചു. ഏതായാലും അര്‍യാത്വ് എന്നു പേരുള്ള ഒരു ജനറലിന്റെ നേതൃത്വത്തില് എഴുപതിനായിരം ഭടന്‍മാരുള്ള ഒരു അബിസീനിയന് സൈന്യം യമനിനെ ആക്രമിച്ചു. ദൂനവാസ് നശിപ്പിക്കപ്പെട്ടു. ജൂതഭരണം അവസാനിച്ചു. യമന് ക്രൈസ്തവ അബിസീനിയയുടെ ഭാഗമായിത്തീരുകയും ചെയ്തു. മറ്റു ചരിത്രകാരന്‍മാര് ഇസ്‌ലാമിക ചരിത്രകാരന്‍മാരുടെ വിവരണത്തെ സത്യപ്പെടുത്തുന്നതോടൊപ്പം വളരെയേറെ വിശദാംശങ്ങള് വെളിപ്പെടുത്തുക കൂടി ചെയ്തിട്ടുണ്ട്. യമന് ആദ്യമായി ക്രൈസ്തവ അബിസീനിയയുടെ പിടിയിലായത് എ.ഡി. 340 മുതല് 378 വരെയാണ്. ഇക്കാലത്താണ് ക്രൈസ്തവമിഷനറിമാര് യമനില് എത്തിത്തുടങ്ങിയത്. ഇതിനോടടുത്ത കാലത്ത് സന്യാസിയും മുജാഹിദും അതീന്ദ്രിയജ്ഞാനിയും സിദ്ധനുമായ ഒരു ക്രൈസ്തവ സഞ്ചാരി നജ്‌റാനിലെത്തി. ഫെയ്മിയോന് (Faymiyun) എന്നായിരുന്നു അദ്ദേഹത്തിന്റെ പേര്. അദ്ദേഹം വിഗ്രഹാരാധന അധര്‍മമാണെന്ന് തദ്ദേശീയരെ ബോധ്യപ്പെടുത്തി. ഫെയ്മിയോന്റെ പ്രബോധനഫലമായി നജ്‌റാന്‍വാസികള് ക്രിസ്തുമതം സ്വീകരിച്ചു. മൂന്നു നേതാക്കളാണ് അവരുടെ സമൂഹത്തെ നിയന്ത്രിച്ചിരുന്നത്. ഒന്ന്: സയ്യിദ്. ഗോത്രത്തലവന്‍മാരെപ്പോലെ വലിയ നേതാവാണിദ്ദേഹം. ബാഹ്യ ഇടപാടുകള്, സന്ധികള്, സൈനിക നായകത്വം എന്നിവ ഇദ്ദേഹത്തിന്റെ ഉത്തരവാദിത്വത്തിലാണ്. രണ്ട്: ആഖിബ്. ഇദ്ദേഹമാണ് ആഭ്യന്തരകാര്യങ്ങളുടെ മേല്‍നോട്ടക്കാരന്. മൂന്ന്: ഉസ്ഖുഫ് (ബിഷപ്പ്). ഇദ്ദേഹം മതാധ്യക്ഷനാണ്. ദക്ഷിണ അറേബ്യയില് നജ്‌റാന് വലിയ പ്രാധാന്യം നേടിയിട്ടുണ്ടായിരുന്നു. പ്രമുഖ വ്യാപാരവ്യവസായ കേന്ദ്രമായിരുന്നു അത്. അവിടെ തുകല്‍വ്യവസായവും ആയുധവ്യവസായവും പുഷ്ടിപ്പെട്ടിരുന്നു. പ്രസിദ്ധമായ യമനീ വസ്ത്രങ്ങളും അവിടെ നിര്‍മിക്കപ്പെട്ടിരുന്നു. ഈ നിലക്ക് മതപരമായ കാരണത്താല് മാത്രമല്ല, രാഷ്ട്രീയസാമ്പത്തിക കാരണങ്ങള്‍കൊണ്ടു കൂടിയാണ് ദൂനവാസ് നജ്‌റാനെ ആക്രമിച്ചത്. നജ്‌റാനിലെ സയ്യിദായിരുന്ന ഹാരിസിനെ ദൂനവാസ് വധിച്ചു. സുറിയാനി ചരിത്രകാരന്‍മാര് ഇദ്ദേഹത്തെ ‘Arethas’ എന്നാണെഴുതിയിട്ടുള്ളത്. അദ്ദേഹത്തിന്റെ ഭാര്യ വേമയുടെ മുമ്പില് അവരുടെ രണ്ടു പെണ്‍മക്കളെ കൊന്ന് ആ ചോര അവരെക്കൊണ്ടു കുടിപ്പിച്ചു. അനന്തരം അവരെയും വധിച്ചു. ബിഷപ്പ് പോളിന്റെ അസ്ഥികൂടം കല്ലറയില്‍നിന്ന് മാന്തിയെടുത്ത് കത്തിച്ചുകളഞ്ഞു. സ്ത്രീകളെയും കുട്ടികളെയും പുരുഷന്‍മാരെയും വൃദ്ധജനങ്ങളെയും സന്യാസിമാരെയും പുരോഹിതന്‍മാരെയുമെല്ലാം തീ നിറച്ച കിടങ്ങുകളില് തള്ളി. ആകെ കൊല്ലപ്പെട്ടവരുടെ സംഖ്യ ഇരുപതിനായിരം മുതല് നാല്‍പതിനായിരം വരെയാണെന്നു പ്രസ്താവിക്കപ്പെടുന്നു. എ.ഡി. 523 ഒക്‌ടോബറിലാണ് ഈ സംഭവം നടന്നത്. എ.ഡി. 525-ല് അബിസീനിയയുടെ ആക്രമണം ദൂനവാസിനെയും അയാളുടെ ഹിംയറി ഭരണകൂടത്തെയും നിഷ്‌കാസനം ചെയ്തു. അടുത്ത കാലത്ത് യമനിലെ പുരാവസ്തുഗവേഷകര് ഗുറാബു കോട്ടയില്‍നിന്ന് കണ്ടെടുത്ത രേഖകള് ഈ വിവരങ്ങളെ ശരിവയ്ക്കുന്നുണ്ട്. ആറാം നൂറ്റാണ്ടിലെ നിരവധി ക്രൈസ്തവരേഖകളില് ഈ സംഭവത്തിന്റെ വിശദാംശങ്ങള് വര്‍ണിച്ചിട്ടുണ്ട്. അവയില് ചിലത് സംഭവം നടന്ന കാലം രേഖപ്പെടുത്തിയതും ദൃക്‌സാക്ഷികളില്‍നിന്ന് കേട്ടെഴുതിയതുമാണ്. അവയില് മൂന്നു ഗ്രന്ഥങ്ങളുടെ കര്‍ത്താക്കള് ഈ സംഭവത്തിന്റെ സമകാലികരാണ്. ഒരാള് പ്രസ്‌കോപ്പിയാസ്. രണ്ടാമന് കോസ്‌മോസ് ഇന്‍ഡികോപ്പിയസ്റ്റിസ് (Cosmos Indicpeustis). നജ്ജാശി രാജാവായ എലിസ്‌ബോവന്റെ (Elisboan) കല്‍പനപ്രകാരം ബത്‌ലിമോസിന്റെ യവനഗ്രന്ഥങ്ങള് തര്‍ജമ ചെയ്തിട്ടുള്ള ഇദ്ദേഹം അബിസീനിയയിലെ തീരദേശപട്ടണമായ അഡോലിസി(Adolis)ലാണ് വസിച്ചിരുന്നത്. മൂന്നാമന് യോഹന്നസ് മലാല (Johannes Malala). പില്‍ക്കാലത്ത് നിരവധി ചരിത്രകാരന്‍മാര് ഈ സംഭവം ഉദ്ധരിച്ചിട്ടുള്ളത് ഇദ്ദേഹത്തില്‍നിന്നാണ്. അതിനുശേഷം യോഹന്നസ് എപ്പിസോസ് അദ്ദേഹത്തിന്റെ സഭാചരിത്രത്തില് നജ്‌റാനിലെ ക്രൈസ്തവ പീഡനകഥ ആ സംഭവത്തിന്റെ സമകാലികനായ ബിഷപ്പ് ശീമോന്റെ ഒരു കത്തില്‍നിന്ന് ഉദ്ധരിച്ചിട്ടുണ്ട്. എപ്പിസോസ് മരിച്ചത് എ.ഡി. 585-ലാണ്. ഗബല (Abbot Van Gabula) മഠത്തിന്റെ അധിപന്റെ പേരില് മാര്‍ശീമോന് എഴുതിയ ഈ കത്തില്, സംഭവം നടക്കുമ്പോള് ഉണ്ടായിരുന്ന യമന്‍കാരുടെ ദൃക്‌സാക്ഷികളുടെ വിവരണമാണദ്ദേഹം ഉദ്ധരിക്കുന്നത്. ഈ കത്ത് 1881-ല് റോമിലും 1890-ല് ക്രൈസ്തവ രക്തസാക്ഷികളുടെ ചരിത്രപരമ്പരയിലും പ്രസിദ്ധീകൃതമായിട്ടുണ്ട്. യാക്കോബായ പാത്രിയാര്‍ക്കിസ് ഡയോനിസിയൂസും (Dionysius) മിതിലൈനിലെ സക്കറിയായും (Zacharia of Mitylane) അവരുടെ സുറിയാനീ ചരിത്രങ്ങളിലും ഈ സംഭവം ഉദ്ധരിച്ചിട്ടുണ്ട്. യാക്കോബ് സറൂജിയുടെ ഗ്രന്ഥത്തിലെ ‘നജ്‌റാനിലെ നസ്രായര്’ എന്ന അധ്യായത്തിലും ഇതുണ്ട്. അര്‍റഹാ(Edessa)യിലെ ബിഷപ്പ് പോള്‍സ് നജ്‌റാനില് കൊലചെയ്യപ്പെട്ടവരുടെ പേരില് എഴുതിയ വിലാപഗീതം ഇന്നും ലഭ്യമാണ്. സുറിയാനീ ഭാഷയില് വിരചിതമായ ‘കിതാബുല് ഹിംയരിയ്യീന്’ എന്ന ഗ്രന്ഥത്തിന്റെ ഇംഗ്ലീഷ് തര്‍ജമ (Book of Himyarities) ലണ്ടനില് പ്രസിദ്ധീകരിച്ചിട്ടുണ്ട്. അത് മുസ്‌ലിം ചരിത്രകാരന്‍മാരുടെ വിവരണങ്ങളെ സത്യപ്പെടുത്തുന്നതാണ്. അക്കാലത്തെയും അതിനടുത്ത കാലത്തെയും ചില അബിസീനിയന് ലിഖിതങ്ങളും ബ്രിട്ടീഷ് മ്യൂസിയത്തിലുണ്ട്. അവയും ഈ കഥയെ ബലപ്പെടുത്തുന്നു. ഫിലിപ്പി അദ്ദേഹത്തിന്റെ യാത്രാവിവരണത്തില് (Arabian Highlands) എഴുതുന്നു: കിടങ്ങു സംഭവം നടന്ന സ്ഥലം നജ്‌റാനിലെ ജനങ്ങള്‍ക്കിടയില് ഇന്നും സുപരിചിതമാകുന്നു. ഉമ്മുഖര്‍ഖിനടുത്ത് പാറകളില് കൊത്തിയ ചില ചിത്രങ്ങള് കാണാം. നജ്‌റാന് കഅ്ബ എവിടെയാണ് സ്ഥിതിചെയ്തിരുന്നതെന്നും ഇന്നത്തെ നജ്‌റാന്‍കാര്‍ക്കറിയാം. അബിസീനിയക്കാര് നജ്‌റാന് കൈയടക്കിയശേഷം അവിടെ കഅ്ബയുടെ ആകൃതിയില് ഒരു എടുപ്പുണ്ടാക്കിയിരുന്നു. മക്കയിലെ കഅ്ബയുടെ കേന്ദ്രസ്ഥാനം അതിനു നല്‍കുകയായിരുന്നു അവരുടെ ഉദ്ദേശ്യം. അതിലെ ബിഷപ്പുമാര് തലപ്പാവ് ധരിച്ചിരുന്നു. അത് ഹറം (പുണ്യസ്ഥലം) ആയി പ്രഖ്യാപിക്കപ്പെട്ടു. റോമാ സാമ്രാജ്യവും ഈ കഅ്ബക്ക് ധനസഹായങ്ങളെത്തിച്ചിരുന്നു. ഇതേ കഅ്ബയിലെ പാതിരിയാണ് നജ്‌റാനിലെ സയ്യിദിന്റെയും ആഖിബിന്റെയും ബിഷപ്പുമാരുടെയും നേതാവായി നബി(സ)യോട് വാദപ്രതിവാദം നടത്താന് മദീനയില് വന്നത്. അങ്ങനെയാണ് സൂറ ആലുഇംറാനില് പരാമര്‍ശിച്ചിട്ടുള്ള പ്രസിദ്ധമായ മുബാഹല സംഭവമുണ്ടായത്.\n5. ഈ സൂക്തങ്ങളില് അല്ലാഹുവിന്റെ ചില ഗുണങ്ങള് പ്രസ്താവിച്ചിരിക്കുകയാണ്. അവയുടെ അടിസ്ഥാനത്തില് അവര്‍തന്നെ അവനില് വിശ്വസിക്കാന് കടപ്പെട്ടവരാകുന്നു. വല്ലവരും വിശ്വസിക്കുന്നതിനെ തടയുന്നവര് അക്രമികളുമാകുന്നു.\nഉള്ള = ذَاتِ\nനക്ഷത്രങ്ങള് = الْبُرُوجِ\nആ ദിവസവുമാണ് = وَالْيَوْمِ\nവാഗ്ദാനം ചെയ്യപ്പെട്ട = الْمَوْعُودِ\nസാക്ഷിയുമാണ് = وَشَاهِدٍ\nസാക്ഷി നില്‍ക്കപ്പെടുന്നതുമാണ് = وَمَشْهُودٍ\nനശിപ്പിക്കപ്പെട്ടിരിക്കുന്നു = قُتِلَ\nആള്‍ക്കാര് = أَصْحَابُ\nകിടങ്ങിന്റെ = الْأُخْدُودِ\nഅതായത് അഗ്നിയുടെ = النَّارِ\nവിറക് = الْوَقُودِ\nഅവരായിരുന്ന സന്ദര്‍ഭം = إِذْ هُمْ\nഅതിനരികില് = عَلَيْهَا\nഇരിക്കുന്നവര് = قُعُودٌ\nഅവര് ചെയ്യുന്നതിന് = عَلَىٰ مَا يَفْعَلُونَ\nസത്യവിശ്വാസികളെക്കൊണ്ട് = بِالْمُؤْمِنِينَ\nസാക്ഷികളാണ് = شُهُودٌ\nഅവര് കുറ്റം ആരോപിച്ചിട്ടില്ല = وَمَا نَقَمُوا\nഅവരുടെ മേല് = مِنْهُمْ\nഅവര് വിശ്വസിച്ചതല്ലാതെ = إِلَّا أَن يُؤْمِنُوا\nഅല്ലാഹുവില് = بِاللَّهِ\nഅജയ്യനായ = الْعَزِيزِ\nസ്തുത്യര്‍ഹനുമായ = الْحَمِيدِ\nഅവന്നാണ് = لَهُ\nആധിപത്യം = مُلْكُ\nഭൂമിയുടെയും = وَالْأَرْضِۚ\nഎല്ലാ കാര്യത്തിനും = عَلَىٰ كُلِّ شَيْءٍ\nദൃക്സാക്ഷിയാണ് = شَهِيدٌ


പോയതു പോലെ തന്നെ തിരിച്ചെത്തി; അഖിലേഷിനെ പാർട്ടിയിൽ തിരിച്ചെടുത്തു, അച്ചടക്ക നടപടി പാർട്ടി പിൻവലിച്ചു | Webdunia Malayalam\nഎസ് പിയിൽ അഖിലേഷ് യാദവ് തന്നെ ശക്തൻ; 194 എം എൽ എമാരുടെ പിന്തുണയും അഖിലേഷിന് തന്നെ, ഒത്തുതീർപ്പിന് സാധ്യത\nമകൻ രാജ്യം ഭരിക്കുമ്പോൾ അച്ഛൻ കാട്ടിൽ പോകുന്നത് അനുവദിക്കില്ല; രാമായണ കഥപോലെ അധികാരം പിടിച്ചെടുക്കുന്നത് സമ്മതിക്കില്ലെന്ന് അമര് സിങ്\nഅഖിലേഷ് യാദവിനെ പുറത്താക്കി; സമാജ്‌വാദി പാര്‍ട്ടി പിളര്‍ന്നു\nസാമ്പത്തികമാന്ദ്യം ഉണ്ടായപ്പോള് രാജ്യത്തെ സഹായിച്ചത് കള്ളപ്പണം; തനിക്ക് കള്ളപ്പണം ആവശ്യമില്ലെന്നും അഖിലേഷ് യാദവ്\nഅഖിലേഷ് യാദവ് പിതാവിന് വഴങ്ങുന്നു; പുറത്താക്കിയ നാലു മന്ത്രിമാരെ തിരിച്ചെടുക്കും; രാഷ്‌ട്രീയപ്രതിസന്ധിക്ക് പരിഹാരം\nഅച്ചടക്കലംഘനത്തിന്റെ പേരിൽ പാർട്ടിയിൽ നിന്നും പുറത്താക്കിയ ഉത്തർപ്രദേശ് മുഖ്യമന്ത്രി അഖിലേഷ് യാദവിനെ തിരിച്ചെടുത്തു. സമാജ്‍വാദി പാർട്ടിയുടെ മുതിർന്ന നേതാവും ഉത്തർപ്രദേശ് മന്ത്രിസഭയിലെ അംഗവുമായ അസംഖാന്റെ മധ്യസ്ഥ ശ്രമത്തിലാണ് തീരുമാനം. പാർട്ടിലെ ഭൂരിഭാഗം എം എൽ എമാരും അഖിലേഷിനെ പിന്തുണച്ച് രംഗത്തെത്തിയിരുന്നു. ആകെയുള്ള 229 എസ്.പി എം എൽ എമാരിൽ 194 പേരാണ് അഖിലേഷിനെ പിന്തുണച്ചത്.\nഅച്ചടക്ക നടപടി പാർട്ടി പിൻവലിച്ചു. അഖിലേഷിനൊപ്പം അദ്ദേഹത്തിന്റെ വിശ്വസ്തനായ രാം ഗോപാൽ യാദവിനെയും പാർട്ടിയിലേക്ക് തിരിച്ചെടുത്തു. എസ്.പി അധ്യക്ഷൻ മുലായം സിങ് യാദവിനും എതിരാളിയും അമ്മാവനുമായ ശിവപാൽ യാദവിനും ഞെട്ടൽ ഉളവാക്കുന്ന നീക്കമാണ് അഖിലേഷ് നടത്തിയത്. തന്‍റെ ശക്തി തെളിയിക്കുന്നതിനായി അഖിലേഷ് കാളിദാസ് മാർഗ് അഞ്ചിലെ വസതിയിൽ രാവിലെ എം എൽ എമാരുടെ പ്രത്യേക യോഗം വിളിച്ചിരുന്നു. ഈ യോഗത്തിലാണ് 190 എം എൽ എമാർ പിന്തുണ പ്രഖ്യാപിച്ച് കത്ത് നൽകിയത്.\nഅഖിലേഷ് യാദവിനെ ആറു വര്‍ഷത്തേക്കായിരുന്നു പാര്‍ട്ടിയില്‍നിന്ന് അധ്യക്ഷന് മുലായം സിങ് യാദവ് പുറത്താക്കിയത്. ഇന്നലെ നടത്തിയ ഈ പ്രഖ്യാപനം പാർട്ടിയിൽ വിള്ളൽ സൃഷ്ടിച്ചിരുന്നു. പാർട്ടി വിരുദ്ധ പ്രവർത്തനം നടത്തിയെന്നായിരുന്നു അഖിലേഷിനും രാം ഗോപാലിനും എതിരെയുണ്ടായിരുന്നു ആരോപണം.\nഎം എൽ എ Akhilesh Yadav\nഉത്തർപ്രദേശ് മുഖ്യമന്ത്രി അഖിലേഷ് യാദവിനെ ഭൂരിഭാഗം പാർട്ടി എം എൽ എമാരും പിന്തുണച്ചു. എം ...\nവി എസ് അച്യുതാനന്ദനാണ് കേരളത്തിലെ യഥാര്‍ത്ഥ പ്രതിപക്ഷ നേതാവ്: എ ജയശങ്കര്\nമുരളീധരന്റെ സംസാരം കേട്ട് ചെന്നിത്തല ഗ്രൂപ്പുകാര്‍ക്കും സുധീരഭക്തര്‍ക്കും ...\nഉത്തർ പ്രദേശിലെ ഇപ്പോഴത്തെ രാഷ്ട്രീയ പ്രതിസന്ധി പ്രശ്നങ്ങൾ സൃഷ്ടിച്ചുകൊണ്ടിരിക്കുകയാണ്. ...\nകഴിഞ്ഞ സര്‍ക്കാരിന്റെ ചില തെറ്റായ സമീപനങ്ങള് കെഎസ്ആര്‍ടിസിയെ തകര്‍ത്തു; ജനുവരിയിലും കെഎസ്ആര്‍ടിസി ജീവനക്കാരുടെ ശമ്പളം വൈകും: ഗതാഗതമന്ത്രി\nഇടതുസര്‍ക്കാരാണ് കെഎസ്ആര്‍ടിസിയെ തകര്‍ത്തതെന്ന് മുന് ഗതാഗതമന്ത്രി തിരുവഞ്ചൂര് രാവിലെ ...


വിശാലിന് ആം ആദ്മി പാര്‍ട്ടിയോട് അടുപ്പം, പ്രചരണത്തിന് ഡല്‍ഹി മുഖ്യമന്ത്രി വന്നാല് ? - Express Kerala\nവിശാലിന് ആം ആദ്മി പാര്‍ട്ടിയോട് അടുപ്പം, പ്രചരണത്തിന് ഡല്‍ഹി മുഖ്യമന്ത്രി വന്നാല് ?\nചെന്നൈ: തമിഴക രാഷ്ട്രീയത്തില് നിര്‍ണ്ണായകമായ ആര്.കെ.നഗര് തിരഞ്ഞെടുപ്പ് പ്രചരണത്തിന് ഡല്‍ഹി മുഖ്യമന്ത്രി കെജ് രിവാള് വരുമോ ?\nതനിക്ക് മത്സരിക്കാന് പ്രചോദനമായത് ആം ആദ്മി പാര്‍ട്ടി നേതാവ് അരവിന്ദ് കെജ് രിവാള് ആണെന്ന നടന് വിശാലിന്റെ വെളിപ്പെടുത്തലാണ് ഇത്തരമൊരു അഭ്യൂഹത്തിന് കാരണമായിരിക്കുന്നത്.\nഡിസംബര് 21ന് നടക്കുന്ന ഉപതിരഞ്ഞെടുപ്പില് സ്വതന്ത്ര സ്ഥാനാര്‍ത്ഥിയായാണ് വിശാല് മത്സരിക്കുന്നതെങ്കിലും നടന്റെ ആം ആദ്മി ആഭിമുഖ്യം കെജ് രിവാളിനെ ആര്.കെ.നഗറില് എത്തിക്കുമോ എന്നതാണ് രാഷ്ട്രീയ നിരീക്ഷകര് ഉറ്റുനോക്കുന്നത്.\nകമലും രജനിയും ഇറങ്ങാത്ത തിരഞ്ഞെടുപ്പില് സിനിമാരംഗത്ത് നിന്നും വിശാല് ഇറങ്ങിയാല് ചില താരങ്ങള് പ്രചരണത്തിനിറങ്ങുമെന്നും സൂചനയുണ്ട്.\nതാരസംഘടനയായ നടികര് സംഘം പ്രസിഡന്റ് കൂടിയാണ് യുവനടന് വിശാല്.\nഅണ്ണാ ഡിഎംകെയും ഡി.എംകെയും തമ്മിലാണ് ഇവിടെ പ്രധാന മത്സരം.\nശശികലയുടെ ബന്ധു ടി.ടി.വി ദിനകരനും മത്സര രംഗത്തുണ്ട്.\nതിരഞ്ഞെടുപ്പില് വിജയിച്ചാല് വിശാല് ആം ആദ്മി പാര്‍ട്ടിയില് ചേര്‍ന്നേക്കുമെന്ന അഭ്യൂഹവും തമിഴകത്ത് ശക്തമാണ്.\n‘എനിക്ക് ആര്‍കെ നഗറിന്റെ ശബ്ദമാകണം. മുഴുനീള രാഷ്ട്രീയ പ്രവര്‍ത്തകന് എന്നതിലുപരി ജനങ്ങളുടെ പ്രതിനിധി ആകാനാണ് താന് ആഗ്രഹിക്കുന്നതെന്ന് വിശാല് വ്യക്തമാക്കി.\nനിലവിലെ തമിഴകത്തെ സ്ഥിതിയില് ഇത് അനിവാര്യമാണെന്നും അദ്ദേഹം ചൂണ്ടിക്കാട്ടി.\nഡല്‍ഹി മുഖ്യമന്ത്രി അരവിന്ദ് കെജ്‌രിവാളും മുന് രാഷ്ട്രപതി എപിജെ അബ്ദുള് കലാമുമാണ് തന്റെ പ്രചോദനം.\nഞാനിതുവരെ അരവിന്ദ് കെജ്‌രിവാളിനെ പരിചയയപ്പെട്ടിട്ടില്ല. എന്നാല് അദ്ദേഹം ജനങ്ങളുടെ നേതാവാണ്. ഒരിക്കലും ഒരു രാഷ്ട്രീയക്കാരനാകാന് താന് ആഗ്രഹിച്ചതല്ലെന്നും എനിക്ക് സാധാരണക്കാരനായാല് മതിയെന്നും ദേശീയ മാധ്യമത്തിനനുവദിച്ച അഭിമുഖത്തില് വിശാല് പറഞ്ഞു.\n‘ഇവിടെ വര്‍ഷങ്ങളായി തുടരുന്ന പല പ്രശ്‌നങ്ങളും അവര് കാണുന്നില്ല, സര്‍ക്കാര് സ്‌കൂളുകളിലെ ശൗചാലയങ്ങളുടെ അവസ്ഥ പരിതാപകരമാണ്, സര്‍ക്കാര് ആശുപത്രികളിലെ ചികിത്സ അതിലും ദയനീയമാണ്. ആളുകള്‍ക്ക് പെന്‍ഷന് ലഭിക്കുന്നില്ല, റേഷനുമായി ബന്ധപ്പെട്ട് എപ്പോഴും പരാതികള്. ഇത് ആര്‍കെ നഗറിലെ മാത്രം പ്രശ്‌നമല്ല, മറ്റ് ഭരണപ്രദേശങ്ങളിലും ഇത് തന്നെയാണ് അവസ്ഥ. ഉപതിരഞ്ഞെടുപ്പ് ഫലത്തിനായി കാത്തിരിക്കാന് ഞങ്ങള്‍ക്കാകില്ല, എത്രയും പെട്ടെന്ന് തന്നെ പ്രശ്‌നങ്ങള്‍ക്ക് പരിഹാരം കാണേണ്ടതുണ്ട്’ വിശാല് വ്യക്തമാക്കി.\nസ്ഥാനാര്‍ത്ഥി പ്രഖ്യാപനം മുതല്‍ക്കെ സിനിമാമേഖലയില് നിന്ന് ഉറച്ച പിന്തുണയാണ് ലഭിക്കുന്നതെന്ന് താരം പറയുന്നു. ‘പിന്തുണ ആവശ്യപ്പെട്ട് ആരെയും സമീപിക്കില്ല. എന്നാല് സ്വമനസ്സാലെ തന്നെ പിന്തുണയ്ക്കുന്നവരെ സ്വാഗതം ചെയ്യുന്നു,’\nചലച്ചിത്ര താരങ്ങളായ കുശ്ബു, പ്രകാശ് രാജ്, ആര്യ എന്നിവര് തന്റെ തീരുമാനത്തെ അനുകൂലിച്ച് രംഗത്തെത്തിയത് ഏറെ സന്തോഷം പകരുന്നുവെന്നും വിശാല് കൂട്ടിച്ചേര്‍ത്തു.\nതമിഴ് താരസംഘടനയായ നടികര് സംഘത്തിന്റെ മാത്രമല്ല പ്രൊഡ്യൂസേഴ്‌സ് കൗണ്‍സിലിന്റെയും പ്രസിഡന്റാണ് നിലവില് വിശാല്.\nഉലകനായകന് കമല് ഹാസ്സന്റെയും, സ്‌റ്റൈല് മന്നന് രജനീകാന്തിന്റെയും രാഷ്ട്രീയ പ്രവേശനം കാത്തിരുന്ന ഏവരെയും ഞെട്ടിച്ച് ശനിയാഴ്ചയാണ് വിശാല് തിരഞ്ഞെടുപ്പില് മത്സരിക്കുന്ന വിവരം പുറത്തുവിട്ടത്.\nTags Aam Admi Party aap mp Actor Vishal aravind kejariwal chennai rk nagar byelection അരവിന്ദ് കെജ്രിവാള് ആര്.കെ.നഗര് കമല് ഹാസന് വിശാല്\nപമ്പുടമകള് നടത്തുന്ന സമരത്തിന് പിന്നില് ബിജെപിയെന്ന് ആരോപണമുന്നയിച്ച് കെജ്‌രിവാള്..>>\nകര്‍ഷക സംഘടനകള് നടത്തിയ ഡല്‍ഹി മാര്‍ച്ചിനെ പിന്തുണച്ച് അഖിലേഷ് യാദവ് രംഗത്ത്..>>\nമുതിര്‍ന്ന ബിജെപി നേതാക്കള് ആംആദ്മി പാര്‍ട്ടിയ്ക്കു വേണ്ടി മത്സരിക്കുമെന്ന് റിപ്പോര്‍ട്ടുകള്..>>


വാലന്റൈൻസ് ദിനത്തിലെ കൂട്ടക്കുരുതി ; അൽ കാപോണിന്‌റെ സാമ്രാജ്യം അവസാനിപ്പിച്ച കൊലപാതകങ്ങൾ | Saint Valentine's Day Massacre | Al Capone\nവാലന്റൈൻസ് ദിനത്തിലെ കൂട്ടക്കുരുതി ; അൽ കാപോണിന്‌റെ സാമ്രാജ്യം അവസാനിപ്പിച്ച കൊലപാതകങ്ങൾ\nമനോരമ ലേഖകൻ February 14, 2021 11:57 AM IST\nഷിക്കാഗോയുടെ എണ്ണം പറഞ്ഞ ക്രിമിനലുകളിലൊരാളായി കാപോൺ മാറി\nകോടിക്കണക്കിനു യുഎസ് ഡോളറായിരുന്നു കാപോണിന്‌റെ ആസ്തി\nസ്‌നേഹത്തിന്‌റെയും റോസാപുഷ്പങ്ങളുടെയും ദിനമാണ് വാലന്റൈൻസ് ഡേ. എന്നാൽ ഷിക്കാഗോയിലെ ഭൂതകാലത്തിൽ ഇതല്ലായിരുന്നു സ്ഥിതി. 92 വർഷം മുൻപ് ഇതുപോലൊരു വാലന്റൈൻസ് ദിനത്തിലാണ് നഗരത്തെയും ലോകത്തെയും ഞെട്ടിച്ച കൂട്ടക്കുരുതി ഈ നഗരത്തിൽ അരങ്ങേറിയത്. ലോകത്തിലെ ഏറ്റവും കുപ്രസിദ്ധനായ ക്രിമിനൽ സംഘത്തലവനായ അൽ കാപോണിയുടെ സാമ്രാജ്യത്തിന് അന്ത്യം വരുത്തിയ ഏടു കൂടിയാണ് ഷിക്കാഗോ സെന്‌റ് വാലന്റൈൻസ് ഡേ മാസക്ർ എന്നറിയപ്പെടുന്ന ഈ ദാരുണസംഭവം. യുഎസിൽ ഒരു കാലത്തു ശക്തരായിരുന്ന ഇറ്റാലിയൻ മാഫിയയും ഐറിഷ് മാഫിയയും തമ്മിലുള്ള യുദ്ധം കൂടിയായിരുന്നു ഈ കൂട്ടക്കുരുതി.\n1920-30 കാലഘട്ടം. യുഎസിൽ മദ്യനിരോധനം നടപ്പിലാക്കപ്പെട്ട കാലം. നിരോധനത്തിന്‌റെ ഫലമായി ഷിക്കാഗോയിൽ വ്യാപകമായ തോതിൽ അനധികൃത മദ്യം ഒഴുകി തുടങ്ങി. കരിഞ്ചന്തകൾ കേന്ദ്രീകരിച്ചുള്ള ഈ മദ്യവിൽപനയ്ക്കു ചുക്കാൻ പിടിച്ചത് നഗരത്തെ അന്നു നിയന്ത്രിച്ച മാഫിയകളാണ്.\nഇറ്റലിയിലെ നേപ്പിൾസിൽ നിന്നു കുടിയേറിയ മാതാപിതാക്കളുടെ മകനായാണ് അൽഫോൺസ് കാപോണിന്‌റെ ജനനം. ജന്മനാ തന്നെ ക്രിമിനൽ സ്വഭാവം പ്രകടിപ്പിച്ച കാപോൺ ആറാം ക്ലാസിൽ പഠിക്കവേ ക്ലാസ് ടീച്ചറിനെ മർദിച്ചതിനു സ്‌കൂളിൽ നിന്നു പുറത്താക്കപ്പെട്ടു. പിന്നീട് അല്ലറ ചില്ലറ ചെറിയ ജോലികളും മറ്റും ചെയ്തു ന്യൂയോർക്കിൽ ഉപജീവനം കഴിച്ച കാപോൺ ക്രിമിനൽ സംഘങ്ങൾക്കു വേണ്ടിയും പ്രവർത്തിച്ചു. ഇതിനിടയിൽ ഒരു അക്രമസംഭവത്തിൽ മറ്റൊരു ക്രിമിനലിന്‌റെ കത്തി കാപോണിന്‌റെ കവിളിൽ കൊള്ളുകയും അതിന്‌റെ ഫലമായി ഒരു മായാത്ത പാട് രൂപപ്പെടുകയും ചെയ്തു. സ്‌കാർഫേസ് എന്ന ഇരട്ടപ്പേര് കാപോണിനു കിട്ടിയതങ്ങനെയാണ്.\nഈ ഗിറ്റാർ കണ്ട് പേടിക്കരുതേ, ഇത് എന്റെ അമ്മാവനാണ്' ; അസ്ഥികൂടം കൊണ്ടാരു ഗിറ്റാർ\nന്യൂയോർക്കിൽ ഇതിനിടെ ഒരു കൊലപാതകം നടത്തിയതിനെത്തുടർന്ന് പ്രതിയോഗികളുടെ പ്രതികാരം ഭയന്ന് കാപോണിയും കുടുംബവും ഷിക്കാഗോയിലേക്കു താമസം മാറി. 1925 ആയപ്പോഴേക്കും ഷിക്കാഗോയുടെ എണ്ണം പറഞ്ഞ ക്രിമിനലുകളിലൊരാളായി കാപോൺ മാറി. ഇതിനിടയ്ക്കു പല കൊലപാതകങ്ങൾ നടത്തിയെങ്കിലും തെളിവില്ലാത്തതിനാലും ഉദ്യോഗസ്ഥ തലത്തിലെ സ്വാധീനവും കാരണം വിട്ടയക്കപ്പെട്ടു. 1927 ആയപ്പോഴേക്കും ഷിക്കാഗോയിലെ പ്രധാന മാഫിയാത്തലവനായി മാറിയ കാപോൺ വലിയ ധനികനുമായിത്തീർന്നു. കോടിക്കണക്കിനു യുഎസ് ഡോളറായിരുന്നു കാപോണിന്‌റെ ആസ്തി. ഷിക്കാഗോ ഔ്ട്ട്ഫിറ്റ് എന്ന പേരിൽ ഒരു കുപ്രസിദ്ധ ക്രിമിനൽ സംഘത്തെ കാപോൺ വാർത്തെടുത്തു.\nഅയാളുടെ ക്രിമിനൽ രീതികളെ ഭയന്നായിരുന്നു അന്നു ഷിക്കാഗോയിലെ കച്ചവടക്കാരും മറ്റും കഴിഞ്ഞുപോന്നത്. എന്നാൽ ജീവകാരുണ്യ പ്രവർത്തനങ്ങൾ, പാവങ്ങൾക്കും തൊഴിലില്ലാത്തവർക്കും സൗജന്യഭക്ഷണം തുടങ്ങിയ നാട്യങ്ങൾ ഒരു റോബിൻഹുഡ് പരിവേഷം ജനങ്ങൾക്കിടയിൽ ഇയാൾക്കു നൽകി. യുഎസിലെ ഒരു സെലിബ്രിറ്റിയായി ഇയാൾ മാറാൻ അധികകാലം വേണ്ടി വന്നില്ല. ഷിക്കാഗോയിലെ അന്നത്തെ മേയറായിരുന്ന വില്യം ഹേൽ തോംസണുമായി അടുത്തബന്ധം പുലർത്തിയ കാപോണിന്‌റെ സുഹൃത്തുക്കളിൽ ഉന്നത പൊലീസ് ഉദ്യോഗസ്ഥർ, ബ്യൂറോക്രാറ്റുകൾ, സിനിമാതാരങ്ങൾ തുടങ്ങിയവരുമുണ്ടായിരുന്നു.\n1929 ഫെബ്രുവരി 14\nഎന്നാൽ ഷിക്കാഗോയിൽ തന്നെ കാപോണിനു ഒരു ശക്തനായ എതിരാളിയുണ്ടായിരുന്നു. നഗരത്തിന്‌റെ വടക്കൻ പ്രദേശങ്ങൾ നിയന്ത്രിച്ചിരുന്ന നോർത്ത് സൈഡ് ഗാങ്. ഐറിഷ് വംശജനായ ജോർജ് ബഗ്‌സ് മോറാനായിരുന്നു ഇതിന്‌റെ തലവൻ. കാപോണും മോറാനും തമ്മിൽ കിടമൽസരം നിലനിന്നിരുന്നു. പലപ്പോഴും രക്തരൂക്ഷിതമായ പോരാട്ടങ്ങളിലേക്ക് ഇതു നയിച്ചു. അക്കാലത്തൊരിക്കൽ കാപോണും സംഘാംഗങ്ങളും ഇലിനോയിയിലെ ഒരു ഹോട്ടലിൽ ഉച്ചവിരുന്നിനായി പോയി. അവിടേക്കു പാഞ്ഞു വന്ന മോറാനും സംഘാംഗങ്ങളും ഹോട്ടൽ കെട്ടിടത്തിനു നേരെ വമ്പൻ വെടിവയ്പു നടത്തി. കഷ്ടിച്ചാണ് അന്നു കാപോൺ രക്ഷപ്പെട്ടത്. ആയിരത്തിലധികം ബുള്ളറ്റുകൾ കെട്ടിടത്തിന്‌റെ പരിസര പ്രദേശങ്ങളിൽ നിന്നു കണ്ടെടുത്തത്രേ.\nഇതിനു ശേഷം മോറാനെ കൊല്ലണമെന്നു കാപോൺ തീർച്ചപ്പെടുത്തിയിരുന്നു. അങ്ങനെയിരിക്കെയാണ് 1929ലെ വാലന്റൈൻസ് ദിനം വന്നെത്തുന്നത്. ഷിക്കാഗോയിലെ നോർത്ത് ക്ലാർക്ക് സ്ട്രീറ്റിലുള്ള മോറാന്‌റെ കെട്ടിടത്തിലേക്ക് അന്നു നാലു പൊലീസ് ഉദ്യോഗസ്ഥർ തോക്കുകളുമായി എത്തി. ദൂരെ നിന്നു വന്ന മോറാൻ ഈ കാഴ്ച കാണുകയും തന്‌റെ കെട്ടിടത്തിൽ പൊലീസ് റെയ്ഡു നടത്തുകയാണെന്നു കരുതി ഭയന്ന് ഒളിച്ചിരിക്കുകയും ചെയ്തു. എന്നാൽ വന്നവർ പൊലീസുകാരായിരുന്നില്ല, മറിച്ച് പൊലീസ് വേഷം ധരിച്ച കൊടും ക്രിമിനലുകളായിരുന്നു.\nഅകത്തേക്കു പോയ പൊലീസ് വേഷം കെട്ടിയ ഗുണ്ടകൾ അകത്തുണ്ടായിരുന്ന മോറാന്‌റെ7സംഘാംഗങ്ങളെ കസ്റ്റഡിയിലെടുത്തു പുറത്തേക്കു കൊണ്ടുപോയി. ഇത്തരം സംഭവങ്ങൾ സ്ഥിരമായതിനാൽ മോറാന്‌റെ സംഘാംഗങ്ങൾ ആയുധങ്ങളൊഴിവാക്കി അവർക്കൊപ്പം ചെന്നു. ഇവരോടു ഒരു ഭിത്തിക്ക് അഭിമുഖമായി തിരിഞ്ഞു നിൽക്കാൻ പൊലീസ് വേഷം കെട്ടിയവർ ആവശ്യപ്പെടുകയും അവരത് അനുസരിക്കുകയും ചെയ്തു.\nഎന്നാൽ പിന്നീടു നടന്നത് കിരാതമായ നരനായാട്ടാണ്. മോറാൻ സംഘത്തിലുള്ളവർക്കു നേരെ വന്ന അക്രമികൾ തുരുതുരാ വെടിവച്ചു. വെടിയുണ്ടകളേറ്റ് സംഘാംഗങ്ങൾ മരിച്ചു നിലത്തേക്കു വീണു. എല്ലാവരുടെയും ശരീരത്തിൽ നിന്നായി 90 ബുള്ളറ്റുകൾ പിന്നീട് ഫോറൻസിക് വിദഗ്ധർ കണ്ടെത്തി. ഈ സംഭവത്തിലും അൽ കാപോൺ വിദഗ്ധമായി രക്ഷപ്പെട്ടു. ഒരു തെളിവും അയാൾക്കെതിരെ ഉണ്ടായിരുന്നില്ല. സംഭവം നടക്കുമ്പോൾ താൻ മയാമിലായിരുന്നെന്നും കാപോൺ കോടതിയെ ധരിപ്പിച്ചു.\nഎന്നാൽ പ്രണയദിനത്തിൽ സംഭവിച്ച കൊടൂരകൃത്യത്തെക്കുറിച്ചുള്ള വാർത്തകൾ പിന്നീടുള്ള ദിവസങ്ങളിൽ യുഎസിലെ പത്രങ്ങളിൽ നിറഞ്ഞു. അന്നത്തെ യുഎസ് പ്രസിഡന്‌റായിരുന്ന ഹെർബർട് ഗ്രൂവർക്ക് ഇതു വല്ലാത്ത സമ്മർദ്ദമുണ്ടാക്കി. ഏതു വിധേനയും അൽ കാപോണിനെ പിടികൂടാൻ ഗ്രൂവർ തന്‌റെ ഉദ്യോഗസ്ഥർക്കു നിർദേശം നൽകി. കൊടും ക്രിമിനലായ കാപോണിനെ കൊലപാതകങ്ങളുടെ പേരിലല്ല യുഎസ് അധികൃതർ തുടർന്ന് അകത്താക്കിയത്. ടാക്‌സ് വെട്ടിപ്പുൾപ്പെടെയുള്ള സാമ്പത്തിക ക്രമക്കേടുകൾ കാപോൺ ധാരാളം ചെയ്തിരുന്നു. ഇതന്വേഷിച്ച യുഎസ് ട്രഷറി വകുപ്പ് കാപോണിനെ വിദഗ്ധമായി പൂട്ടി. 1931ൽ കാപോൺ ജയിലിലടയ്ക്കപ്പെട്ടു. 8 വർഷം ശിക്ഷ. 1939ൽ പുറത്തിറങ്ങിയപ്പോഴേക്ക് താൻ പടുത്തുയർത്തിയ സാമ്രാജ്യം അസ്തമിച്ചെന്നു കാപോൺ മനസ്സിലാക്കി. ദീർഘകാലമായുള്ള ജയിൽവാസം കാരണം ശാരീരികമായും മാനസികമായും ആകെ തളർന്ന നിലയിലുമായിരുന്നു കാപോൺ. 1947ൽ തന്‌റെ നാൽപത്തിയെട്ടാം വയസ്സിൽ ആ കൊടുംക്രിമിനൽ മരിച്ചു.\nEnglish Summary : Saint Valentine's Day Massacre and Al Capone


ജുവനൈല് ഹോമില് ആറുവയസുകാരന് മരിച്ച നിലയില് : Deepika.com Nattu Visesham\nകോഴിക്കോട്: വെള്ളിമാടുകുന്ന് ജുവനൈല് ഹോമില് ആറുവയസുകാരനെ മരിച്ച നിലയില് കണ്ടെത്തി. ഹോമിലെ അന്തേവാസിയായ അജിനെയാണ് ഇന്നലെ രാവിലെ മരിച്ച നിലയില് കണ്ടെത്തിയത്. കുട്ടിയുടെ ശരീരത്തില് പരിക്കുകളുണ്ട്. കഴുത്തിനു താഴെയും കാലിലുമായാണ് പരിക്കുകളുള്ളതെന്ന് ചേവായൂര് പോലീസ് അറിയിച്ചു. ഇന്‍ക്വസ്റ്റ് നടപടികള് പൂര്‍ത്തിയാക്കിയ ശേഷം മൃതദേഹം കോഴിക്കോട് മെഡിക്കല് കോളജ് മോര്‍ച്ചറിയിലേക്ക് മാറ്റി. ആര്‍ഡിഒയുടെ സാന്നിധ്യത്തില് ഇന്ന് പോസ്റ്റ്‌മോര്‍ട്ടം നടക്കും.ഇന്നലെ രാവിലെ ആറരയ്ക്ക് ജുവനൈല് ഹോമിലെ കുട്ടികളെ വിളിച്ചുണര്‍ത്തുന്ന സമയത്ത് അജിനെ അബോധാവസ്ഥയില് കണ്ടെത്തുകയായിരുന്നുവെന്നാണ് ജീവനക്കാര് പറയുന്നത്.\nഉടന് തന്നെ അടുത്തുള്ള സ്വകാര്യ ആശുപത്രിയിലും അവിടെ നിന്ന് മെഡിക്കല് കോളജ് മാതൃശിശു സംരക്ഷണ കേന്ദ്രത്തിലും എത്തിച്ചെങ്കിലും മരിച്ചിരുന്നു. ഓട്ടിസം ബാധിച്ച കുഞ്ഞ് ഒന്നര വര്‍ഷമായി വെള്ളിമാട്കുന്ന് ജുവനൈല് ഹോമിലാണ് കഴിയുന്നത്. താമരശേരി കൈതപ്പൊയില് സ്വദേശിയായ കോട്ടമുറിക്കല് വീട്ടില് നിത്യയുടെയും ജിഷോയുടെയും മകനാണ്. മാനസിക വെല്ലുവിളി നേരിടുന്ന മാതാവ് ആശുപത്രിയില് ചികിത്സയിലാണുള്ളത്.\nപിതാവ് കുടുംബത്തെ ഉപേക്ഷിച്ചു പോയി. മുത്തച്ഛനും മുത്തശിക്കുമൊപ്പമാണ് കുട്ടി കഴിഞ്ഞിരുന്നത്. ഒന്നര വര്‍ഷം മുമ്പാണ് കുട്ടിയെ ജുവനൈല് ഹോമിലാക്കിയത്. കുട്ടിക്ക് ജലദോഷമല്ലാതെ മറ്റ് അസുഖങ്ങെളാന്നും ഉണ്ടായിരുന്നില്ലെന്ന് ജുവനൈല് ഹോം അധികൃതര് പറഞ്ഞു. അതെ സമയം പോലീസ് അന്വേഷണം ആരംഭിച്ചിട്ടുണ്ട്. അസ്വാഭാവിക മരണത്തിന് ചേവായൂര് പോലീസ് കേസെടുത്തു.


v k sreekangan about kpcc | മലക്കം മറിഞ്ഞ് വി.കെ ശ്രീകണ്ഠന്; പ്രചരണത്തിന് ഫണ്ട് നല്‍കാത്തതിന്റെ ഉത്തരവാദിത്വം കെപിസിസിക്ക് അല്ല | Mangalam\nSunday, June 30, 2019 Last Updated6Min 56 Sec ago English Edition\nWednesday 24 Apr 2019 10.49 AM\nപാലക്കാട് : പ്രസ്താവന വിവാദമായതോടെ മലക്കം മറിഞ്ഞ് പാലക്കാട്ടെ യു.ഡി.എഫ് സ്ഥാനാര്‍ത്ഥി വി.കെ.ശ്രീകണ്ഠന്. ഫണ്ട് നല്‍കാത്തതിന് ഉത്തരവാദിത്വം കെപിസിസിക്ക് അല്ലെന്നും പാലക്കാട് ഡിസിസി പണം പിരിച്ച് നല്‍കാത്തതുകൊണ്ടാണ് കെപിസിസി വിഹിതം കിട്ടാതിരുന്നതെന്നും ശ്രീകണ്ഠന് നിലപാട് തിരുത്തി.\nതെരഞ്ഞെടുപ്പിനോട് അനുബന്ധിച്ച് പാലക്കാട് ജില്ലയില് ജയ് ഹൊ പദയാത്ര നടത്തിയിരുന്നു. ഇതുമായി ബന്ധപ്പെട്ട് നേതൃത്വം പണം പിരിച്ചിരുന്നതിനാലാണ് പിന്നീട് തെരഞ്ഞെടുപ്പ് ഫണ്ട് സമാഹരണം നടക്കാതിരുന്നത്. ഡിസിസിക്ക് ആവശ്യമായ വിഹിതം കൊടുക്കാനായില്ല. താഴെ തട്ടില്‍നിന്ന് കൊടുത്താലേ മുകളില്‍നിന്ന് കിട്ടൂ എന്നും കെപിസിസി വിവേചനം കാണിച്ചിട്ടില്ലെന്നും ശ്രീകണ്ഠന് തിരുത്തി.\nപാലക്കാട് തെരഞ്ഞെടുപ്പ് പ്രചാരണത്തില് പിന്നിലാകാന് കാരണം കെപിസിസി പിരിച്ച ഫണ്ടിന്റെ വിഹിതം തരാത്തതു കൊണ്ടാണെന്നായിരുന്നു വി കെ ശ്രീകണ്ഠന് നടത്തിയ വിവാദ പ്രതികരണം.\nഇനി പോരാട്ടം വട്ടിയൂര്‍കാവില് ; പത്മജാ കോണ്‍ഗ്രസ് സ്ഥാനാര്‍ത്ഥിയായേക്കും ; പ്രയാര് ഗോപാലകൃഷ്ണനെയും പരിഗണിക്കുന്നു


മരണം 'ലൈവ്' ആയി കാണിക്കാന് കഴിയില്ല; ഖേദമറിയിച്ച് ഫേസ്ബുക്ക്... | facebook denied the request of patient who wants to do live streaming of his own death\nമരണം 'ലൈവ്' ആയി കാണിക്കാന് കഴിയില്ല; ഖേദമറിയിച്ച് ഫേസ്ബുക്ക്...\nFrance, First Published 7, Sep 2020, 4:08 PM\nഹൃദയധമനികള് ഒട്ടിച്ചേര്‍ന്നുപോകുന്ന അസുഖമാണ് അലൈന്. ഇനി ഒന്നും ചെയ്യാനില്ലെന്ന് ഡോക്ടര്‍മാരും വിധിയെഴുതിയിരുന്നു. അതിനാല് ദുരിതപൂര്‍ണ്ണമായ ജീവിതത്തിന് ശേഷം സമാധാനപരമായ മരണത്തിന്റെ ഔദാര്യം തനിക്ക് നല്‍കണമെന്നാവശ്യപ്പെട്ട് ദയാവധത്തിനായി അലൈന് സര്‍ക്കാരിനെ സമീപിച്ചു\nവര്‍ഷങ്ങളായി അപൂര്‍വ്വരോഗത്തോട് മല്ലിട്ട് കഴിയുന്ന അലൈന് കോക്ക് എന്ന ഫ്രാന്‍സുകാരന്റെ അവസാനത്തെ ആഗ്രഹത്തിനും നിയമത്തിന്റെ വിലക്ക്. മുപ്പത്തിനാല് വര്‍ഷത്തോളമായി സര്‍ജറികളും ചികിത്സയും വേദനയുമായി കിടക്കയില് തന്നെയാണ് അലൈന്.\nഎന്നാല് മരണം 'ലൈവ്' ആയി കാണിക്കാനുള്ള അലൈന്റെ ആഗ്രഹത്തോടൊപ്പം നില്‍ക്കാനാകില്ലെന്ന് ഇപ്പോള് ഫേസ്ബുക്കും അറിയിച്ചിരിക്കുകയാണ്. അദ്ദേഹത്തിന്റെ അവസ്ഥയില് ദുഖം രേഖപ്പെടുത്തുന്നുണ്ട്. എന്നാല് മരണം പ്രദര്‍ശിപ്പിക്കുന്ന തരത്തിലൊരു തീരുമാനത്തെ അംഗീകരിക്കാനാകില്ല. അത് ആത്മഹത്യാപ്രവണതയ്ക്ക് ആക്കം കൂട്ടുന്നത് പോലെ തന്നെ നിയമവിരുദ്ധമായ കൂട്ടുനില്‍ക്കലാണെന്നാണ് ഫേസ്ബുക്ക് അറിയിച്ചിരിക്കുന്നത്.\nAlso Read:- ദയാവധം തള്ളി; മരണം ലൈവായി ഫേസ്ബുക്കിലൂടെ കാണിക്കാന് അമ്പത്തിയേഴുകാരന്...\nLast Updated 7, Sep 2020, 4:08 PM\nplea for euthanasia


ലൈവ് ഷോയ്ക്കിടെ പരിശീലകന്റെ കൈ കടിച്ച് കുടഞ്ഞ് ചീങ്കണ്ണി. വൈറലായി വീഡിയോ\nഒരു ലൈവ് ഷോയ്ക്കിടെ പരിശീലകന് സംഭവിച്ച അബദ്ധമാണ് ഇപ്പോള് സമൂഹമാധ്യമങ്ങളില് വൈറലായിരിക്കുന്നത്. തായ്ലന്റിലെ ഒരു മൃഗശാലയിലായിരുന്നു സംഭവം. പരിശീലകന്റെ കൈ ചീങ്കണ്ണി കടിച്ച് കുടയുന്നതിന്റെ ദൃശ്യങ്ങളാണ് വീഡിയോയിലുള്ളത്.\nചീങ്കണ്ണിയും പരിശീലകനുമൊന്നിച്ചുള്ള പ്രകടനം ഷോയിലെ ഏറ്റവും ആകര്‍ഷമായ ഭാഗങ്ങളിലൊന്നാണ്. നിരവധി പേരാണ് ഇതു കാണാനെത്തുന്നത്. പരിശീലകന് പറയുന്നതനുസരിച്ച് ചീങ്കണ്ണി വാ തുറന്ന് അനുസരണയോടെ ഇരിക്കും. പരിശീലകന് വായില് കൈ കടത്തിയും തല കയറ്റിയും വിവിധ സാഹസിക പ്രകടനങ്ങള് കാണിക്കും.\nഎന്നാല് ഇത്തവണ ചീങ്കണ്ണിയുടെ അടുത്ത് പരിശീലകന്റെ കളികളൊന്നും നടന്നില്ല. പരിശീലകന്റെ കൈ ചീങ്കണ്ണി കടിച്ച് കുടഞ്ഞു. അവസാനം ഒരു വിധത്തില് പരിശീലകന് കൈ ചീങ്കണ്ണിയുടെ വായില് നിന്ന് വിടുവിക്കുകയായിരുന്നു. പരിക്ക് ഭേദമായാല് ഉടന് പരിശീലകന് തിരിച്ചെത്തുമെന്നാണ് മൃഗശാല അധികൃതര് അറിയിക്കുന്നത്.


കഴിഞ്ഞ വർഷത്തെ യോഗ ചിത്രങ്ങൾ പങ്കുവച്ചു; കമൽനാഥിന് സോഷ്യൽമീഡിയയിൽ ട്രോൾ | congress leader kamalnath trolled for sharing old yoga pics in social media\nകഴിഞ്ഞ വർഷത്തെ യോഗ ചിത്രങ്ങൾ പങ്കുവച്ചു; കമൽനാഥിന് സോഷ്യൽമീഡിയയിൽ ട്രോൾ\nഎന്നാൽ ഇതേ ഫോട്ടോ തന്നെയാണ് കഴിഞ്ഞ വർഷത്തെ അന്താരാഷ്ട്ര യോഗാ ദിനത്തിൽ, മധ്യപ്രദേശ് മുഖ്യമന്ത്രിയായിരിക്കുന്ന സമയത്തും കമൽനാഥ് പോസ്റ്റ് ചെയ്തിരിക്കുന്നതെന്ന് ട്വിറ്റർ ഉപയോക്താക്കൾ പറയുന്നു.\nMadhya Pradesh, First Published Jun 22, 2020, 10:48 AM IST\nമധ്യപ്രദേശ്: അന്താരാഷ്ട്ര യോഗ ദിനത്തിൽ ഒരു വർഷം പഴക്കമുള്ള ചിത്രം സോഷ്യൽ മീഡിയയിൽ പങ്കുവച്ചതിനെ തുടർന്ന് കോൺഗ്രസ് നേതാവ് കമൽനാഥിനെതിരെ ട്രോള് വിമർശനം. ട്വിറ്റർ അക്കൗണ്ടിലാണ് കഴിഞ്ഞ വർഷത്തെ ഫോട്ടോ കമല്‍നാഥ് പങ്കുവച്ചിരിക്കുന്നത്. 'അന്താരാഷ്ട്ര യോഗ ദിന ആശംസകൾ. യോഗ പരിശീലിക്കുന്നതിലൂടെ കൂടുതൽ ഏകാഗ്രതയോടും ഊർജ്ജസ്വലതയോടും ശ്രദ്ധയോടും ഒപ്പം പോസിറ്റീവ് എനർജിയോടും ആരോഗ്യത്തോടും കൂടെ പ്രവർത്തിക്കാൻ സാധിക്കും. എല്ലാ ദിവസവും യോഗ അഭ്യസിക്കൂ. ആരോഗ്യത്തോടെയിരിക്കൂ.' ഫോട്ടോയ്ക്കൊപ്പം കമൽനാഥ് കുറിച്ചു.\nഎന്നാൽ ഇതേ ഫോട്ടോ തന്നെയാണ് കഴിഞ്ഞ വർഷത്തെ അന്താരാഷ്ട്ര യോഗാ ദിനത്തിൽ, മധ്യപ്രദേശ് മുഖ്യമന്ത്രിയായിരിക്കുന്ന സമയത്തും കമൽനാഥ് പോസ്റ്റ് ചെയ്തിരിക്കുന്നതെന്ന് ട്വിറ്റർ ഉപയോക്താക്കൾ പറയുന്നു. 'ഈ വർഷം യോഗ പരിശീലം നടത്തിയില്ലേ? കഴിഞ്ഞ വർഷത്തെ ഫോട്ടോയാണ് താങ്കൾ പോസ്റ്റ് ചെയ്തിരിക്കുന്നത്' എന്നാണ് ട്വിറ്ററിൽ ഒരാൾ കുറിച്ചിരിക്കുന്നത്. 'കഴിഞ്ഞ ഒരു വർഷമായി കമൽനാഥ് യോഗ ചെയ്യുന്നതിന്റെ തിരക്കിലായിരുന്നു' എന്ന് മറ്റൊരാൾ കുറിക്കുന്നു.\n'ഈ വർഷം എടുത്ത ഫോട്ടോ അദ്ദേഹത്തിന് ലഭിച്ചിട്ടുണ്ടാകില്ല. അതുകൊണ്ടാകാം അദ്ദേഹം കഴിഞ്ഞ വർഷത്തെ ഫോട്ടോ പോസ്റ്റ് ചെയ്തത്. എന്നാണ് ബിജെപി വക്താവ് രജനീഷ് അഗർവാൾ പ്രതികരണം. 'അന്താരാഷ്ട്ര യോഗ ദിനത്തിൽ സംസ്ഥാനത്തെയും രാജ്യത്തെയും ജനങ്ങളെ അഭിനന്ദിക്കാൻ വേണ്ടിയാണ് അദ്ദേഹം ഫോട്ടോ പോസ്റ്റ് ചെയ്തത്. പ്രതീകാത്മക ചിത്രമാണത്. ഞായറാഴ്ച എടുത്ത ഫോട്ടോയാണിതെന്ന് എവിടെയും പറഞ്ഞിട്ടില്ല.; സ്റ്റേറ്റ് കോണ്‍ഗ്രസ് പ്രസിഡന്‍റ്സ് മീഡിയ കോർഡിനേറ്റർ നരേന്ദ്ര സലൂജ പ്രതികരിച്ചു.\nLast Updated Jun 22, 2020, 10:48 AM IST


കുരങ്ങന്മാരെ മോഷ്ടിക്കാന് കള്ളന്മാര് പാഞ്ഞെത്തി, ഒടുവില് സംഭവിച്ചത് ഇതൊക്കെ - Rashtradeepika : Rashtradeepika\nകുരങ്ങന്മാരെ മോഷ്ടിക്കാന് കള്ളന്മാര് പാഞ്ഞെത്തി, ഒടുവില് സംഭവിച്ചത് ഇതൊക്കെ\nതങ്ങളെ മോഷ്ടിക്കാനെത്തിയ കള്ളന്മാരേ അടിച്ചോടിച്ച് സ്‌ക്വുരല് കുരങ്ങുകള്. ന്യൂസിലന്‍ഡിലെ വെല്ലിംഗ്ടണ് മൃഗശാലയിലാണ് സംഭവം. വിപണിയില് വലിയ വിലയുള്ളവയാണ് ഈ ഇനം കുരങ്ങുകള്. രാത്രിയില് മൃഗശാലയിലെത്തിയ മോഷണസംഘം കൂടു പൊളിച്ച് ഒരു കുരങ്ങിനെ കൈക്കലാക്കിയതോടെ ബാക്കിയുള്ളവ ചീറിയടുക്കുകയായിരുന്നു.\nകമ്പിവടിയുള്‍പ്പെടയുള്ള ആയുധങ്ങള്‍കൊണ്ട് കള്ളന്മാര് ചെറുത്തെങ്കിലും വാനരശൗര്യത്തിനുമുന്നില് പിടിച്ചുനില്‍ക്കാനായില്ല. കൈക്കലാക്കിയ കുരങ്ങിനെ തിരികെ കൂട്ടിലിട്ടതോടെയാണ് വാനരസേന ആക്രമണം അവസാനിപ്പിച്ചത്. മൃഗശാല അധികൃതര് സംഭവമറിഞ്ഞത് പിറ്റേന്നാണ്. കൂടു തകര്‍ന്നത് ശ്രദ്ധയില്‍പ്പെട്ടപ്പോള് കുരങ്ങുകള് രക്ഷപ്പെട്ടെന്നായിരുന്നു ആദ്യം കരുതിയത്.\nഎന്നാല്, എല്ലാവരെയും കൂടിനുള്ളില്‍ത്തന്നെ കണ്ടെത്തി. ചില കുരങ്ങുകള്‍ക്ക് പരിക്കേറ്റിരുന്നു. സിസിടിവി ദൃശ്യങ്ങളില്‍നിന്നാണ് എന്താണ് സംഭവിച്ചതെന്ന് തിരിച്ചറിഞ്ഞത്. പരിക്കേറ്റ കുരങ്ങുകള് ഇപ്പോള് ചികിത്സയിലാണ്. ആരുടെയും പരിക്ക് സാരമുള്ളതല്ല. മനുഷ്യരോടു തീരെ ഇണക്കം പ്രകടിപ്പിക്കാത്ത സ്‌കുരല് കുരങ്ങുകള് കൂട്ടമായി ജീവിക്കാന് ഇഷ്ടപ്പെടുന്നവയാണ്.


തദ്ദേശ തെരഞ്ഞെടുപ്പ്: കോവിഡ് രോഗികൾക്കും കിടപ്പുരോഗികൾക്കും തപാൽ വോട്ട് | Madhyamam\nHomechevron_rightNewschevron_rightKeralachevron_rightതദ്ദേശ തെരഞ്ഞെടുപ്പ്: ...\ndate_range 16 Sep 2020 8:00 AM GMT\nതദ്ദേശ തെരഞ്ഞെടുപ്പ്: കോവിഡ് രോഗികൾക്കും കിടപ്പുരോഗികൾക്കും തപാൽ വോട്ട്\nകോവിഡ് സാഹചര്യത്തിൽ സർക്കാർ ജീവനക്കാരിൽ നിന്നും പിടിച്ച ശമ്പളം പി.എഫിൽ ലയിപ്പിക്കാൻ തീരുമാനിച്ചു\nസർക്കാർ ജീവനക്കാർക്ക് ശമ്പളമില്ലാതെ അവധി നൽകുന്നത് അഞ്ചു വർഷമായി കുറച്ചു\nതിരുവനന്തപുരം: തദ്ദേശ തെരഞ്ഞെടുപ്പിൽ കോവിഡ് രോഗികൾക്കും കിടപ്പു രോഗികൾക്കും തപാൽ വോട്ട് ചെയ്യുന്നതിനുള്ള ഓർഡിനൻസിന് മന്ത്രിസഭയുടെ അംഗീകാരം. തെരഞ്ഞെടുപ്പ് സമയം ഒരു മണിക്കൂർ കൂട്ടാനും തീരുമാനിച്ചു. നിലവിൽ ഏഴു മുതൽ അഞ്ചു മണിവരെയാണ് വോട്ടെടുപ്പ്. അത് വൈകീട്ട് ആറു മണിവരെയാക്കി.\nപഞ്ചായത്ത്‌രാജ്, മുനിസിപ്പാലിറ്റി നിയമങ്ങളില് ഭേദഗതി വരുത്തിക്കൊണ്ടാണ് ഓര്‍ഡിനന്‍സ് ഇറക്കുന്നത്. കോവിഡ് രോഗികൾക്കും ശാരീരിക അവശതയുള്ളവർക്കും തപാൽ വോട്ട് ചെയ്യാം. നിശ്ചിതദിവസത്തിനുള്ളിൽ തപാൽ വോട്ടിന് അപേക്ഷിക്കണമെന്നാണ് വ്യവസ്ഥ. എന്നാൽ അതിന് ശേഷം രോഗം സ്ഥിരീകരിക്കുന്നവർക്ക് ഏങ്ങനെ വോട്ട് ചെയ്യാനാകുമെന്ന് തെരഞ്ഞെടുപ്പ് കമീഷന് തീരുമാനിക്കാമെന്ന നിലപാടാണ് മന്ത്രിയോഗം സ്വീകരിച്ചത്.\nകോവിഡ് സാഹചര്യത്തിൽ സർക്കാർ ജീവനക്കാരിൽ നിന്നും പിടിച്ച ശമ്പളം പി.എഫിൽ ലയിപ്പിക്കാനും മന്ത്രിസഭായോഗം തീരുമാനിച്ചു. ഒരു മാസത്തെ ശമ്പളം അഞ്ചുമാസമായി സർക്കാർ പിടിച്ചിരുന്നു. ഒമ്പതു ശതമാനം പലിശയോടെ പി.എഫിൽ ലയിപ്പിക്കുന്ന ഈ തുക ഏപ്രിൽ മാസത്തിൽ പിൻവലിക്കാം.\nസർക്കാർ ജീവനക്കാർക്ക് ശമ്പളമില്ലാതെ അവധി നൽകുന്നത് അഞ്ചു വർഷമായി കുറച്ചു. നിലവിൽ 20 വർഷമായിരുന്നു ശമ്പളമില്ലാതെ അവധി നൽകിയിരുന്നത്. ശ്രീനാരായണ ഓപ്പൺ സർവകലാശാല രൂപീകരണത്തിനുള്ള ഓർഡിൻസിനും മന്ത്രിസഭ അംഗീകാരം നൽകി.\nTAGS:Postal vote Local body election Kerala Govt


സുരക്ഷാ ക്യാമറ ആർക്കൈവുകൾ - സ്മാർട്ട് മീ\nടാഗ് ആർക്കൈവുകൾ: സുരക്ഷാ ക്യാമറ\nനുണക്കുഴി » എൻ‌ട്രികൾ "സുരക്ഷാ ക്യാമറ" ഉപയോഗിച്ച് ടാഗുചെയ്‌തു\nമൂർബോട്ട് സ്ക out ട്ട് - നാല് ചക്രങ്ങളിൽ ഒരു നിരീക്ഷണ ക്യാമറ\nസുരക്ഷാ ക്യാമറ, നിരീക്ഷണം, മൂർ‌ബോട്ട് സ്ക out ട്ട്\nഇതിനകം ഈ വസന്തകാലത്ത്, ആമസോണിൽ ഇൻഡോർ നിരീക്ഷണത്തിനായി ഒരു നൂതന ക്യാമറ വാങ്ങാൻ കഴിയും. ഈ തരത്തിലുള്ള മറ്റ് ഉപകരണങ്ങളിൽ നിന്ന് ഇതിനെ എന്ത് വ്യത്യാസപ്പെടുത്തുന്നു? നാല് വീൽ ഡ്രൈവ്. മൂർബോട്ട് സ്കൗട്ടിൽ ഒരു ക്യാമറ സജ്ജീകരിച്ചിരിക്കുന്നു ...\nGoogle ഹോം, അവലോകനങ്ങൾ, സ്മാർട്ട് ഹോം\nയൂഫി ഇൻഡോർ ക്യാം - ഓരോ വീടിനും ഒരു ക്യാമറ!\nഛായാഗ്രാഹി, സുരക്ഷാ ക്യാമറ, നിരീക്ഷണം\nആരെങ്കിലും എന്നെ നിരീക്ഷിക്കുന്നതായി എനിക്ക് എല്ലായ്പ്പോഴും തോന്നുന്നു - ഈ ഗാനത്തിന്റെ വരികൾ ഇന്ന് ഞാൻ അവലോകനം ചെയ്യുന്ന ഹോം നിരീക്ഷണ ക്യാമറയെ നന്നായി വിവരിക്കുന്നു. സാങ്കേതിക കഴിവുകൾ കണക്കിലെടുത്ത് യൂഫി ഇൻഡോർ കാം വളരെ വിലകുറഞ്ഞതാണ്. കടയിൽ...\nഹോം അസിസ്റ്റന്റ്, അവലോകനങ്ങൾ\nഈഗിൾ II വന്നിറങ്ങി, അതായത് ORLLO CAMSET SMART സെറ്റിന്റെ അവലോകനം\nസുരക്ഷാ ക്യാമറ, നിരീക്ഷണം, ഓർലോ, ORLLO CAMSET SMART\nഇന്ന് ഞാൻ ORLLO യെക്കുറിച്ച് വീണ്ടും നിങ്ങളോട് പറയും. ഈ സമയം എനിക്ക് ഒരു മോണിറ്ററും റെക്കോർഡും ഉള്ള ഒരു കൂട്ടം ക്യാമറകൾ ലഭിച്ചു, അതായത് ORLLO CAMSET SMART സെറ്റ്. റോട്ടറി ക്യാമറയെക്കുറിച്ചുള്ള വാചകം (ORLLO Z6) ഇവിടെ കാണാം. എന്നാൽ നമുക്ക് ഇതിലേക്ക് മടങ്ങാം ...\nഞാൻ ഒരു കഴുകന്റെ നിഴൽ കണ്ടു…! അല്ലെങ്കിൽ യഥാർത്ഥത്തിൽ ORLLO GOODCAM Z6 ക്യാമറയിൽ പൂച്ചയുടെ നിഴൽ!\nസുരക്ഷാ ക്യാമറ, do ട്ട്‌ഡോർ ക്യാമറ, ഓർലോ, ഓർ‌ലോട്ട് ഗുഡ്‌ക്യാം z6\nഇന്നത്തെ ക്യാമറ വിപണിയിൽ എല്ലാത്തരം ഉപകരണങ്ങളും നിറഞ്ഞിരിക്കുന്നു. ചെറുത്, വലിയ സ്വിവൽ, സ്റ്റാറ്റിക്, വിലകുറഞ്ഞ, ചെലവേറിയത്. മനുഷ്യൻ ഒരു വലിയ പ്രതിസന്ധി നേരിടുന്നു, എന്താണ് തിരഞ്ഞെടുക്കേണ്ടതെന്ന് അവനറിയില്ല. എന്നാൽ നിർദ്ദേശങ്ങളിലൊന്ന് ORLLO GOODCAM ക്യാമറയായിരിക്കാം ...\nലേഡിബഗ് "സ്മാർട്ട് ഹോം" ആണ്. ഞങ്ങൾ മെലിങ്ക് പരിശോധിക്കുന്നു, അത് നവംബർ5ന് സ്റ്റോറുകളിൽ എത്തും\nഒരിനം വണ്ട്, സോക്കറ്റ്, സ്മാർട്ട് ലൈറ്റ് ബൾബ്, സ്മാർട്ട് സോക്കറ്റ്, ഛായാഗ്രാഹി, സുരക്ഷാ ക്യാമറ, ഹോം ക്യാമറ, പവർ സ്ട്രിപ്പ്, മെലിങ്ക്, സ്മാർട്ട് let ട്ട്‌ലെറ്റ്, സ്മാർട്ട് ലൈറ്റ് ബൾബ്, ബൾബ്\nബൈഡ്രോങ്ക പോലുള്ള ഒരു സ്റ്റോറിൽ പോകുന്നതിലൂടെ നിങ്ങൾക്ക് സ്മാർട്ട് ഹോം ഉൽപ്പന്നങ്ങൾ വാങ്ങാൻ കഴിയുമെന്ന് നിങ്ങൾ എപ്പോഴെങ്കിലും ചിന്തിച്ചിട്ടുണ്ടോ? ഇത് നല്ല നിലവാരമുള്ളതാണോ? സ്മാർട്ട് ലോകവുമായുള്ള ബൈഡ്രോങ്കയുടെ പ്രണയം തുടരുന്നു, ഇത് ഞങ്ങളെ സഹായിക്കും ...\nറിയൽ‌മെ സ്മാർട്ട് കാം 360 - റിയൽ‌മെ ബ്രാൻഡിൽ നിന്നുള്ള പുതിയ നിരീക്ഷണ ക്യാമറ\nഒക്ടോബർ ഒക്ടോബർ 29\nസുരക്ഷാ ക്യാമറ, യഥാർത്ഥ\nമറ്റൊരു ബ്രാൻഡ് അതിന്റെ നിരീക്ഷണ ക്യാമറ പുറത്തിറക്കുന്നു. റിയൽ‌മെ ഇന്ന് അതിന്റെ ആദ്യത്തെ നിരീക്ഷണ ക്യാമറ അവതരിപ്പിച്ചു. അവർ തിരിച്ചടി പിന്തുടർന്ന് കൂടുതൽ വ്യാപകമായി സ്മാർട്ട് ഹോമിലേക്ക് പ്രവേശിക്കുമോ? റിയൽ‌മെ ബഡ്‌സ് വയർ‌ലെസ് ...\nറിംഗ് ഒരു ഹോം ഡ്രോൺ കാണിക്കുന്നു. വീടിന്റെ ഉള്ളിൽ പട്രോളിംഗ് നടത്താൻ അദ്ദേഹത്തിന് കഴിയും!\nസെപ്റ്റംബർ സെപ്റ്റംബർ 25\nഡ്രോൺ, റിംഗ് ഡ്രോൺ, സുരക്ഷാ ക്യാമറ, വളയം\nനാളെ ഇന്ന്. ഈ വാക്കുകളിലൂടെ, ഒരു നിർമ്മാതാവ് ശരിക്കും ആശ്ചര്യപ്പെടാത്തപ്പോൾ ഞാൻ വാർത്ത ആരംഭിക്കുന്നു. ഇന്ന്, ഈ തലക്കെട്ട് വീടിന്റെ ഇന്റീരിയറിൽ പട്രോളിംഗ് നടത്തുന്ന ഒരു ഡ്രോൺ അവതരിപ്പിച്ച റിംഗ് കമ്പനിയുടേതാണ്. റിംഗ് ഡ്രോൺ രൂപകൽപ്പന ചെയ്തിരിക്കുന്നത് പറക്കലിനായി മാത്രമാണ് ...


ടിക് ടോക് സൗഹൃദം മുതലെടുത്ത് കൂട്ടബലാത്സംഗം; രണ്ടുപേര് കൂടി പിടിയില്\nടിക് ടോകിലൂടെ പരിചയപ്പെട്ട കൊല്ലം സ്വദേശിനിയെ ചേവായൂരിലെ ഫ്‌ളാറ്റില്‍വെച്ച് കൂട്ടബലാത്സംഗം ചെയ്ത കേസില് രണ്ടു പേര് കൂടി പിടിയില്. അത്തോളി സ്വദേശികളായ നിജാസ്, ശുഹൈബ് എന്നിവരെയാണ് ചേവായൂര് പൊലീസ് കസ്റ്റഡിയിലെടുത്തത്. കൂട്ടുപ്രതികളായ കോളിയോട്ടുതാഴം കവലയില് മിത്തല് വീട്ടില് അജ്നാസ് കെ.എ, ഇടത്തില്‍താഴം നെടുവില് പൊയില് വീട്ടില് ഫഹദ് എന്.പി എന്നിവരെ ഇന്നലെ അറസ്റ്റ് ചെയ്തിരുന്നു. ഇതോടെ കേസില് പിടിയിലായവരുടെ എണ്ണം നാലായി.\nടിക് ടോക് വഴി പരിചയപ്പെട്ട 32കാരിയെ പ്രേമം നടിച്ച് അജ്നാസാണ് കോഴിക്കോട്ടേക്ക് വിളിച്ചുവരുത്തിയത്. ബുധനാഴ്ച ട്രെയിനില് കോഴിക്കോട്ടെത്തിയ യുവതിയെ അജ്നാസും ഫഹദും കൂടി ഫഹദിന്റെ കാറില് ഫ്ളാറ്റിലെത്തിച്ചു. അജ്നാസ് യുവതിയെ ലൈംഗികമായി പീഡിപ്പിച്ചശേഷം അടുത്ത റൂമില് കാത്തിരിക്കുകയായിരുന്ന മൂന്നും നാലും പ്രതികളെ റൂമിലേക്ക് വിളിച്ചു വരുത്തുകയുമായിരുന്നു. ഇവര് യുവതിക്ക് ബലമായി മദ്യവും ലഹരിവസ്തുക്കളും നല്‍കിയശേഷം ബലാത്സംഗം ചെയ്യുകയായിരുന്നു. ദൃശ്യങ്ങള് മൊബൈല് ഫോണില് പകര്‍ത്തുകയും ചെയ്തു.\nക്രൂരമായ ബലാത്സംഗത്തില് യുവതിക്ക് ഗുരുതരമായി പരിക്കേറ്റിരുന്നു. അബോധാവസ്ഥയിലായ യുവതിയെ നഗരത്തിലെ സ്വകാര്യ ആശുപത്രിയില് എത്തിച്ചശേഷം പ്രതികള് കടന്നുകളഞ്ഞു. ആശുപത്രി അധികൃതരാണ് വിവരം പൊലീസിനെ അറിയിച്ചത്. മെഡിക്കല് പൊലീസ് അസിസ്റ്റന്റ് കമ്മീഷണര് കെ. സുദര്‍ശന്റെ നേതൃത്വത്തില് നടത്തിയ അന്വേഷണത്തിലാണ് പ്രതികള് പിടിയിലായത്. സംഭവത്തില് ലോഡ്ജ് നടത്തിപ്പുകാരുടെ പങ്കും അന്വേഷിക്കുന്നുണ്ട്. ലോഡ്ജില് വ്യാപകമായി യുവതികളും വിദ്യാര്‍ഥികളും എത്തിയിരുന്നെന്ന് കണ്ടെത്തിയിട്ടുണ്ട്. ആശുപത്രിയില് ചികിത്സയിലുള്ള യുവതിയുടെ വൈദ്യ പരിശോധനാ റിപ്പോര്‍ട്ടും ഇന്ന് ലഭിക്കും.


ആദിവാസി യുവാവിനെ കാട്ടുമൃഗമാണെന്ന തെറ്റിദ്ധാരണയിൽ വെടിവെച്ചു – Newscom – Malayalam News\nഇടമലക്കുടിയിലെ ആദിവാസി യുവാവിനെ കാട്ടുമൃഗമാണെന്ന തെറ്റിദ്ധാരണയിൽ വെടിവച്ച പ്രതി അറസ്റ്റിൽ. മൂന്നാർ എസ്.ഐ. റ്റി.എം സൂഫിയുടെ നേതൃത്വത്തിലുള്ള സംഘമാണ് പ്രതിയെ പിടികൂടിയത്. പ്രതി കുടിയിലുണ്ടെന്ന വിവരം ലഭിച്ച പോലീസ് ഇടമലക്കുടിയിൽ ചൊവ്വാഴ്ച രാത്രിയോടെ എത്തുകയായിരുന്നു. പിടികൂടിയ പ്രതിയെ ബുധനാഴ്ച ഉച്ചയോടെ മൂന്നാർ സ്‌റ്റേഷനിലെത്തിച്ചു. കഴിഞ്ഞ 11 നാണ് ഇരുപ്പുകല്ല് കുടി സ്വദേശിയായ സുബ്രമണ്യന് കൃഷി സ്ഥലത്തു വച്ച് ഉച്ചയ്ക്ക് ഒരു മണിയോടെ വെടിയേറ്റത്.\nഇടമലക്കുടി കീഴ്പത്തം കുടി സ്വദേശിയായ ലക്ഷ്മണനെയാണ് (35) കുടിയിലെത്തിയ പോലീസ് സംഘം പിടികൂടിയത്.കാട്ടുമൃഗമാണെന്ന് തെറ്റദ്ധരിച്ച് വെടിവച്ചതാണെന്നാണ് പ്രതി ബന്ധുക്കളോട് പറഞ്ഞിരുന്നത്. കേസുമായി ബന്ധപ്പെട്ട് അന്വേഷണത്തിനായി മുമ്പ് പോലീസ് സംഘം കുടിയിൽ എത്തിയിരുന്നുവെങ്കിലും പ്രതിയെ പിടികൂടുവാൻ സാധിച്ചിരുന്നില്ല. എന്നാൽ വെടിവയ്ക്കുവാൻ ഉപയോഗിച്ചിരുന്ന തോക്ക് പോലീസ് കണ്ടെത്തുകയും കോടതിയിൽ ഹാജരാക്കുകയും ചെയ്തിരുന്നു.\nആഗ്രയിൽ യുവതിയുടെ ഏഴാമത്തെ ഭർത്താവിനെ കൊന്നത് എട്ടാമത്തെ കാമുകൻ\nസഹോദരിയേയും ഭർത്താവിനേയും ക്രൂരമായി മർദിച്ചു; പഴനി പൊലീസിനെതിരെ ആരോപണവുമായി യുവതിയുടെ ഭർത്താവ്


നാളെ ഗുരുപൂർണിമ; ഗുരുപൂജക്ക് തയ്യാറെടുത്ത് ശിഷ്യ പരമ്പര\nJul 22, 2021, 11:53 am IST\nഗുരു പൂർണിമ ആഘോഷങ്ങൾക്ക് രാജ്യം തയ്യാറാകുന്നു. ജൂലൈ 23 വെള്ളിയാഴ്ചയാണ് ഇത്തവണത്തെ ഗുരുപൂർണിമ. ആഷാഢ മാസത്തിലെ പൗർണമി ദിവസമാണ് ഗുരുപൂർണിമ ആഘോഷിക്കുന്നത്. ആചാര്യ പൂജക്ക് പ്രാധാന്യം കല്പിക്കുന്ന ദിനമാണിത്. ഈ ദിവസം ശിഷ്യന്മാർ ഗുരുക്കന്മാരെ പൂജിക്കുന്നു.\nവ്യാസ പൂർണിമയെന്നും ഗുരുപൂർണിമ അറിയപ്പെടുന്നു. ഇതിഹാസ രചയിതാവായ വേദവ്യാസന്റെ തിരുനാളാണ് ഗുരുപൂർണിമ. സാരാനാഥിൽ ശ്രീബുദ്ധൻ ആദ്യ പ്രഭാഷണം നടത്തിയതിന്റെ സ്മരണയിൽ ബൗദ്ധരും ഗുരുപൂർണിമ ആഘോഷിക്കുന്നു.\n‘ശ്രീബുദ്ധന്റെ പ്രബോധനങ്ങൾക്ക് കൊവിഡ് കാലത്ത് കൂടുതൽ പ്രസക്തി‘: പ്രധാനമന്ത്രി നരേന്ദ്ര മോദി\nഅജ്ഞാന തിമിരത്തിൽ ആണ്ടു കിടന്ന ലോകത്തിന് വിജ്ഞാനത്തിന്റെ വെളിച്ചം പകർന്ന പുണ്യഭൂമികയാണ് ഭാരതം. ഈ പുണ്യഭൂമിയുടെ ഏറ്റവും വലിയ സവിശേഷതയായി ആചാര്യന്മാർ പരിഗണിക്കുന്നത് ഇവിടത്തെ സവിശേഷമായ ഗുരുശിഷ്യ പരമ്പരയാണ്. ഭാരതത്തിന്റെ അമൂല്യമായ സാംസ്കാരിക പൈതൃകമാണിത്.\nഗുരു മുമുക്ഷുവിന് ആധ്യാത്മിക മാർഗനിർദേശം നൽകി ശിഷ്യൻ എന്ന നില വരെയും പിന്നീട് മോക്ഷം വരെയും എത്തിക്കുന്നു. അതുകൊണ്ട് ഗുരു-ശിഷ്യ ബന്ധം ഏറ്റവും പവിത്രമായ ബന്ധമായി കണക്കാക്കപ്പെടുന്നു.\nഈശ്വരപ്രാപ്തിക്കുള്ള മാർഗം കാണിച്ചു കൊടുക്കുവാൻ ഗുരുവിന് മാത്രമേ സാധിക്കൂ. ഗുരുവിന് മാത്രമേ നമുക്ക് ‘ഞാൻ’ അതായത് ‘ആത്മാവിന്റെ മേൽവിലാസം പറഞ്ഞു തരാൻ കഴിയൂ. ഒരു വ്യക്തിയുടെ സ്വഭാവ രൂപീകരണത്തിൽ അനിഷേധ്യമായ സ്ഥാനമാണ് ഗുരുവിനുള്ളത്. ശരിയായ ഗുരുവിനെ ലഭിക്കാത്തവൻ ദുസ്വഭാവിയും അഹങ്കാരിയുമായി അധ:പതിക്കുന്നു.\nമനുഷ്യന് ഈശ്വരനുമായി ബന്ധം സ്ഥാപിക്കാനുള്ള വിശിഷ്ടമായ മാർഗമാണ് ഗുരു. ഈശ്വരനും ജീവാത്മാവിനും ഇടയിലുള്ള മായാ പ്രതിബന്ധങ്ങളായ ഭൗതിക ബന്ധനങ്ങളെ അതിജീവിക്കാൻ കൃത്യമായ മാർഗനിർദേശം നൽകാൻ ഗുരുവിന് സാധിക്കുന്നു.\nതനിക്ക് അറിയാവുന്നതൊക്കെയും ശിഷ്യപരമ്പരയ്ക്ക് പൂർണ്ണ മനസോടെയാണ് ഗുരു ദാനം ചെയ്യുന്നത്. ശിഷ്യനെ ഗുരുവാക്കി മാറ്റുന്ന അതുല്യമായ കർത്തവ്യവും ഗുരു നിർവഹിക്കുന്നു. തന്‍റെ ശിഷ്യൻ തന്നേക്കാൾ വലിയ ജ്ഞാനിയാകണമെന്നും വാദത്തിൽ തന്നെ തോൽപ്പിക്കണമെന്നും ഗുരു ഇച്ഛിക്കുന്നു.\nശിഷ്യന്‍റെ അജ്ഞാനത്തെ അകറ്റി അവന്‍റെ ആധ്യാത്മിക ഉയർച്ചയ്ക്കു വേണ്ട സാധന ഗുരു പറഞ്ഞു കൊടുക്കുന്നു. അയാളെ കൊണ്ട് സാധന ചെയ്യിച്ചെടുക്കുകയും അയാൾക്ക് അനുഭൂതികൾ നൽകുകയും ചെയ്യുന്നു. ഗുരുവിന്‍റെ ശദ്ധ്ര ശിഷ്യന്‍റെ ലൗകിക സുഖങ്ങളിലല്ല, മറിച്ച് അവന്റെ ആധ്യാത്മിക ഉന്നമനത്തിലായിരിക്കും.\n‘ഗുരു’ എന്ന വാക്ക്, ‘ഗു’, ‘രു’, എന്നീ രണ്ടു വാക്കുകളിൽ നിന്നാണ് ഉണ്ടായത്. ‘ഗു’ എന്നാൽ ‘അജ്ഞാന രൂപത്തിലുള്ള അന്ധകാരം’, ‘രു’ എന്നാൽ ‘ജ്ഞാന രൂപിയായ പ്രകാശം’. ‘ഗുരു’ എന്നാൽ ‘അന്ധകാര രൂപിയായ അജ്ഞാനത്തെ നശിപ്പിച്ച് ജ്ഞാന രൂപിയായ പ്രകാശം പടർത്തുന്നവൻ എന്നാണ്.\nസദ്ഗുരുവിന്‍റെ ദർശനം ഒരാളുടെ പാപത്തെയും മാനസിക പിരിമുറുക്കത്തെയും ദാരിദ്യ്രത്തെയും ഇല്ലാതാക്കുന്നുവെന്നാണ് ഭാരതീയ തത്വചിന്തയിൽ പറയുന്നത്. പിതാവ് പുത്രന്‍റെ ജനനത്തിന് കാരണം മാത്രമാകുന്നു. എന്നാൽ ഗുരുവാണ് പുത്രനെ ജനന മരണ ചക്രത്തില്‍നിന്നും മോചിപ്പിച്ചെടുക്കുന്നത്. അതിനാൽ ഗുരു പിതാവിനേക്കാളും ശേഷ്ഠ്രനായി കണക്കാക്കപ്പെടുന്നു.\nപുരുഷാർത്ഥങ്ങളുടെ എല്ലാ കർമ്മ പഥങ്ങളിലും മാതൃകയാക്കാവുന്ന അസംഖ്യം ശിഷ്യപരമ്പരകളുടെ കേദാരമാണ് ഭാരതം. വസിഷ്ഠ- വിശ്വാമിത്ര പുണ്യമായ രാമ ലക്ഷ്മണന്മാരും മഹാദേവ ശിഷ്യനായ പരശുരാമനും പരശുരാമ ശിഷ്യനായ ഭീഷ്മരും ദ്രോണശിഷ്യനായ അർജുനനും ഇതിഹാസങ്ങളിലെ ഉദാത്ത മാതൃകകളാണ്.\nസ്വാർത്ഥതയ്ക്ക് വേണ്ടി ഗുരുവിൽ നിന്നും ജ്ഞാനം പ്രാപ്തമാക്കുന്നവർക്ക് സംഭവിക്കുന്ന അപചയവും ഇതിഹാസങ്ങളിൽ വ്യക്തമാക്കുന്നുണ്ട്. മഹോന്നതമായ വീര്യഗുണവാനായിരുന്നിട്ടും കർണ്ണന്റെ വീഴ്ചകളുടെ ഹേതുവായി ഗണിക്കപ്പെടുന്നത് ഗുരുവായ പരശുരാമനോട് പറഞ്ഞ അസത്യമാണ്. ഗുരു ഭരദ്വാജ പുത്രനായ ദ്രോണരോട് ചെയ്ത വാഗ്ദാന ലംഘനമാണ് ദ്രുപദന്റെ വീഴ്ചകളുടെയും ആരംഭമെന്ന് കാണാൻ സാധിക്കും.\nഭാരതീയ ഐതിഹാസിക- ആത്മീയ ചിന്താധാരയുടെ മൂലാധാരമായ ഗുരു ശിഷ്യ സങ്കല്പത്തിന്റെ മഹത്വം ഉദ്ഘോഷിക്കുന്ന ഗുരുപൂർണിമ സമുചിതമായി ആഘോഷിക്കാൻ രാഷ്ട്രീയ സ്വയംസേവക സംഘവും തയ്യാറെടുക്കുകയാണ്. ഇതിന്റെ ഭാഗമായി രാജ്യത്തെ അസംഖ്യം സംഘ ശാഖകളിൽ ഗുരുപൂജ സമുചിതമായി ആചരിക്കപ്പെടുന്നു.\nTags: Guru Poornima\n‘ആവോളം സന്തോഷവും നല്ല ആരോഗ്യവും നിറഞ്ഞ ഒരു വർഷത്തിനായി പ്രാർത്ഥിക്കുന്നു‘: മലയാളികൾക്ക് വിഷു ആശംസകൾ നേർന്ന് പ്രധാനമന്ത്രി\nഇന്ന് വിഷു; പരാധീനതകളൊഴിഞ്ഞ് നല്ല കാലത്തിലേക്ക് കൺതുറക്കാൻ പ്രാർത്ഥനയോടെ മലയാളി\n‘നവഭാരതത്തിൽ അയോധ്യയുടെ പ്രാചീന പ്രൗഢി നിലനിൽക്കട്ടെ‘: ശ്രീരാമ നവമി ആശംസകൾ നേർന്ന് ഡോക്ടർ ഡേവിഡ് ഫ്രോളി\n‘പള്ളിയും പള്ളിയറയും മടപ്പുരയും വേറിട്ടല്ലെനിക്ക്‘: കരഞ്ഞ് കൈകൂപ്പിയ മുസ്ലീം യുവതിയെ ചേർത്തു പിടിച്ച് മുത്തപ്പൻ; സനാതന ധർമ്മ സാരം വെളിവാക്കുന്ന വീഡിയോ വൈറൽ\n'ട്രാന്‍സ്‌ജെന്‍ഡര് വിഭാഗത്തിന്റെ സുരക്ഷയ്ക്ക് നിയമനിര്‍മ്മാണവും ആനുകൂല്യങ്ങളും വേണമെന്ന ഡിവൈഎഫ്‌ഐ നിര്‍ദേശങ്ങള് ഉള്‍പ്പെടുത്തിയാണ് സിപിഎം ലോക്സഭാ തിരഞ്ഞെടുപ്പ് പ്രകടന പത്രിക തയ്യാറാക്കിയത്. അതോടെ കഴിഞ്ഞോ സംരക്ഷണം? അനന്യ കുമാരി എന്നൊരാളുടെ മരണം താങ്കളുടെ ശ്രദ്ധയില്‍പ്പെട്ടില്ലേ?': എ എ റഹീമിനോട് ശ്രീജിത്ത് പണിക്കര്


2021ല് ബഹിരാകാശത്ത് സ്ത്രീ പ്രവേശനത്തിന് ഇന്ത്യ: മൂന്ന് യാത്രക്കാര്, ഏഴ് ദിവസം | Daily Indian Herald\nDecember 29, 2018 7:43 am By : Indian Herald Staff\nന്യൂഡല്‍ഹി: 10,000 കോടി രൂപ ചെലവില് മൂന്ന് ഇന്ത്യക്കാരെ ബഹിരാകാശത്തേക്ക് അയയ്ക്കാന് ലക്ഷ്യമിടുന്ന ഗഗന്‍യാന് പദ്ധതിക്കു കേന്ദ്ര മന്ത്രിസഭാ അനുമതി നല്‍കി. പ്രധാനമന്ത്രി നരേന്ദ്ര മോദിയുടെ അധ്യക്ഷതയില് വെള്ളിയാഴ്ച ചേര്‍ന്ന മന്ത്രിസഭാ യോഗത്തിലാണു തീരുമാനം. 2022നകം പദ്ധതി നടപ്പാക്കാനാണ് ഉദ്ദേശിക്കുന്നത്. ഇതോടെ ബഹിരാകാശത്തേക്ക് സ്വന്തമായി മനുഷ്യരെ അയയ്ക്കുന്ന നാലാമത്തെ രാജ്യമായി ഇന്ത്യ മാറും.\nഏതാണ്ട് ഏഴ് ദിവസത്തോളം ബഹിരാകാശത്ത് ചെലവഴിക്കാന് ഉദ്ദേശിച്ചിട്ടുള്ള പദ്ധതിയുടെ ഔദ്യോഗിക പ്രഖ്യാപനം കഴിഞ്ഞ റിപ്പബ്ലിക് ദിന ചടങ്ങില് പ്രധാനമന്ത്രി നരേന്ദ്ര മോദിയാണ് നിര്‍വഹിച്ചത്. 2022ന് മുമ്പ് പദ്ധതി യാഥാര്‍ത്ഥ്യവത്കരിക്കാനുള്ള തീവ്രശ്രമത്തിലാണിപ്പോള് ഐ.എസ്.ആര്.ഒയിലെ ശാസ്ത്രജ്ഞന്മാര്. 2021 ഡിസംബറില് ലോകം ക്രിസ്മസും പുതുവര്‍ഷ വരവും ആഘോഷിക്കുമ്പോള് ഇന്ത്യ ബഹിരാകാശത്ത് ഒരു യുവതി ഉള്‍പ്പെടെ മൂന്ന് സഞ്ചാരികളെ അയച്ച് ഒരു ചരിത്രത്തിന്റെ തിരുപ്പിറവി കൊണ്ടാടും.\nഐ.എസ്.ആര്.ഒയുടെ ഏറ്റവും ഭാരം കൂടിയ റോക്കറ്റായ ജി.എസ്.എല്.വി മാര്‍ക്ക് 3ലാണ് മൂന്ന് ഇന്ത്യാക്കാരെ ബഹിരാകാശത്തേക്ക് അയയ്ക്കുന്നത്. ആന്ധ്രാപ്രദേശിലെ ശ്രീഹരിക്കോട്ട സ്പേസ് സെന്ററില് നിന്നായിരിക്കും വിക്ഷേപണം. മനുഷ്യനെ അയയ്ക്കുന്നതിന്റെ ഭാഗമായി ഒന്നര വര്‍ഷത്തിനകം മൂന്ന് പരീക്ഷണ വിക്ഷേപണങ്ങളും നടത്തും. ആദ്യത്തെ രണ്ട് പരീക്ഷണങ്ങള് ആളില്ലാതെയും അതിന് ശേഷം മനുഷ്യനെ ഉപയോഗിച്ചുമായിരിക്കും പരീക്ഷണം. ഇന്ത്യന് സാങ്കേതിക വിദ്യ മാത്രം ഉപയോഗിച്ച് നടപ്പിലാക്കുന്ന പദ്ധതിക്ക് ആവശ്യമെങ്കില് റഷ്യയുടെ സഹായം തേടും. ഗംഗായാനിലൂടെ ബഹിരാകാശത്ത് എത്തുന്ന യാത്രികനെ ‘വ്യോമനോട്‌സ്’ എന്നാണ് അറിയപ്പെടുക.\n2018ലാണ് മനുഷ്യയെ ബഹിരാകാശത്തേക്ക് അയയ്ക്കുന്നതിനെ പറ്റി ഐ.എസ്.ആര്.ഒ ആലോചിക്കുന്നത്. എന്നാല് തുടരെയുണ്ടായ പരീക്ഷണ പരാജയങ്ങളും സാമ്പത്തിക പ്രതിസന്ധിയും പദ്ധതിയെ അവതാളത്തിലാക്കി. എന്നാല് പിന്നീട് പദ്ധതിക്ക് ചിറക് മുളയ്ക്കുകയായിരുന്നു. ഇതിനിടയില് 550 കിലോഗ്രാം ഭാരമുള്ള ഉപഗ്രഹം ഭ്രമണപഥത്തില് എത്തിച്ചതിന് ശേഷം തിരിച്ചിറക്കുന്നതിലും ഐ.എസ്.ആര്.ഒ വിജയിച്ചു. നിലവില് ഉപഗ്രഹ വിക്ഷേപണത്തില് മറ്റ് രാജ്യങ്ങളെ കവച്ച് വയ്ക്കുന്ന രീതിയിലുള്ള സാങ്കേതിക വിദ്യയും റോക്കറ്റുകളും ഇന്ത്യയ്ക്ക് സ്വന്തമാണ്.


'ജയിലിലെ രാത്രികള് മറ്റേത് രാത്രികളേക്കാളും ദൈര്‍ഘ്യമേറിയത്': ആരും ജയിലില് പോകാതിരിക്കട്ടേയെന്ന് വിന്‍സെന്റ് - ഇ വാർത്ത | evartha\n‘ജയിലിലെ രാത്രികള് മറ്റേത് രാത്രികളേക്കാളും ദൈര്‍ഘ്യമേറിയത്’: ആരും ജയിലില് പോകാതിരിക്കട്ടേയെന്ന് വിന്‍സെന്റ്\nപൊതുജനങ്ങളില് നിന്ന് ലഭിച്ച പിന്തുണയാണ് തന്റെ കരുത്തെന്ന് കോവളം എംഎല്‍എ എം. വിന്‍സെന്റ്. താഴ്ന്ന നിലയില് നിന്നും രാഷ്ട്രീയ പ്രവര്‍ത്തനം നടത്തിവന്നയാളാണ് താന്. ആരും സ്‌പോണ്‍സര് ചെയ്ത് വന്നയാളല്ല രാഷ്ട്രീയത്തില്. ഒരു സ്ത്രീയുടെയും അന്തസ് ഇടിച്ചുതാഴ്ത്തുന്ന രീതിയില് താന് സംസാരിച്ചിട്ടില്ല. തനിക്കെതിരെയുളള പീഡനക്കേസ് ഒരു ട്രാപ്പായിരുന്നുവെന്നും എം. വിന്‍സെന്റ ഒരു വെബ്‌സൈറ്റിനു നല്‍കിയ അഭിമുഖത്തില് പറഞ്ഞു.\n34 ദിവസത്തെ ജയില്‍വാസത്തിനിടയ്ക്ക് ആയിരക്കണക്കിന് ആളുകളാണ് തന്നെ കാണാനായി ജയിലില് എത്തിയത്. രാഷ്ട്രീയക്കാര്, പുരോഹിതന്മാര്, സാംസ്‌കാരിക രംഗത്തെ ആളുകള്, സിനിമാ താരങ്ങള് എന്നിങ്ങനെ നിരവധി പേരാണ് ജയിലില് കാണാനെത്തിയത്. ജയിലില് നിന്നും ഇറങ്ങിയശേഷം നല്ല ജനപിന്തുണയുണ്ട്. തെരഞ്ഞെടുപ്പ് കാലത്ത് ലഭിക്കുന്ന സ്വീകരണമാണ് ഇപ്പോള് പലയിടങ്ങളില് നിന്നും ലഭിക്കുന്നതെന്നും അദ്ദേഹം പറഞ്ഞു.\nകോവളം കൊട്ടാരത്തിന്റെ കൈമാറ്റം നടക്കുന്ന സമയത്ത് പ്രാദേശിക എംഎല്‍എ അവിടെ ഉണ്ടാകരുതെന്ന് സിപിഎം പ്രാദേശിക, ജില്ലാ നേതൃത്വത്തിന് ആഗ്രഹമുണ്ടായിരുന്നുവെന്നും അതാണ് അറസ്റ്റില് കലാശിച്ചതെന്നും വിന്‍സെന്റ് പറയുന്നു. അറസ്റ്റിനുശേഷമാണ് പല തെളിവുകളും പൊലീസ് ഉണ്ടാക്കുവാന് ശ്രമിച്ചത്. താന് കൊടുത്ത പരാതിയുടെ പേരില് ഇതുവരെ പൊലീസ് മൊഴിയെടുത്തിട്ടില്ല.\nപരാതിക്കാരിയായ സ്ത്രീയുമായി ഫോണില് സംസാരിച്ചിരുന്നു. മാധ്യമങ്ങള് റിപ്പോര്‍ട്ട് ചെയ്തത് 900 കോളുകള് തന്റെ മൊബൈലില് നിന്നും പോയെന്നാണ്. എന്നാല് കഴിഞ്ഞ ഒരു വര്‍ഷത്തിനിടയ്ക്ക് 124 കോളുകളാണ് അവരെ താന് വിളിച്ചിട്ടുളളതെന്നും അതിന്റെ ഡീറ്റെയില്‍സ് മാധ്യമങ്ങള്‍ക്ക് നല്‍കിയതാണെന്നും വിന്‍സെന്റ് വ്യക്തമാക്കി. ഇന്നുവരെ അവര് എന്നെ എത്ര കോളുകള് വിളിച്ചിട്ടുണ്ടെന്ന് പൊലീസും മാധ്യമങ്ങളും അന്വേഷിച്ചിട്ടില്ല. മാധ്യമങ്ങള് അടക്കം എല്ലാവരും തന്നെ വേട്ടയാടുകയായിരുന്നു. കേസിന്റെ യഥാര്‍ത്ഥ ചിത്രം പുറത്തുവരുമെന്നും അദ്ദേഹം പറഞ്ഞു.\nജോസ് തെറ്റയിലിനെതിരായ ആരോപണം ഉണ്ടായപ്പോള് അദ്ദേഹം ഒളിവില് പോവുകയാണുണ്ടായത്. എകെ ശശീന്ദ്രനെതിരായ ആരോപണത്തില് അദ്ദേഹത്തിന് ജുഡീഷ്യല് അന്വേഷണത്തിന്റെ സംരക്ഷണം ലഭിച്ചു. എന്നാല് തനിക്കെതിരായ ആരോപണത്തില് എന്ത് പോലീസ് നടപടിക്കും വിധേയമാകാം എന്ന നിലപാടാണ് തുടക്കം മുതല് സ്വീകരിച്ചിരുന്നത്. ഈ കേസില് എന്നെ അറസ്റ്റ് ചെയ്യാന് പോലീസ് കാണിച്ച വൃഗ്രത ഇതിന് മുമ്പ് ഒരുകേസിലും ഉണ്ടായിട്ടില്ലെന്നും’ അദ്ദേഹം പറഞ്ഞു.


പ്രതിപക്ഷം ഇറങ്ങിപ്പോയി | Opposition stages walk out over copra procurement - Malayalam Oneindia\nതിരുവനന്തപുരം: കൊപ്രാസംഭരണം സംബന്ധിച്ച് കൃഷിമന്ത്രി ഗൗരിയമ്മയുടെ മറുപടിയില് പ്രതിഷേധിച്ച് പ്രതിപക്ഷം നിയമസഭയില് നിന്ന് ഇറങ്ങിപ്പോയി. കൊപ്രാസംഭരണം വൈകുന്നതിനാല് സംസ്ഥാനത്തെ നാളികേര കര്‍ഷകര് നേരിടുന്ന പ്രശ്നങ്ങളെ സംബന്ധിച്ച് സിപിഐയിലെ കെ.പി. രാജേന്ദ്രനാണ് സഭയില് സബ്മിഷന് ഉന്നയിച്ചത്.\nഅതേ സമയം സംസ്ഥാനത്തെ കൊപ്രാസംഭരണം ഫലപ്രദമല്ലെന്നും രാജേന്ദ്രന് വിമര്‍ശിച്ചു. കൊപ്രയുടെയും വെളിച്ചെണ്ണയുടെയും വിലയിടിവും നാളികേര കര്‍ഷകരെ കുറച്ചൊന്നുമല്ല ബുദ്ധിമുട്ടിക്കുന്നതെന്നും രാജേന്ദ്രന് പറഞ്ഞു.\nകൊപ്രയ്ക്കുള്ള താങ്ങുവില ഉയര്‍ത്താന് കേന്ദ്രത്തോട് വീണ്ടും ആവശ്യപ്പെടുമെന്ന് ഇതിന് മറുപടിയായി ഗൗരിയമ്മ പറഞ്ഞു. കഴിഞ്ഞ വര്‍ഷം കൊപ്രാ സംഭരണത്തില് കാലതാമസമുണ്ടായെന്നത് ശരിയാണ്. ഇടതുമുന്നണി ഭരിച്ചിരുന്ന 2000-2001 കാലത്ത് കൊപ്രസംഭരിക്കുന്ന സഹകരണസംഘങ്ങള് നടത്തിയ ക്രമക്കേട് കണ്ടെത്തിയതിനെ തുടര്‍ന്നാണ് ഇക്കഴിഞ്ഞ വര്‍ഷം കൊപ്രാസംഭരണം വൈകിയത്. ഇത് മൂലം നാഫെഡ് 2001-2002ല് കൊപ്രസംഭരിക്കാനുള്ള തുക സമയത്തിന് കൈമാറിയില്ല.\n2001 മെയ് മാസത്തില് യുഡിഎഫ് സര്‍ക്കാര് അധികാരത്തില് വന്നയുടന് ഈ പ്രശ്നം കേന്ദ്രത്തിന്റെ ശ്രദ്ധയില്‍പ്പെടുത്തുകയും 2001 ഒക്ടോബറില്‍ത്തന്നെ സംഭരണം തുടങ്ങുകയും ചെയ്തു. അന്നേരം അഴിമതിക്കാരായ സഹകരണസംഘങ്ങളെ ഒഴിവാക്കുകയും പുതിയ 126 സംഘങ്ങളെ സംഭരണാച്ചുമതല ഏല്പിക്കുകയും ചെയ്തു. എന്നിട്ടും 382 ടണ് കൊപ്ര മാത്രമാണ് സംഭരിക്കാനായതെന്നും മന്ത്രി പറഞ്ഞു.\nഎന്നാല് മന്ത്രിയുടെ മറുപടിയില് തൃപ്തിപോരാഞ്ഞ്, പ്രതിപക്ഷം ഒന്നടങ്കം ഇറങ്ങിപ്പോവുകയായിരുന്നു.


covid wayanad ഒരിടവേളയ്ക്ക് ശേഷം വയനാട്ടിൽ വീണ്ടും കൊവിഡ്\nഒരിടവേളയ്ക്ക് ശേഷം വയനാട്ടിൽ വീണ്ടും കൊവിഡ്\nഒരിടവേളക്ക് ശേഷം വയനാട്ടിൽ വീണ്ടും കൊവിഡ് സ്ഥിരീകരിച്ചു. 24ന് മഹാരാഷ്ട്രയിൽ നിന്ന് നാട്ടിലെത്തിയ പനമരം സ്വദേശികളായ ഒരു കുടുംബത്തിലെ മൂന്ന് പേർക്കാണ് രോഗം സ്ഥിരീകരിച്ചത്. ചെക്ക്‌പോസ്റ്റിൽവച്ച് തന്നെ ഇവരുടെ സാമ്പിൾ ശേഖരിച്ചിരുന്നു.\n24ന് മഹാരാഷ്ട്രയിൽ നിന്ന് സ്വന്തം വാഹനത്തിൽ മുത്തങ്ങ ചെക്ക്‌പോസ്റ്റ് വഴിയാണ് കുടുംബം നാട്ടിലെത്തിയത്. മുംബൈയിലെ സ്വകാര്യ ആശുപത്രിയിലെ നഴ്‌സാണ് രോഗം സ്ഥിരീകരിച്ച 50കാരി. ഇവരുടെ ഭർത്താവിനും ബംഗളൂരുവിൽ ഐടി കമ്പനിയിൽ ജോലി ചെയ്യുന്ന 25കാരനായ മകനുമാണ് ഇന്ന് രോഗം സ്ഥിരീകരിച്ചത്. മുത്തങ്ങയിൽവച്ച് തന്നെ മൂന്ന് പേരുടെയും സ്രവം ആരോഗ്യവകുപ്പ് ശേഖരിച്ചിരുന്നു. തുടർന്ന് വീട്ടിൽ നിരീക്ഷണത്തിലായിരുന്നു കുടുംബം. ഇന്നാണ് മൂന്ന് പേരുടേയും ഫലം പുറത്ത് വന്നത്.\nread also: പാലക്കാട് കൊവിഡ് സ്ഥിരീകരിച്ചത് ഇതര സംസ്ഥാന തൊഴിലാളി ഉൾപ്പെടെ ഏഴ് പേർക്ക്\nസ്വന്തം വാഹനത്തിൽ എത്തിയതിനാൽ ആരുമായും സമ്പർക്കമില്ലെന്നാണ് പ്രാഥമിക വിവരം. മൂവരും ജില്ലാ കൊവിഡ് കെയർ സെന്ററിൽ ചികിത്സയിലാണ്. ഇന്ന് ജില്ലയിൽ ഒരാൾക്ക് രോഗം ഭേദമായി. മെയ് രണ്ടിന് രോഗം സ്ഥിരീകരിച്ച കോയമ്പേട് മാർക്കറ്റിൽ പോയി വന്ന ട്രക്ക് ഡ്രൈവർക്കാണ് രോഗം ഭേദമായത്. ഇയാളിൽ നിന്ന് സമ്പർക്കം വഴി നിരവധി പേർക്ക് രോഗം പടർന്നിരുന്നു. അതേസമയം, നിയന്ത്രണങ്ങളിൽ ഇളവ് നൽകുന്നതിന്റെ ഭാഗമായി മാനന്തവാടി, എടവക, പനമരം മേഖലകളെ കണ്ടെയ്ൻമെന്റ് സോണിൽ നിന്ന് പൂർണമായി ഒഴിവാക്കിയതായി ജില്ലാ കളക്ടർ അറിയിച്ചു.\nStory highlights- corona virus, wayanad\nRead more on: coronavirus | wayanad\nനിയമന അഴിമതി; നിയമസഭയിലേക്ക് ആർവൈഎഫിന്റെ മാർച്ച്\nആഭരണ വ്യാപാരിയെ കൊള്ളയടിച്ചു; യുപിയിൽ4പൊലീസുകാർ അറസ്റ്റിൽ\nകടയ്ക്കാവൂർ പോക്‌സോ കേസ്; അമ്മയ്ക്ക് ജാമ്യം അനുവദിച്ച് ഹൈക്കോടതി


Kottayam Archives - Kerala Vision Online\nഅധ്യാപികക്കും എക്‌സാമിനർക്കും ക്യാമ്പ് ഓഫീസർക്കും സസ്പെൻഷൻ\nകോട്ടയം ചിറക്കടവ് ക്ഷേത്രത്തില് മോഷണം\nകോട്ടയം സീറ്റ് വിട്ടു കൊടുക്കില്ലെന്ന് ജോസ് കെ മാണി\nനിയന്ത്രണം വിട്ട കാർ ഇടിച്ചു സഹോദരിമാരായ കുട്ടികൾ മരിച്ചു\nപാപ്പാന് മുകളിലേക്ക് ആന കിടന്നു; പാപ്പാന് ദാരുണാന്ത്യം\nകോട്ടയം:കാരാപ്പുഴയിൽ ആനയ്ക്കടിയിൽപെട്ടു പാപ്പാൻ മരിച്ചു.ആന കിടക്കാന് ശ്രമിക്കുന്നതിനിടെ അടിതെറ്റി ആനയ്ക്കടിയിൽപെട്ടു വീണ് പാപ്പാന് ദാരുണാന്ത്യം.ഭാരത് വിശ്വനാഥൻ എന്ന ആനയെ കുളിപ്പിക്കുന്നതിനിടെയാണ് ആലപ്പുഴ ചെന്നിത്തല സ്വദേശിയായ പാപ്പാൻ അരുൺ പണിക്കര് അപകടത്തിൽ...\nകോട്ടയത്ത് മധ്യവയസ്‌കന്റെ മൃതദേഹം വൈദ്യുത പോസ്റ്റില് കെട്ടിവച്ച നിലയില്\nകോട്ടയം തിരുനക്കര ക്ഷേത്രത്തിന് സമീപം മധ്യവയസ്‌കനെ മരിച്ച നിലയില് കണ്ടെത്തി. മൃതദേഹം ഇലക്ട്രിക് പോസ്റ്റില് കെട്ടിവച്ച നിലയിലാണ് കാണപ്പെട്ടത്. മരിച്ചയാള് ആരാണെന്ന് തിരിച്ചറിഞ്ഞിട്ടില്ല. കൊലപാതകമെന്നാണ് പോലീസിന്റെ പ്രാഥമിക നിഗമനം. ഇന്നു...\nമീനച്ചിലാറ്റില് കുളിക്കാനിറങ്ങിയ കുട്ടിയെ കാണാതായി\nകോട്ടയം: പൂവത്തുംമൂട് പാലത്തിനു സമീപം മീനച്ചിലാറ്റില് കുളിക്കാനിറങ്ങിയ കുട്ടിയെ കാണാതായി. തിരുവഞ്ചൂര് അമ്പാടിയില് അക്ഷയ് സുരേഷിനെയാണ് കാണാതായത്. ഫയര്‍ഫോഴ്‌സും നാട്ടുകാരും തെരച്ചില് തുടരുന്നു.\nകോട്ടയം കളക്ടറേറ്റിന് സമീപം വന്‍തീപിടുത്തം\nകോട്ടയം കളക്ടറേറ്റിന് സമീപം വന് തീപിടുത്തം. കണ്ടത്തില് റസിഡന്‍സിയിലാണ് തീപിടുത്തമുണ്ടായത്. മൂന്നുനില കെട്ടിടത്തിന്റെ ഒരുനില പൂര്‍ണമായും കത്തിനശിച്ചു. പുക പടര്‍ന്നപ്പോള് മൂന്നാം നിലയിലെ ലോഡ്ജില് ഉണ്ടായിരുന്നവരെ ഒഴിപ്പിച്ചു. തീപിടുത്തത്തിന്റെ കാരണം...\nകോട്ടയത്ത് ഭര്‍ത്താവ് ഭാര്യയെ കൊലപ്പെടുത്തി\nകോട്ടയം: കോട്ടയത്ത് ഭര്‍ത്താവ് ഭാര്യയെ വെട്ടി കൊന്നു. കോട്ടയം പേരൂര് പൂവത്തു മൂടിന് സമീപം വാടകക്ക് താമസിക്കുന്ന മേരി (67)യെയാണ് ഭര്‍ത്താവ് പാപ്പച്ചന് എന്ന് വിളിക്കുന്ന മാത്യു ദേവസ്യ(69) കൊലപ്പെടുത്തിയത്....\nനിഷ ജോസ് കെ.മാണിയുടെ യുവനേതാവിനെതിരായ പരാമര്‍ശം; പിസി ജോര്‍ജിന്റെ പ്രസ്താവന സ്ത്രീവിരുദ്ധമെന്ന് വനിതാകമ്മീഷന്\nനിഷ ജോസ് കെ. മാണിയുടെ ‘ദ അദര് സൈഡ് ഓഫ് ദിസ് ലൈഫ്’ എന്ന പുസ്തകത്തിലെ വിവാദ പരാമര്‍ശത്തില് പി.സി. ജോര്‍ജ് എംഎല്‍എ നടത്തിയ പ്രസ്താവനകള് സ്ത്രീ വിരുദ്ധമെന്ന് സംസ്ഥാന...


അവധിക്കാലം കഴിഞ്ഞു; ഇനി പഠിക്കാം | School Reopening| Parenting and Guidance| Support for Children| Child Helpline\nJun 5, 2019, 08:05 PM IST\nഅവധിക്കാലം ആഘോഷിച്ച് സ്കൂളിലേക്ക് പോകാനുള്ള അവസാനഘട്ട തയ്യാറെടുപ്പിലാകും എല്ലാവരും. പുതിയ പുസ്തകം, ബാഗ്, കുട, യൂണിഫോം അങ്ങനെ എല്ലാമായി പഠനത്തിന്റെ ലോകത്തിലേക്കെത്തുന്ന കൂട്ടുകാർക്ക് മാതൃഭൂമി വിദ്യയുടെ ആശംസകൾ\nവേനൽച്ചൂടിന്റെ കാഠിന്യത്തിനിടയിൽ ദിവസങ്ങൾ തീർന്നത് അറിഞ്ഞതേയില്ല അല്ലേ. ഇനി നേരംവൈകുവോളം ചുരുണ്ടുകൂടി ഉറങ്ങിയാൽ ശരിയാവില്ല. രാവിലെ നേരത്തേ എണീക്കണം, സ്‌കൂളിൽ പോകണം, പഠിക്കണം, കളിക്കണം, പിന്നെ ജീവിതത്തിൽ ഒപ്പംകൂട്ടാവുന്ന ഒത്തിരി പാഠങ്ങളും ചേർത്തുവെക്കണം.\nആദ്യമായി സ്‌കൂളിൽ പോകുന്നതിന്റെ ചിണുങ്ങലൊന്നും കുട്ടികളിൽ ഇപ്പോ കാണാനേയില്ല. കാരണം, അങ്കണവാടിയും എൽ.കെ.ജിയും യു.കെ.ജി.യുമൊക്കെ കഴിഞ്ഞ് ‘വലിയ കുട്ടികളാ’യല്ലേ സ്‌കൂളിലേക്ക് പോകുന്നത്. പിന്നെ ഒരുപാട് പുതിയ കൂട്ടുകാരെയാണ് കിട്ടാൻ പോവുന്നത്. യു.പി.യിലും ഹൈസ്‌കൂളിലുമൊക്കെ പഠിക്കുന്നവർക്കാകട്ടെ ഇതൊരു തുടർച്ചമാത്രമാണ്.\nഇത്തവണ നേരത്തേതന്നെ വിദ്യാഭ്യാസവകുപ്പ് ‘വരവേൽപ്പ്’ ഒരുക്കി. സ്‌കൂളുകളിലെത്തുന്നവരെ സ്വീകരിക്കുകയായിരുന്നു വരവേൽപ്പിലൂടെ. അധ്യാപകരും രക്ഷിതാക്കളുമെല്ലാം ചേർന്ന് ഒരാഘോഷം. സ്‌കൂൾതുറക്കൽ എന്തായാലും ഒരാഘോഷം തന്നെയാണെന്ന കാര്യത്തിൽ ഒരു സംശയവുമില്ല. സ്‌കൂളിലേക്ക് പോകുമ്പോൾ കുറച്ചേറെ കാര്യങ്ങൾ ശ്രദ്ധിക്കാനുണ്ട്. പുസ്തകങ്ങൾ അടുക്കുംചിട്ടയുമായി സൂക്ഷിക്കുന്ന ആ ശ്രദ്ധ പുസ്തകത്തിന്റെ പുറംചട്ടയിൽ ഒതുങ്ങാതെ ജീവിതത്തിലേക്ക് കൂടി എടുത്തുനോക്കൂ. എത്ര സുന്ദരമായിരിക്കും അത്.\nഅറിയില്ലെന്ന് പറയാൻ മടിക്കേണ്ട\nസി.ബി.എസ്.ഇ. സ്‌കൂളിൽപഠിച്ച് മലയാളം മീഡിയത്തിലേക്കും തിരിച്ചുമൊക്കെ മാറുമ്പോൾ ചില കുട്ടികൾക്കെങ്കിലും പ്രശ്‌നമുണ്ടാകാറുണ്ട്. അതുവരെ പഠിച്ചരീതി മാറുമ്പോൾ വിഷയങ്ങൾ കൃത്യമായരീതിയിൽ പിന്തുടരാൻ പറ്റണമെന്നില്ല. പരീക്ഷയ്ക്കൊക്കെ കഷ്ടപ്പെട്ട് പഠിച്ച് പാസാകും. തട്ടിമുട്ടി പത്തുവരെയെത്തും. കുട്ടികൾ അതോടെ ആകെ ഉൾവലിയും. ഈസ്ഥിതി മാറണം. അറിയാത്തത്, മനസ്സിലാകാത്തത് എല്ലാം തുറന്നുപറയണം. അധ്യാപകർ കുറ്റപ്പെടുത്തില്ല. മറ്റുകുട്ടികൾ എന്തുപറയുമെന്ന് കരുതി മിണ്ടാതിരിക്കുമ്പോൾ നഷ്ടമാകുന്നത് കുട്ടികളുടെ തന്നെ ഭാവിയാണ്. ആർക്കുമുന്നിലും മോശക്കാരല്ല നമ്മളെന്ന് സ്വയം ഓർമിപ്പിക്കുക. അധ്യാപകരെ ഭയപ്പെടാതെ കാര്യങ്ങൾ തുറന്നുപറയുകയാണ് വേണ്ടത്.\nകളിക്കാം, ലഹരിക്ക് പിറകേ പോകല്ലേ\nസ്‌കൂൾവിട്ട് വന്നാൽ കളിക്കാനുള്ള സമയം അതിനായിത്തന്നെ മാറ്റിവെക്കണം. വീട്, സ്‌കൂൾ, പഠനം എന്നരീതിയിൽമാത്രം കറങ്ങിയാൽ കുഞ്ഞിലേ യന്ത്രമനുഷ്യനാകും. അതിനുപകരം ആരോഗ്യമുള്ള മനസ്സും ശരീരവും നല്ല ചിന്തകളുമാണ് വേണ്ടത്. കളിക്കാൻ ദിവസവും കുറച്ചുസമയം മാറ്റിവെച്ചാൽ പഠനം അവതാളത്തിലാകില്ല.\nഇപ്പോൾ കുട്ടികളുടെ കളി ഏറെയും മൊബൈലിലേക്ക് മാറുന്നുണ്ട്. മറ്റൊന്നിലും ശ്രദ്ധിക്കാതെ ഗെയിംകളിച്ചും സാമൂഹികമാധ്യമങ്ങളിൽ മുഖം ഒളിപ്പിച്ചും കുട്ടികൾ സമയം ചെലവിടുകയാണ്. പിച്ചവെക്കാൻ തുടങ്ങുംമുമ്പേ കുട്ടികൾ ഫോണിനെ അറിയുന്നു. ആദ്യം കാർട്ടൂണുകളും ആനിമേഷനുമെല്ലാം അവരെ കീഴടക്കാം. പിന്നെ ഇന്റർനെറ്റിന്റെ വിശാല ലോകത്തേക്കെത്തും. പഠനത്തിലുൾപ്പെടെ അലസനാകും.\nഅച്ഛനമ്മമാരും തങ്ങളുടെ സമയം ഓൺലൈനുകളിൽ ചെലവിടുകയാണെങ്കിൽ കുട്ടികളുടെ സ്വഭാവം മാറുകയില്ല. അവരുടെ ഒറ്റപ്പെടലുകൾ, കൗമാരത്തിലേക്ക് കടക്കുമ്പോഴുള്ള ശാരീരിക-മാനസിക പ്രശ്‌നങ്ങൾ എല്ലാം ചെന്നെത്തിക്കുന്നത് ലഹരിയുടെ ചതിക്കുഴിയിലേക്കാവും. പ്രശ്‌നങ്ങളിൽ നിന്നൊളിച്ചോടാനുള്ള പോംവഴിയായി ചിലരെങ്കിലും അതിലേക്കെത്തും.\nരക്ഷിതാക്കൾ മനസ്സുവെച്ചാൽ കുട്ടികളെ വഴിതെറ്റാതെ ചേർത്തുപിടിക്കാം. ഓരോകുട്ടിയിലേക്കും അധ്യാപകരുടെ കണ്ണ് പതിഞ്ഞാൽ അവരുടെ മാറ്റം തിരിച്ചറിയാം. കുട്ടികൾ സ്‌കൂളിൽ നിന്നുവന്നാൽ തിരക്കുകൾ മാറ്റിവെച്ച് സമയം നീക്കിവെക്കണം. ഇഷ്ടങ്ങളും ഇഷ്ടക്കേടുകളും പ്രശ്‌നങ്ങളുമെല്ലാം തുറന്നുപറയാനുള്ള ഇടം മക്കൾക്ക് നൽകണമെന്ന് കൗൺസലറായ ശ്രുതി പറയുന്നു.\nശിക്ഷയല്ല, കരുതലാണ് വേണ്ടത്\nകുട്ടികൾ ചെറിയ തെറ്റുചെയ്താൽ പോലും വലിയശിക്ഷ നൽകുന്നവരുണ്ട്. അതു കണ്ടില്ലെന്ന് നടിക്കുന്നവരുമുണ്ട്. ഇതുരണ്ടും ശരിയല്ല. കൃത്യമായ എന്നാൽ അമിതമല്ലാത്ത രീതിയിലുള്ള ഇടപെടലുകളാണ് വേണ്ടത്. എന്താണ് കുട്ടി ചെയ്ത തെറ്റെന്ന് ബോധ്യപ്പെടുത്തുക. അവരോട് സംസാരിച്ച് ആത്മബന്ധം ഉണ്ടാക്കിയെടുത്താൽ മാത്രമേ കുട്ടികൾ സംസാരിക്കാൻ തയ്യാറാകൂ. അതിനാണ് ശ്രമിക്കേണ്ടത്.\nകുട്ടികൾ ചീത്തകൂട്ടുകെട്ടിൽ പെട്ടുപോകുമോയെന്ന ആശങ്കയുണ്ട് ചില അച്ഛനമ്മമാർക്ക്. ‘‘കൂട്ടുകാരികളെ കണ്ട് അതുപോലെ മാറണമെന്ന് മകൾ പറയാറുണ്ട്. അത് സമ്മതിച്ചില്ലെങ്കിൽ അവൾക്ക് വിഷമമാകുമെന്ന് കരുതി സമ്മതിച്ചുകൊടുക്കും. ഇല്ലെങ്കിൽ മറ്റെന്തെങ്കിലും പ്രശ്‌നമുണ്ടായാലോ’’ ഒമ്പതാംക്ലാസിൽ പഠിക്കുന്ന മകളെപ്പറ്റിയുള്ള ഒരമ്മയുടെ ആധിയാണിത്. കുട്ടികളുടെ വാശിയെ പാടേ അവഗണിക്കുകയോ അത് പൂർണമായി ഉൾക്കൊള്ളുകയോ ചെയ്യേണ്ടതില്ലെന്നാണ് സൈക്കോളജിസ്റ്റുമാർ പറയുന്നത്. മറ്റുള്ളവരെ അനുകരിക്കാതെ സ്വന്തമായ പാത തുറക്കാൻ ശ്രമിക്കാം.\nസ്‌കൂൾ തുറന്നാൽപ്പിന്നെ കുട്ടികൾക്കാകെ തിരക്കായിരിക്കും. പഠനം, ഹോംവർക്ക്, ഒത്തിരിപ്പേർക്ക് ട്യൂഷൻ. ഒന്നിനും സമയം തികയാത്ത സ്ഥിതി. കളിക്കാൻപോലും കൊതിയോടെ കാത്തിരിക്കേണ്ടി വരുന്നവരുണ്ട്. അപ്പോഴൊക്കെ മറന്നുപോകുന്ന ഒരു കാര്യമുണ്ട്. കുട്ടികളാണ്, അമിതമായി സമ്മർദം അടിച്ചേൽപ്പിച്ചാൽ ദോഷംമാത്രമേ ഉണ്ടാകൂ എന്നത്.\nപഠനം പ്രധാനമാണ്. എന്നാൽ അമിതപ്രാധാന്യം വേണ്ട. മാർക്ക് കുറയുമ്പോൾ കൂട്ടുകാരുമായും ബന്ധുക്കളുമായും താരതമ്യംചെയ്ത് കുറ്റപ്പെടുത്തുന്നത് തുടരുന്ന ഒരു ശീലമാണ്. അതുവേണ്ട. കുട്ടികളുടെ ശേഷി അറിഞ്ഞുള്ള പഠനമാണ് ഏറ്റവും നല്ലതെന്ന് സൈക്കോളജിസ്റ്റായ പി. വിനിഷ പറയുന്നു. കുട്ടികൾക്ക് ഇല്ലാത്ത കഴിവ് ഉണ്ടാക്കേണ്ട. അവരുടെ ഇഷ്ടങ്ങൾ കണ്ടെത്താൻ രക്ഷിതാക്കളെപ്പോലെ അധ്യാപകർക്കും കഴിയും.\nപഠനത്തെക്കാൾ ചിലർക്ക് കഴിവുകളാണുണ്ടാവുക കലയിലും കായികരംഗത്തുമാവാം. അത് പ്രോത്സാഹിപ്പിക്കുമ്പോൾ അംഗീകരിക്കപ്പെടുന്നതിന്റെ സന്തോഷം കുട്ടികളിൽ നിറയും. സ്വാഭാവികമായും അവർക്ക് പഠിക്കാനും ഉത്സാഹം കൂടും. നിർബന്ധിച്ച് പഠിപ്പിക്കുന്നതിനെക്കാൾ നല്ലതല്ലേ താത്‌പര്യത്തോടെ പഠിക്കുന്നത്.\nപ്രായത്തിൽ ചെറുതായതുകൊണ്ട് കുട്ടികളുടെ വാക്കുകൾക്ക് വിലകൊടുക്കാതിരിക്കരുത്. സ്‌കൂളിലെ ചെറിയകാര്യങ്ങൾ വീട്ടിൽ വന്നുപറയുമ്പോൾ അതിലെന്താ ഉള്ളത്, ഒന്നു മിണ്ടാതിരി എന്നുപറഞ്ഞ് ചെവികൊടുക്കാതിരിക്കുന്ന അച്ഛനമ്മമാരുണ്ട്. അതുപാടില്ല, അവരുടെ ചെറിയ വിശേഷങ്ങൾ കുട്ടികൾക്ക് വലുത് തന്നെയാണ്. അവർ പറയുന്ന, ചെയ്യുന്ന നല്ല കാര്യങ്ങളെ അഭിനന്ദിക്കാൻ പിശുക്ക് കാണിക്കേണ്ട. ഓരോ നല്ലവാക്കും നിറയ്ക്കുന്നത് കുട്ടികളുടെ ഹൃദയത്തെയാണ്.\n‘‘സ്‌കൂളിൽ പോകാൻ ഒരുപാടിഷ്ടമാണ്. ടീച്ചറായാലും കൂട്ടുകാരായാലുമെല്ലാം നല്ല സ്‌നേഹമാണ്. എല്ലാവിശേഷവും അമ്മയോട് പറയും. അമ്മ എല്ലാം കേൾക്കും’’ അഞ്ചാം ക്ലാസുകാരി ആൻലിയയുടെ വാക്കുകളിൽ സന്തോഷമുണ്ട്.\nകുട്ടികൾക്ക് ആരോഗ്യകരമായ പഠനസൗകര്യം ഒരുക്കി സ്‌കൂളുകളെല്ലാം ഒരുങ്ങി. പൊതുവിദ്യാലയ സംരക്ഷണയജ്ഞത്തിന്റെ ഭാഗമായി സ്‌കൂളുകൾ ഒട്ടുമിക്കതും ഹൈട്ടെക്കായി. കംപ്യൂട്ടറും സാങ്കേതിക സൗകര്യങ്ങളുമെല്ലാം ക്ലാസ് മുറിയിലുണ്ട്. പാഠപുസ്തകങ്ങളെല്ലാം നേരത്തേ എത്തി. സ്‌കൂൾ ബസുകൾ പരിശോധിച്ച് കുട്ടികളെ കൊണ്ടുപോകാൻ റെഡിയായി. സ്‌കൂളിലെത്തുന്ന ചെറിയ കുട്ടികളെ കാത്ത് ഭംഗിയുള്ള ചിത്രച്ചുമരുകളും ഒരുക്കിയിട്ടുണ്ടെന്ന് മാനാഞ്ചിറ ഗവ. ടി.ടി.ഐ. മോഡൽ സ്‌കൂളിലെ അധ്യാപകനായ സി. രാജൻ പറഞ്ഞു.\nചൈൽഡ് ലൈൻ - 1098\nകുട്ടികൾക്കുനേരെയുള്ള അതിക്രമങ്ങൾ ചൈൽഡ് ലൈനിൽ അറിയിക്കാം. കൃത്യമായ ഇടപെടലുണ്ടാകും. നിയമസഹായവും വൈദ്യസഹായവും കൗൺസലിങ്ങുമെല്ലാം ഇവർ ഉറപ്പാക്കുന്നു.\nകുട്ടികളെ വെറുതേ പറഞ്ഞ് ഭയപ്പെടുത്തരുത്\nഅധ്യാപകർ കുട്ടികളുമായി അടുത്തബന്ധം ഉണ്ടാക്കണം\nഓരോ കുട്ടിയെയും പരിഗണിക്കുന്നുവെന്ന തോന്നൽ വളർത്തിയെടുക്കണം\nനിർബന്ധിച്ച് ഒന്നും ചെയ്യിക്കേണ്ട\nമൊബൈലുകളും ടാബും സ്ഥിരമായി ഉപയോഗിക്കുന്നതിന്റെ ഭവിഷ്യത്ത് മനസ്സിലാക്കിക്കൊടുക്കുക.\nകുട്ടികളെ ചെറിയ ഉത്തരവാദിത്വങ്ങൾ ഏൽപ്പിക്കാം\nമാതാപിതാക്കൾ കുട്ടികളുമായി എല്ലാദിവസവും സംസാരിക്കുക\nContent Highlights: School Reopening, Parenting and Guidance, Support for Children, Child Helpline


ശ്രീലങ്കയില് മുസ്‌ലിംകള്‍ക്കെതിരായ ആക്രമണത്തിനു പിന്നില് തീവ്ര ബുദ്ധിസ്റ്റുകളും\nSun Aug 25 2019 07:55:44 GMT+0530 (IST)\nകലാപകാരികളായ നിരവധി പേരെ അധികൃതര് അറസ്റ്റ് ചെയ്തിട്ടുണ്ട്. ഇതില് മൂന്ന് തീവ്ര സിംഹള ബുദ്ധിസ്റ്റുകളും ഉള്‍പ്പെട്ടിട്ടുണ്ട്. കഴിഞ്ഞ വര്‍ഷം കാന്‍ഡിയിലെ സെന്‍ട്രല് പ്രവിശ്യയിലുള്ള സമാന സംഭവങ്ങളില് ഇവരുടെ പങ്കാളിത്തം സംബന്ധിച്ച് പോലിസ് ചോദ്യം ചെയ്തു വരികയാണ്.\nSRF16 May 2019 8:22 PM GMT\nകൊളംബോ: ദ്വീപ് രാഷ്ട്രമായ ശ്രീലങ്കയില് അടുത്തിടെ പൊട്ടിപ്പുറപ്പെട്ട മുസ്‌ലിം വിരുദ്ധ കലാപത്തില് തീവ്ര ബുദ്ധിസ്റ്റ് സംഘങ്ങള്‍ക്കും പങ്കുണ്ടെന്ന് ശ്രീലങ്കന് അധികൃതര്. ഈസ്റ്റര് ദിനത്തില് ക്രിസ്ത്യന് ചര്‍ച്ചുകളിലും ആഡംഭര ഹോട്ടലുകളിലുമുണ്ടായ സ്‌ഫോടനങ്ങള്‍ക്ക് പിന്നാലെയാണ് രാജ്യ വ്യാപകമായി മുസ്‌ലിം വിരുദ്ധ കലാപങ്ങള് അരങ്ങേറിയത്.\nശ്രീലങ്കയുടെ വടക്ക് പടിഞ്ഞാറന് നഗരങ്ങളില് കഴിഞ്ഞ ഞായറാഴ്ച ആരംഭിച്ച മുസ്‌ലിം വിരുദ്ധ കലാപങ്ങളില് നിരവധി പള്ളികൾ ആക്രമിച്ച് ഖുര്‍ആന് കത്തിക്കുകയും മുസ്‌ലിം ഉടമസ്ഥതയിലുള്ള കടകളും ഫാക്ടറികളും വാഹനങ്ങളും അഗ്നിക്കിരയാക്കുകയും ചെയ്തു.കലാപകാരികളായ നിരവധി പേരെ അധികൃതര് അറസ്റ്റ് ചെയ്തിട്ടുണ്ട്. ഇതില് മൂന്ന് തീവ്ര സിംഹള ബുദ്ധിസ്റ്റുകളും ഉള്‍പ്പെട്ടിട്ടുണ്ട്. കഴിഞ്ഞ വര്‍ഷം കാന്‍ഡിയിലെ സെന്‍ട്രല് പ്രവിശ്യയിലുള്ള സമാന സംഭവങ്ങളില് ഇവരുടെ പങ്കാളിത്തം സംബന്ധിച്ച് പോലിസ് ചോദ്യം ചെയ്തു വരികയാണ്.\nമുസ്‌ലിം വ്യാപാര സ്ഥാപനങ്ങള്‍ക്കും മറ്റുമെതിരേ വ്യവസ്ഥാപിത ആക്രമണമാണുണ്ടായതെന്ന് പ്ലാന്റേഷന് വ്യവസായ മന്ത്രി നവീന് ദിസനായകെ കഴിഞ്ഞ ദിവസം വാര്‍ത്താസമ്മേളനത്തില് വ്യക്തമാക്കിയിരുന്നു. അറസ്റ്റിലായ തീവ്രബുദ്ധിസ്റ്റുകളായ അമിത് വീര സിംഗെ, ദാന് പ്രിയസാദ്, നമല് കുമാര എന്നിവരുടെ സംഘടനകളാണ് ആക്രമണത്തിന് പിന്നിലെന്നും മന്ത്രി മാധ്യമ പ്രവര്‍ത്തകരുടെ ചോദ്യത്തിനു മറുപടിയായി വ്യക്തമാക്കിയിരുന്നു. പ്രിയസാദ് കഴിഞ്ഞ ദിവസം ജാമ്യത്തിലിറങ്ങിയിരുന്നു. വീര സിംഗെയെ ഈ മാസം 28 വരെ റിമാന്‍ഡ് ചെയ്തിരിക്കുകയാണ്. 2.2 കോടി ജനസംഖ്യയുള്ള ബുദ്ധമത ഭൂരിപക്ഷമായ ശ്രീലങ്കയില് 10 ശതമാനത്തോളമാണ് മുസ്‌ലിം ജനസംഖ്യ.\nSri Lanka Hardline Buddhist Muslims\nകണ്ണൂര് കോര്‍പറേഷന്: അവിശ്വാസപ്രമേയത്തില് വോട്ടെടുപ്പ് അടുത്ത മാസം രണ്ടിന്\n25 Aug 2019 1:54 AM GMT\nപ്രളയം: ആശ്വാസധനസഹായം ഓണത്തിന് മുന്‍പ് നല്‍കും\n25 Aug 2019 1:16 AM GMT\nസ്‌കൂള് വിദ്യാര്‍ഥിനിയെ പീഡിപ്പിച്ച് ഗര്‍ഭിണിയാക്കി; അധ്യാപകനെതിരേ പോക്‌സോ കേസ്\n25 Aug 2019 1:00 AM GMT\nകശ്മീരില് നിക്ഷേപത്തിന് പ്രവാസി വ്യവസായികളെ ക്ഷണിച്ച് മോദി\n25 Aug 2019 12:52 AM GMT\nസലായ്ക്ക് ഡബിള്; ലിവര്‍പൂളിന് തകര്‍പ്പന് ജയം\n24 Aug 2019 7:05 PM GMT\nഒത്തുകളി കൂടുതല് വ്യക്തമാവുന്നു; അപകടസമയത്ത് ശ്രീറാം വെങ്കിട്ടരാമന് ഉണ്ടായിരുന്നത് നിസാരപരിക്കെന്ന് ഡോക്ടര്‍മാരുടെ മൊഴി\n24 Aug 2019 6:44 PM GMT


മുഖം വികൃതമായപ്പോള് യു.ഡി.എഫ് കണ്ണാടി തല്ലിപൊളിക്കുന്നുവെന്ന് കോടിയേരി | Gramajyothi News\nമുഖം വികൃതമായപ്പോള് യു.ഡി.എഫ് കണ്ണാടി തല്ലിപൊളിക്കുന്നുവെന്ന് കോടിയേരി\nNovember 9, 2017 7:19 pm Published by : Web Desk\nതിരുവനന്തപുരം: സോളാര് അഴിമതിയില് പുറത്തുവന്ന റിപ്പോര്‍ട്ട് യു.ഡി.എഫ് ഭരണകാലത്തെ വന് കുംഭകോണത്തിെന്‍റ തെളിവുകളാണെന്ന് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്. മുന് മുഖ്യമന്ത്രി, മുന് കേന്ദ്ര-സംസ്ഥാന മന്ത്രിമാര്, എം.പിമാര്, എം.എല്.എമാര്, യു.ഡി.എഫ് നേതാക്കള് എന്നിങ്ങനെ 20 ലധികം പേര് പ്രതിക്കൂട്ടില് നില്‍ക്കുന്ന റിപ്പോര്‍ട്ടാണ് ജസ്റ്റിസ് ശിവരാജന് കമീഷന് പുറത്തുവിട്ടിരിക്കുന്നത്. റിപ്പോര്‍ട്ടിലെ നിഗമനങ്ങള് ദേശീയതലത്തില് രാഷ്ട്രീയ പ്രവര്‍ത്തകരെ കുറിച്ചുള്ള ധാരണകളെ തകിടം മറിക്കുന്നതാണ്. റിപ്പോര്‍ട്ട് രാജ്യത്തിനു മുമ്ബില് കേരള രാഷ്ട്രീയത്തെ അപമാനിക്കുന്നതാണെന്നും കോടിയേരി വാര്‍ത്താസമ്മേളനത്തില് പറഞ്ഞു.\nറിപ്പോര്‍ട്ടിലൂടെ ഉമ്മന്‍ചാണ്ടിയുള്‍പ്പെടെയുള്ള നേതാക്കളുടെ തനിനിറം പുറത്തുവന്നു. സോളാര് അഴിമതിയില് പ്രതികളാകാന് പോകുന്നവരെയും യു.ഡി.എഫ് സംരക്ഷിക്കാന് ശ്രമിക്കുന്നു. കളങ്കിതരായി കമീഷന് കണ്ടെത്തിയവരുടെ കാര്യത്തില്\nകോണ്‍ഗ്രസ് ഹൈകമാന്‍ഡ് നിലപാട് വ്യക്തമാക്കണം. സോളാര് അഴിമതിയില് കോണ്‍ഗ്രസ് ദേശീയാധ്യക്ഷ സോണിയാഗാന്ധി അവരുടെ നിലപാടെന്തന്ന് പ്രഖ്യാപിക്കണം. ഗൗരവതരമായ റിപ്പോര്‍ട്ട് എന്ന വിലയിരുത്തി കെ.പി.സി.പി മുന് അധ്യക്ഷന് വി.എം സുധീരന് രംഗത്തെത്തിയിരുന്നു. ഇതു സംബന്ധിച്ച കോണ്‍ഗ്രസിെന്‍റ നിലപാട് വ്യക്തമാക്കണമെന്നും കോടിയേരി ആവശ്യപ്പെട്ടു.\nസോളാര് കേസ് രാഷ്ട്രീയ പ്രേരിതമെന്ന  പ്രതിപക്ഷനേതാവ് രമേശ് ചെന്നിത്തലയുടെ വാദം ബാലിശമാണ്. കേസില് ജസ്റ്റിസ് ശിവരാജന് കമീഷനെ നിയോഗിച്ചത് യു.ഡി.എഫ് സര്‍ക്കാറാണ്. യു.ഡി.എഫ് നിയമിച്ച കമീഷെന്‍റ റിപ്പോര്‍ട്ട് പ്രതിപക്ഷ നേതാവ് അംഗീകരിക്കാത്തത് തങ്ങള്‍ക്ക് അനുകൂലമായ റിപ്പോര്‍ട്ട് വരാത്തതുകൊണ്ടാണ്. കമീഷെന്‍റ പരിശോധനാഘട്ടത്തില് ആരും അതിനെതിരെ രംഗത്തുവന്നിട്ടില്ല. ഇേപ്പാള് മുഖം വികൃതമായപ്പോള് കണ്ണാടി തല്ലിപൊളിക്കുകയാണ് പ്രതിപക്ഷനേതാവ് ചെയ്യുന്നതെന്നും അദ്ദേഹം ആരോപിച്ചു.\nഅഴിമതിക്കെതിരായ ഇടതുപക്ഷ സമരങ്ങളെ ലാത്തിചാര്‍ജ് നടത്തിയും ഗ്രനേഡ് പ്രേയാഗിച്ചുമാണ് യു.ഡി.എഫ് അടിച്ചമര്‍ത്തിയത്. യു.ഡി.എഫ് നേതാക്കളുടെ അഴിമതിയും അബദ്ധസഞ്ചാരങ്ങളുമാണ് തെളിയിക്കപ്പെട്ടിരിക്കുന്നത്.ഉമ്മന്‍ചാണ്ടിയുടെ പ്രതിഛായ തകര്‍ക്കുന്ന റിപ്പോര്‍ട്ടാണ് പുറത്തുവന്നിരിക്കുന്നത്. മുഖ്യമന്ത്രിയായിരിക്കെ നിയമസഭയില് പ്രതിപക്ഷം ചോദിച്ച ചോദ്യങ്ങള്‍ക്ക് നുണയാണ് അദ്ദേഹം പറഞ്ഞതെന്ന് വ്യക്തമായിരിക്കുന്നു. പൊതുസ്ഥാനത്തിരിക്കുന്ന ആരോപണവിധേയരായ നേതാക്കാള് സ്ഥാനത്തില് നിന്നും മാറി നിന്ന് മാതൃക കാണിക്കുകയാണ് വേണ്ടതെന്നും കോടിയേരി പറഞ്ഞു.\nസോളാര് അഴിമതിയില് പൊലീസ് അന്വേഷണം നടത്തി കേസ് രജിസ്റ്റര് ചെയ്യണം. വര്‍ഷവും പാരമ്ബര്യമുമല്ല വിഷയം തെറ്റ് ചെയ്തിട്ടുണ്ടോയെന്നതാണ്. നിരവധി കേസുകളില് പ്രതിയാണ് സരിതയെങ്കിലും നിയമമനുസരിച്ച് ലൈംഗികാരോപണ കേസുകളില് സ്ത്രീ പറയുന്നതാണ് മുഖവിലക്കെടുക്കുക. കേസില് സര്‍ക്കാര് നിയമോപദേശം തേടിയത് നിയമപരമായ മുന്‍കരുതലെടുക്കാനാണ്. ഏതു ചാണ്ടിയാണെങ്കിലും സ്വാഭാവിക നീതിക്ക് അര്‍ഹതയുണ്ട്. തെറ്റുചെയ്തവരെ എല്.ഡി.എഫ് സംരക്ഷിക്കില്ലെന്നും തോമസ് ചാണ്ടി വിഷയത്തില് പ്രതികരിച്ചുകൊണ്ട് അദ്ദേഹം പറഞ്ഞു.\nTags: saritha- kodiyeri


Tons of liquid chocolate spills on to highway in Poland\nTons Of Liquid Chocolate Spills On To Highway In Poland\nറോഡില് ചോക്ലേറ്റ് മറിഞ്ഞതോടെ മണിക്കൂറുകളോളം ഗതാഗതം സ്തംഭിച്ചു\nMay 10, 2018 05:02:58 pm\nവാര്‍സോ: പോളണ്ടില് ചോക്ലേറ്റ് കൊണ്ടു പോവുകയായിരുന്ന ട്രക്ക് മറിഞ്ഞ് അപകടം. 12 ടണ് ദ്രാവക രൂപത്തിലുളള ചോക്ലേറ്റാണ് റോഡില് മറിഞ്ഞത്. ഒരു വാഹനത്തെ മറികടക്കാനുളള ശ്രമത്തിനിടെയാണ് ട്രക്ക് മറിഞ്ഞത്. സെസ്നിയയില് ഒരു ചോക്ലേറ്റ് കമ്പനിയിലേക്ക് കൊണ്ടുപോവുകയായിരുന്ന ചോക്ലേറ്റാണ് റോഡില് മറിഞ്ഞത്.\nറോഡില് ചോക്ലേറ്റ് മറിഞ്ഞതോടെ മണിക്കൂറുകളോളം ഗതാഗതം സ്തംഭിച്ചു. റോഡിലൂടെ കടന്ന് പോവുന്ന വാഹനങ്ങളിലുളളവര് കൗതുകത്തോടെ നോക്കി നിന്നതാണ് ഗതാഗത തടസം സൃഷ്ടിച്ചത്. വാഹനങ്ങളുടെ ടയറില് പറ്റിപ്പിടിച്ച ചോക്ലേറ്റിന്റെ പാട് മീറ്ററുകളോളം ദൂരത്തില് പടര്‍ന്നു. അപകടത്തില് കൈയ്യൊടിഞ്ഞ ഡ്രൈവറെ ആശുപത്രിയില് പ്രവേശിപ്പിച്ചു.\nതുടര്‍ന്ന് അധികൃതരെത്തി റോഡില് നിന്നും വാഹനം നീക്കി ചോക്ലേറ്റ് തുടച്ചുമാറ്റി. റോഡില് മറിഞ്ഞ ചോക്ലേറ്റ് പാറ പോലെ ഉറച്ച് പോയതും ജോലിക്കാരെ വലച്ചു. മണിക്കൂറുകള് നീണ്ട പരിശ്രമത്തിനൊടുവിലാണ് റോഡ് വൃത്തിയാക്കിയത്.